
บทที่ 1
บทนำ
ความสำคัญของปัญหา
ปัญหาการค้ามนุษย์เป็นปัญหาที่มีผลกระทบโดยตรงต่อความมั่นคงของมนุษย์ เนื่องจากเป็นปัญหาที่ “มนุษย์” ถูกลดทอนศักดิ์ศรีของความเป็นคนให้เป็นเพียง “สินค้า”ที่มีการซื้อขาย และเอารัดเอาเปรียบโดยไม่คำนึงถึงสภาพร่างกาย จิตใจและความรู้สึก ปัญหาการค้ามนุษย์จึงเป็นเรื่องของการละเมิดสิทธิมนุษยชนและการไร้ซึ่งมนุษยธรรม 
ทั้งนี้ “การค้ามนุษย์” (การทำให้มนุษย์กลายเป็นสินค้า) นั้นมีมาตั้งแต่การค้าทาสในสังคมก่อนสมัยใหม่เพื่อใช้เป็นแรงงานในกระบวนการผลิตแบบเกษตรกรรม และการสงคราม และมีพัฒนาการเรื่อยมาจนถึงยุคล่าอาณานิคม เช่นการล่าอาณานิคมและการกวาดต้อนผู้คน มาเป็นทาส อันได้แก่การค้าทาสชาวผิวดำ หรือชนเผ่าพื้นเมืองมาเป็นสินค้าเชิงพาณิชย์โดยตรง) ทั้งนี้มีความเปลี่ยนแปลงสำคัญที่เปลี่ยนแปลงไปทั้งโฉมหน้าของสังคมโลก คือ นับตั้งแต่การปฏิวัติอุตสาหกรรมที่เริ่มขึ้นในยุโรปตะวันตกตั้งแต่ศตวรรษที่ 18 เป็นต้นมา


มนุษย์ (โดยเฉพาะชาวพื้นเมือง/ชาวชนบท) ได้กลายเป็นแรงงาน (ทุน) ในการผลิตภาคอุตสาหกรรมในโรงงานต่าง ๆ จากความแร้นแค้นถูกเอารัดเอาเปรียบรวมไปถึงการถูกปฏิบัติเยี่ยงทาสได้ก่อให้เกิดการต่อต้านเรียกร้องถึงสังคมที่มีความเท่าเทียมกันมากขึ้นทั้งในเชิงของเรื่องสิทธิเสรีภาพ และการแบ่งปันจัดสรรทรัพยากรเพื่อการดำรงชีพของมนุษย์ในสังคม

ทว่า การตระหนักถึงสิทธิเสรีภาพของมนุษย์นั้น ได้มาพร้อมกับระบบเศรษฐกิจแบบเสรีนิยมโลกาภิวัฒน์ อันนำมาซึ่งการเอารัดเอาเปรียบข้ามรัฐ/ข้ามชาติในรูปแบบใหม่ผ่านกลไกการผลิตแบบทุนนิยมอุตสาหกรรมก้าวหน้า ที่ประเทศผู้ได้เปรียบในการค้าระดับโลกแสวงหาแรงงานราคาถูกจากประเทศด้อยหรือกำลังพัฒนาให้ผลิตสินค้าของตน เมื่อมองในมิติดังกล่าวจึงมีผู้เสนอแนวคิด ว่าภาวะเช่นนี้เสมือนกับเป็นการล่าจักรวรรดินิยมแบบใหม่ หรืออาณาจักรใหม่ (Empire) ที่มีบรรษัท ข้ามชาติเป็นกลไกสำคัญ


อย่างไรก็ตาม การอธิบายเชิงโครงสร้างขนาดใหญ่ (Macro Level) ดังกล่าวยังไม่อาจทำให้เราเข้าใจได้ถึงปรากฎการณ์ทางสังคมนี้ได้อย่างครบถ้วน/รอบด้าน ความพยายามศึกษาในแง่มุมของกระบวนการการค้ามนุษย์ในมิติเชิงสังคม/วัฒนธรรม/ความเชื่อ/ประเพณี/ค่านิยม ที่ฝังรากลึกอยู่ใน ระบบความสัมพันธ์ทางสังคม โดยเฉพาะอย่างยิ่งการศึกษาใน ระดับปัจเจก, ครอบครัว, และชุมชน ที่เน้นถึงมิติความไม่เท่าเทียมทางเพศ และการ “พัฒนา”ที่มุ่งเน้นแต่เพียงความเจริญทางเศรษฐกิจอันส่งผลกระทบต่อรูปแบบการใช้ชีวิตทั้งในชุมชนชนบท และเมือง ล้วนเป็นแนวทางการศึกษาในเรื่องการค้ามนุษย์ที่สำคัญเช่นกัน

ทั้งนี้ปรากฎการณ์/ปัญหาการค้ามนุษย์นั้นสามารถแบ่งออกเป็นประเภทได้กว้าง ๆตามวัตถุประสงค์การค้า คือ เพื่อนำไป/บังคับเป็นแรงงาน และการค้าประเวณี ทว่า การค้าทั้งสอง ประเภทนั้นมิได้เป็นอิสระจากกันหากแต่มีความเชื่อมโยงสัมพันธ์กันอย่างแนบแน่น ทั้งนี้ยังต้อง
 รวมไปถึงเหยื่อที่มีทั้งสตรี, เด็ก, และผู้อพยพข้ามชาติ ปัญหาการค้ามนุษย์ได้ส่งผลกระทบอย่างรุนแรงทั้งต่อตัวเหยื่อเอง, ครอบครัว, ชุมชน, สังคม และต่อระดับประเทศ (เช่น การกีดกันทางการค้าจากชาติตะวันตก เนื่องจากมีการค้ามนุษย์ในประเทศ ซึ่งเป็นเรื่องของการริดรอนสิทธิเสรีภาพของมนุษย์อันเป็นบรรทัดฐาน/ข้ออ้างสำคัญของการค้าระหว่างประเทศในสังคมเสรีนิยม โลกาภิวัฒน์ในปัจจุบัน) นั่นยิ่ง ทำให้ความพยายามในการแก้ปัญหาและการสร้างความเข้าใจต่อ การค้ามนุษย์จึงยิ่งมีความซับซ้อน/ ซ้อนทับของเงื่อนไขบริบทต่าง ๆ มากขึ้นไปในหลายระดับ

กล่าวคือ การเปลี่ยนแปลงทางบริบททางเศรษฐกิจ สังคม การเมือง และวัฒนธรรมที่เกิดขึ้นอย่างรวดเร็วทำให้ปัญหาการค้ามนุษย์มีความซับซ้อนมากยิ่งขึ้น ฉะนั้นในการแสวงหาแนวทางในการป้องกันและแก้ไขปัญหาดังกล่าว ในเบื้องต้นมีความจำเป็นที่จะต้องศึกษาและสร้างองค์ความรู้เกี่ยวกับ “กระบวนการเข้าสู่การค้ามนุษย์” ว่าเป็นอย่างไร เพื่อที่จะทำให้ทราบข้อมูลที่เป็นปัจจุบัน ซึ่งจะเป็นข้อมูลที่ทำให้หน่วยงานเข้าถึงข้อมูลที่เท่าทันกับการเปลี่ยนแปลงและความซับซ้อนของปัญหา อันเป็นฐานข้อมูลในการศึกษาและพัฒนาระบบการป้องกันและแก้ไขปัญหาการค้ามนุษย์ที่มีประสิทธิภาพของหน่วยงานสืบไป
วัตถุประสงค์ในการศึกษา
1.  เพื่อศึกษาและวิเคราะห์ถึงสถานการณ์ปัญหา ตลอดจนบริบททางสังคม การเมือง 
วัฒนธรรมของซึ่งเป็นเงื่อนไข ปัจจัยที่ส่งเสริม และสนับสนุนให้เกิดกระบวนการค้ามนุษย์ และการเข้าสู่การค้ามนุษย์ 

2. เพื่อศึกษาถึงรูปแบบ (Pattern) ของการเข้าสู่กระบวนการค้ามนุษย์ 
3. เพื่อศึกษาแนวทางในการสร้างและพัฒนากลไกในการป้องกันและแก้ไขปัญหาการค้ามนุษย์ในสังคมไทย 
โจทย์ในการวิจัย

1.   การเปลี่ยนแปลงทางบริบททางสังคม เศรษฐกิจ การเมือง วัฒนธรรม มีความสัมพันธ์กับการเข้าสู่กระบวนการค้ามนุษย์อย่างไร

2.  ปัจจัย เงื่อนไขที่มีความสัมพันธ์กับการเข้าสู่กระบวนการค้ามนุษย์คืออะไร เป็นอย่างไร

3.  กระบวนการค้ามนุษย์เป็นอย่างไร

4.   ผลกระทบต่อ “เหยื่อการค้ามนุษย์”เป็นอย่างไร

5.   “เหยื่อการค้ามนุษย์” ต้องการความช่วยเหลือ เยียวยาจากหน่วยงาน องค์กร ใดบ้าง อย่างไรบ้าง
นิยามศัพท์ที่ใช้ในการวิจัย


กระบวนการค้ามนุษย์ หมายถึง การจัด การขนส่ง การจัดให้อยู่ในพื้นที่พักพิงหรือรับมนุษย์ไว้ด้วยวิธีการข่มขู่ คุกคามหรือใช้กำลัง หรือด้วยการบังคับในรูปแบบอื่นใด ด้วยการลักพาตัว ด้วยการล่อลวง ด้วยการหลอกลวง ด้วยการใช้อำนาจที่เหนือกว่าหรือจากความอ่อนแอของผู้ถูกกระทำ หรือมีการให้หรือรับค่าตอบแทนเป็นเงินหรือประโยชน์อย่างอื่น เพื่อให้ได้ความยินยอมของมนุษย์หนึ่งผู้มีอำนาจเหนือกว่าอีกมนุษย์หนึ่ง เพื่อนำเอามนุษย์ผู้ถูกกระทำไปแสวงหาประโยชน์ที่มิชอบ ในรูปแบบต่างๆ ทั้งการค้าประเวณีหรือการแสวงหาประโยชน์ทางกามารมณ์ในรูปแบบอื่น การบังคับแรงงานหรือบริการ การเอาลงเป็นทาสหรือการกระทำอื่นใดในลักษณะเดียวกัน

“เหยื่อ” การค้ามนุษย์ หมายถึง ผู้ที่เข้าสู่การค้ามนุษย์ในรูปแบบต่างๆ ทั้งการค้าประเวณีหรือการแสวงหาประโยชน์ทางกามารมณ์ในรูปแบบอื่น การบังคับแรงงานหรือบริการ การเอาลงเป็นทาสหรือการกระทำอื่นใดในลักษณะเดียวกัน ทั้งเพศชายและหญิง โดยที่ผู้ตกเป็นเหยื่อรู้ตัวหรือไม่รู้ตัวก็ตาม

ขอบเขตของการวิจัย
1) ขอบเขตด้านเนื้อหา : ขอบเขตด้านเนื้อหาในการศึกษาในครั้งนี้ ครอบคลุมประเด็น
การศึกษาในเรื่องของ การศึกษาและวิเคราะห์ถึงสถานการณ์ปัญหา ตลอดจนบริบททางสังคม การเมือง วัฒนธรรมของการเข้าสู่กระบวนการค้ามนุษย์ เพื่อค้นหาเงื่อนไข ปัจจัยที่ส่งเสริม และสนับสนุนให้เกิดกระบวนการค้ามนุษย์ ตลอดจนกระบวนการเข้าสู่การค้ามนุษย์ และเพื่อศึกษาถึงรูปแบบ (Pattern) ของการเข้าสู่กระบวนการดังกล่าว อันจะเป็นฐานข้อมูลที่สำคัญในการศึกษาและพัฒนาระบบการแก้ไขปัญหาการค้ามนุษย์ในสังคมไทยต่อไป 
2) ขอบเขตด้านพื้นที่ : พื้นที่ในการศึกษาครั้งนี้ ได้แก่
2.1)  การวิจัยเชิงปริมาณ ทำการเก็บรวบรวมข้อมูลจากเหยื่อการค้ามนุษย์ที่
ได้รับการช่วยเหลือจากหน่วยงาน/องค์กรในสังกัดของกรมพัฒนาสังคมและสวัสดิการจำนวนทั้งสิ้น 6 หน่วยงาน ในพื้นที่จังหวัด 4 ภูมิภาคทั่วประเทศไทย โดยที่หน่วยงานดังกล่าวเป็นหน่วยงานที่มีการดำเนินงานหลักในเรื่องของการคุ้มครอง ดูแล ช่วยเหลือผู้เสียหายจากการค้ามนุษย์ในระยะยาว มิใช่สถานรับตัวช่วยคราว ทั้งนี้หน่วยงานทั้ง 6 ได้แก่ 
-  สถานสงเคราะห์เด็กชายบ้านเชียงใหม่ จังหวัดเชียงใหม่
-  สถานแรกรับและสถานคุ้มครองและพัฒนาอาชีพบ้านสองแคว จังหวัดพิษณุโลก
-  สถานแรกรับและสถานคุ้มครองและพัฒนาอาชีพบ้านนารีสวัสดิ์ จังหวัดนครราชสีมา
-  สถานแรกรับเด็กชายปากเกร็ด จังหวัดนนทบุรี
-  สถานแรกรับและสถานคุ้มครองและพัฒนาอาชีพบ้านเกร็ดตระการ จังหวัดนนทบุรี
-  สถานแรกรับและสถานคุ้มครองและพัฒนาอาชีพบ้านศรีสุราษฎร์ จังหวัดสุราษฎร์ธานี


2.2) การวิจัยเชิงคุณภาพโดยศึกษาข้อมูลเชิงลึกในพื้นที่ เน้นการศึกษาในพื้นที่ที่มีปัญหาการค้ามนุษย์ในรูปแบบต่างๆค่อนข้างรุนแรง ได้แก่

-  การค้ามนุษย์ในรูปแบบการค้าประเวณี ได้แก่ พื้นที่จังหวัดเชียงราย จังหวัดพะเยา

-  การค้ามนุษย์ในรูปแบบการค้าแรงงาน ได้แก่ พื้นที่จังหวัดตาก  จังหวัดสมุทรสาคร


3)  ขอบเขตด้านระยะเวลา: การศึกษาวิจัยในครั้งนี้มีระยะเวลาในการทำงานตลอดกระบวนการวิจัย 8 เดือน โดยเริ่มตั้งแต่เดือนกุมภาพันธ์ 2550 ถึงเดือนกันยายน 2550 
บทที่ 2
แนวคิด ทฤษฎี และงานวิจัยที่เกี่ยวข้อง

โครงการศึกษากระบวนการเข้าสู่การค้ามนุษย์ ในครั้งนี้ มีมุมมองต่อการค้ามนุษย์ที่เกิดขึ้นและดำรงอยู่ในสังคมไทยในฐานะปรากฏการณ์ทางสังคมและในฐานะที่เป็นปัญหาสังคมที่สำคัญ นั่นแสดงว่า การศึกษาวิจัยในครั้งนี้มีเป้าหมายหลักอยู่ที่การพยายามทำความเข้าใจกระบวนการเกิดขึ้น ดำรงอยู่ และพัฒนาของการค้ามนุษย์ในสังคมไทย ในขณะเดียวกันมุมมองต่อการค้ามนุษย์ที่มองว่าเป็นปัญหาสังคมที่สำคัญนั้น เป็นมุมมองที่ให้ความสำคัญกับการค้นหาแนวทางคลี่คลายปัญหาดังกล่าวนั่นเอง ทั้งนี้ในในการทำความเข้าใจต่อการค้ามนุษย์ในมุมมองดังกล่าว ผู้ศึกษาได้เรียนรู้แนวคิด ทฤษฎีที่สำคัญ เพื่อทำให้มุมมองในการมองปรากฏการณ์แหลมคม ชัดเจนมากยิ่งขึ้น แนวคิด ทฤษฎีดังกล่าวได้แก่ 
1) แนวคิด ทฤษฎี ว่าด้วยการค้ามนุษย์ ในการนำเสนอแนวคิด ทฤษฎีนี้ ผู้ศึกษาจะเริ่มนำเสนอถึง นิยามความหมายโดยทั่วไปของการค้ามนุษย์ จากนั้นก็ลงรายละเอียดไปสู่การอธิบายการค้ามนุษย์ในรูปแบบการค้าประเวณี และการค้าทาส/การบังคับใช้แรงงาน ซึ่งเป็นรูปแบบการค้ามนุษย์ที่สำคัญที่การศึกษาวิจัยครั้งนี้ให้ความสนใจศึกษา การทบทวนถึงแนวคิด ทฤษฎี ว่าด้วยการค้ามนุษย์จะทำให้เรามีความเข้าใจในเรื่องของนิยาม ลักษณะ และรูปแบบของการค้ามนุษย์ที่ชัดเจนยิ่งขึ้น
2) แนวคิดว่าด้วยโลกาภิวัฒน์กับกระบวนการการกลายเป็นสินค้าของมนุษย์ เป็นแนวคิดที่จะช่วยเปิดมุมมองต่อกระบวนการค้ามนุษย์ซึ่งเป็นคำตอบสำคัญประการหนึ่งต่อการอธิบายการเกิดขึ้น การดำรงอยู่ และการพัฒนาของกระบวนการค้ามนุษย์ทั้งในระดับชุมชน สังคม และระดับโลก 
3) แนวคิดว่าด้วยอาชญากรรม องค์กรอาชญากรรม และอาชญากรรมข้ามชาติ แนวคิดนี้เป็นอีกแนวคิดที่มีความสำคัญที่จะทำให้เราเข้าในการค้ามนุษย์ในฐานะที่เป็นปัญหาสังคมที่มิได้จำกัดขอบวงว่าเป็นปัญหาของรัฐใดรัฐหนึ่ง หรือปัญหาของประเทศใดประเทศหนึ่งอีกต่อไป และ
 4) เป็นการนำเสนอถึงงานศึกษาวิจัยที่เกี่ยวข้องกับการอธิบายและการให้แง่มุมที่น่าสนใจของการค้ามนุษย์ทั้งในรูปแบบของการค้าประเวณี และการบังคับใช้แรงงาน
กล่าวคือ 
1. แนวคิด ทฤษฎีว่าด้วยการค้ามนุษย์
แนวคิด ทฤษฎี ว่าด้วยการค้ามนุษย์
นั้นมีพัฒนาการไปตามความเปลี่ยนแปลงทางสังคมด้วย จึงเป็นไปไม่ได้ที่จะกล่าวถึงแนวคิด ทฤษฎีโดยไม่วิเคราะห์/ศึกษาร่วมไปกับความเปลี่ยนแปลงทาง สังคม ซึ่งรวมไปถึงการเปลี่ยนแปลงแนวคิด ทฤษฎี อันเป็นผลมาจากการนำเอาแนวคิด ทฤษฎีไปใช้ใน ภาคปฏิบัติการทางสังคมที่เปลี่ยนแปลงอยู่เสมอ ทั้งในสังคมต่างประเทศ (โดยเฉพาะประเทศตะวันตก) และในสังคมไทย
ทั้งนี้ในปัจจุบันปัญหา/ปรากฎการณ์การค้ามนุษย์ซับซ้อนมากกว่าที่เคยเป็นมาในอดีต โดย เฉพาะในสังคมโลกที่เชื่อมโยงถึงกันอย่างรวดเร็ว/ใกล้ชิดกัน ที่เรียกกันว่ายุคโลกภิวัฒน์ การค้าประเวณี การค้าทาส การย้ายถิ่น ลักลอบเข้าเมืองอาจเกิดขึ้นทับซ้อนกัน จนยากที่จะแยกแยะออกมาเป็น ปรากฎการณ์เดี่ยว ๆ ได้เช่นในอดีต
1.1 การค้ามนุษย์ : นิยามความหมาย
แถลงการณ์ของคณะกรรมาธิการยุโรปในเดือนพฤศจิกายน
 พ.ศ. 2539 เกี่ยวกับการค้า
หญิง เพื่อวัตถุประสงค์ในการแสวงหาประโยชน์ทางเพศได้ให้คำนิยามการค้าเพื่อการแสวงหาประโยชน์ทางเพศ ว่า “ การค้ามนุษย์ เพื่อวัตถุประสงค์ในการแสวงหาประโยชน์ทางเพศครอบคลุมไปถึงหญิงซึ่งถูกข่มขู่และ/หรือถูกกระทำทารุณกรรมจากการค้ามนุษย์ ความยินยอมในเริ่มแรกอาจไม่เกี่ยวข้องเนื่องจากบางคนเข้ามาอยู่ในวงจรการค้ามนุษย์โดยที่ทราบว่าจะทำงานเป็นโสเภณี แต่ต่อมาถูกลิดรอนสิทธิมนุษยชนขั้นพื้นฐานและอยู่ในสภาพเยี่ยงทาส” 
องค์กรระหว่างประเทศเพื่อการย้ายถิ่น (International Organizational for Migration)
 ได้กำหนดนิยามของตนขึ้นในเดือนพฤษภาคม พ.ศ. 2542 โดยพิจารณาว่าการค้ามนุษย์นั้นเกิดขึ้นเมื่อ “ผู้ย้ายถิ่นได้รับการจ้างงานอย่างผิดกฏหมาย (ถูกจัดหา ถูกลักพา ขาย เป็นต้น) และ/หรือถูกเคลื่อนย้าย ไม่ว่าจะภายในประเทศหรือข้ามพรมแดนระหว่างประเทศ (และ)ในระหว่างส่วนใดของกระบวนการนี้ ตัวกลาง(นักค้ามนุษย์) ได้รับผลประโยชน์ทางเศรษฐกิจหรือผลประโยชน์อื่น โดยการใช้อุบายหลอกลวง การบีบบังคับ และ/หรือการแสวงหาประโยชน์อื่นโดยการใช้อุบายหลอกลวง การบีบบังคับและ/หรือการแสวงหาประโยชน์ในรูปแบบอื่นภายใต้เงื่อนไขซึ่งละเมิดสิทธิขั้นพื้นฐานของผู้ย้ายถิ่น” 
ส่วนในพิธีสารว่าด้วยการค้ามนุษย์ พ.ศ. 2543 
ได้ให้การให้นิยามว่า การค้ามนุษย์ 
นั้นประกอบด้วยประเด็นต่างๆดังนี้
(1) การจัดหา ขนส่ง โยกย้าย ให้พักอาศัย หรือรับบุคคล ด้วยวิธีการคุกคามข่มขู่ หรือการ
ใช้กำลัง หรือการบีบบังคับในรูปแบบอื่น การลักพา การฉ้อโกง การใช้อุบายหลอกลวง หรือการใช้อำนาจหรือสภาพที่อ่อนแอเปราะบางในทางมิชอบ หรือการให้หรือการได้รับเงินหรือผลประโยชน์เพื่อให้ได้ความยินยอมของบุคคลที่มีความควบคุมเหนือบุคคลอื่น เพื่อวัตถุประสงค์ในการแสวงหาประโยชน์ การแสวงหาประโยชน์จะรวมถึงอย่างน้อยที่สุดการแสวงหาประโยชน์จากการค้าประเวณีของบุคคลอื่น  หรือการแสวงหาผลประโยชน์ทางเพศในรูปแบบอื่น การใช้แรงงาน หรือบริการโดยกดขี่ทารุณ การเป็นทาส หรือการปฏิบัติอื่นที่คล้ายกับการเป็นทาส การตกอยู่ในสภาพเยี่ยงทาส หรือการตัดอวัยวะออก
(2) ในกรณีที่มีการใช้วิธีใดตามที่ระบุในย่อหน้า (ก) ไม่จำต้องนำความยินยอมของผู้ตก
เป็นเหยื่อจากการค้ามนุษย์ เพื่อการแสวงหาประโยชน์ที่ต้องการตามทีได้ระบุไว้ในย่อหน้าย่อย (ก) ของมาตรานี้มาพิจารณา
(3) การจัดหา การขนส่ง การโยกย้าย การให้ที่พักอาศัย หรือการรับเด็กเพื่อวัตถุประสงค์
ในการแสวงหาประโยชน์ จะถือว่าเป็น “การค้ามนุษย์” แม้ว่าจะไม่เกี่ยวกับวิธีใดๆที่ได้ระบุไว้ในย่อหน้า (ก) ในมาตรานี้
(4) “เด็ก” หมายถึง บุคคลใดก็ตามที่มีอายุต่ำกว่า 18 ปี
พันธมิตรทั่วโลกต้านการค้าหญิง (GAATW)
 ได้นำเสนอนิยามของคำว่า การค้ามนุษย์  
ว่าหมายถึง การกระทำและความพยายามใด ๆ ที่เป็นการจัดหา ขนส่ง ลำเลียงภายในหรือข้ามพรมแดน  การซื้อขาย การส่งต่อ หรือการรับ หรือกักขังหน่วงเหนี่ยวบุคคล ด้วยการล่อลวง การบังคับ รวมทั้งการใช้การขู่ที่จะใช้กำลัง  หรือใช้อำนาจหน้าที่โดยมิชอบหรือการผูกมัดด้วยภาระหนี้สิน เพื่อกักขังหน่วงเหนี่ยวบุคคลนั้นให้ตกอยู่ในภาวะจำยอม ( เช่นในรูปแบบของงานรับใช้ในบ้าน งานบริการทางเพศ หรืองานบริการการเจริญพันธุ์) ไม่ว่าจะมีหรือไม่มีค่าจ้างก็ตาม  เพื่อบังคับใช้แรงงาน หรือเป็นแรงงานติดหนี้ หรือทำให้ตกอยู่ในสภาพการทำงานเยี่ยงทาสในชุมชนอื่นที่มิใช่ภูมิลำเนาที่บุคคลนั้นอาศัยอยู่ในขณะที่เกิดการล่อลวง บังคับ หรือมีหนี้สินผูกมัดขึ้น 
บันทึกข้อตกลง เรื่อง : การดำเนินงานระหว่างหน่วยงานภาครัฐและองค์กรเอกชน กรณีการค้าเด็กและหญิง พ.ศ. 2546 ระบุว่า การค้ามนุษย์ หมายถึง เด็กหรือหญิงที่ถูกบุคคลหรือองค์กรเป็นธุระจัดหา ซื้อ ขาย จำหน่าย พามาจาก หรือส่งไปยังที่ใด รับ หน่วงเหนี่ยว หรือกักขังซ่อนเร้นซึ่งเด็กหญิง โดยใช้อุบายล่อลวง ขู่เข็ญ ประทุษร้าย ใช้อำนาจครอบงำผิดคลองธรรม หรือใช้วิธีข่มขืนใจด้วยประการอื่นใด ทั้งนี้ไม่ว่าจะกระทำภายในหรือภายนอกราชอาณาจักรและการกระทำดังกล่าวทำให้เด็กและหญิงนั้นตกอยู่ในสภาวะจำยอมกระทำการหรือยอมรับการกระทำใดๆอันมิชอบด้วยกฏหมาย เช่น การค้าบริการทางเพศ การข่มขู่บังคับจิตใจ การใช้แรงงาน โดยกดขี่ทารุณบังคับ ขู่เข็ญให้เป็นขอทาน หรือการกระทำอื่นใดที่ไร้คุณธรรม
พระราชบัญญัติมาตรการในการป้องกันและปราบปรามการค้าหญิงและเด็ก พ.ศ. 
2540 ไม่ได้ให้ความหมายของคำว่า “การค้ามนุษย์” โดยตรง แต่ในมาตรา 5 ระบุ ดังนี้ “ในการกระทำความผิดเกี่ยวกับการค้าหญิงหรือเด็ก ซื้อ ขาย จำหน่าย พามาจากหรือส่งไปยังที่ใด รับ หน่วงเหนี่ยว หรือกักขัง ซึ่งหญิงหรือเด็ก หรือจัดให้หญิง หรือเด็กกระทำการหรือยอมรับการกระทำใดเพื่อสนองความใคร่ของผู้อื่น เพื่อการอนาจาร หรือเพื่อแสวงหาประโยชน์อันมิควรได้โดยชอบสำหรับตนเองหรือผู้อื่น ไม่ว่าหญิงหรือเด็กนั้นจะยินยอมหรือไม่ก็ตาม อันเป็นความผิดตามประมวลกฎหมายอาญา กฎหมายว่าด้วยการป้องกันและปราบปรามการค้าประเวณี กฎหมายว่าด้วยสวัสดิภาพเด็กและเยาวชน หรือพระราชบัญญัตินี้ให้พนักงานเจ้าหน้าที่มีอำนาจดำเนินการตามพระราชบัญญัตินี้”

นอกจากนี้ จากการที่มีการปรับปรุงกฎหมายจากพระราชบัญญัติมาตรการในการป้องกันและปราบปรามการค้าหญิงและเด็ก  พ.ศ.2540  มาเป็น  “ร่างพระราชบัญญัติป้องกันและปราบปรามการค้ามนุษย์ พ.ศ. ....” 
 ซึ่งสอดคล้องกับสนธิสัญญาขององค์การสหประชาชาติในการป้องกันปราบปราม  และลงโทษผู้กระทำการค้ามนุษย์  โดยเฉพาะหญิงและเด็ก  พ.ศ.2543    ร่างพระราชบัญญัติฉบับนี้  ได้ระบุว่า

“การค้ามนุษย์ หมายถึง การกระทำต่อบุคคลอื่นโดยเจตนาเพื่อแสวหาประโยชน์โดยมิชอบสำหรับตนเองหรือผู้อื่น  ไม่ว่าบุคคลจะยินยอมหรือไม่ก็ตาม  ในลักษณะต่อไปนี้
(1) จัดหา  ซื้อ  ขาย  จำหน่าย  พามาจากหรือส่งไปยังที่ใด  หน่วงเหนี่ยว  กักขัง  
จัดให้อยู่อาศัย  หรือการรับไว้ซึ่งบุคคลใด  และ
(2) ด้วยวิธีการข่มขู่  ใช้กำลังบังคับ  ลักพาตัว  ฉ้อฉล  หลอกลวง  ใช้อำนาจมิ
ชอบ หรือโดยอาศัยความอ่อนด้อยประสบการณ์หรือความรู้ของบุคคล  หรือโดยการให้หรือรับเงินหรือผลประโยชน์อย่างอื่น  เพื่อให้ได้รับความยินยอมของผู้ปกครองหรือผู้ดูแลบุคคลนั้นในกรณีที่เป็นการกระทำต่อเด็กให้ถือว่าเป็นการค้ามนุษย์  แม้ว่าจะไม่ได้กระทำ
ด้วยวิธีการตาม  (2)
จะเห็นได้ว่ากระบวนการนิยามความหมายของการค้ามนุษย์ของหน่วยงาน/องค์กรต่างๆนั้นมีจุดร่วมสำคัญ คือ นิยามการค้ามนุษย์ว่าเกี่ยวข้องกับกระบวนการจัดหาและนำพามนุษย์และมีการประพฤติปฏิบัติกับมนุษย์ในลักษณะของสินค้าที่มีการซื้อขายแลกเปลี่ยน นอกจากนี้การค้ามนุษย์ยังมีคำสำคัญ (Key word) คือ การแสวงหาประโยชน์จากหญิงและเด็ก และหรือแรงงานข้ามชาติ/แรงงานย้ายถิ่น(ทั้งหญิงและชาย) ทั้งการแสวงหาประโยชน์ทางเพศ และการแสวงหาประโยชน์ทางเศรษฐกิจและแรงงาน
1.2 รูปแบบของการค้ามนุษย์
สำหรับประเด็นเรื่องรูปแบบของการค้ามนุษย์นั้น พันธมิตรทั่วโลกต้านการค้าหญิง 
เสนอว่า รูปแบบของการค้ามนุษย์นั้นมีรูปแบบมากมายและหลากหลาย  และเป็นไปเพื่อวัตถุประสงค์ที่แตกต่างกัน  เช่น 

(1) การค้ามนุษย์เพื่องานบริการทางเพศ : การค้ามนุษย์เพื่องานบริการทางเพศ  
เช่น  การถูกหลอกหรือบังคับให้ทำงานบริการทางเพศโดยไม่สมัครใจ  การถูกแสวงหาประโยชน์ทางเพศ  การค้าประเวณี  การใช้ในสื่อลามก  และการค้ามนุษย์  การถูกกักขัง ถูกทารุณกรรมทั้งทางด้านร่างกาย  จิตใจ  ทางเพศ เป็นต้น  โดยอาจจะปรากฏในรูปแบบต่างๆ  เช่น  การถูกลักพาตัว  การซื้อขาย  หรือการบังคับให้เข้าสู่ตลาดทางเพศ
(2) การค้ามนุษย์เพื่อการรับใช้งานบ้าน : การค้ามนุษย์เพื่อการรับใช้งานบ้าน  
เป็นการทำให้หญิงและเด็กตกอยู่ในภาวะถูกผูกมัดด้วยภาระหนี้สินจากการกู้ยืมที่ต้องจ่ายดอกเบี้ยเป็นจำนวนสูงจากผู้จัดหา  และเอเย่นต์  และถูกบังคับให้ทำงานแก่นายจ้าง  แม้ในสภาพการทำงานที่เสี่ยงและไม่เหมาะสม  หญิงและเด็กที่ถูกค้าเพื่อรับใช้งานบ้านอาจถูกบังคับให้ทำงานในสถานประกอบธุรกิจของนายจ้างด้วย  เช่น  ในร้านอาหาร  โรงงาน  โดยรูปแบบของความรุนแรงมีตั้งแต่การยึดหนังสือเดินทาง  การกักขัง หน่วงเหนี่ยว  และการห้ามติดต่อกับบุคคลภายนอก  การยึดค่าจ้าง  การให้ทำงานเป็นเวลาหลายชั่วโมง  การคุกคามหรือล่วงละเมิดทางเพศ เป็นต้น 
(3) การค้ามนุษย์เพื่อการบังคับใช้แรงงาน : การค้ามนุษย์เพื่อการบังคับใช้
แรงงานนั้น  ผู้หญิง  ผู้ชาย  และเด็ก  อาจถูกนำไปค้าเพื่อการทำงานในการเกษตร  งานก่อสร้าง  หรือการผลิตอื่นๆ   โดยคาดหวังว่าจะได้รับค่าจ้างสูง  แต่กลับถูกกดค่าแรง  หรือไม่ได้รับค่าจ้าง  และต้องเผชิญกับการถูกแสวงหาประโยชน์ด้วยการบังคับทางร่างกาย  ทางจิต  และทางเพศหลากหลายรูปแบบ  โดยแรงงานเหล่านี้อาจจะลังเลที่จะขอความช่วยเหลือจากเจ้าหน้าที่  หรือผู้ที่เกี่ยวข้อง  เนื่องจากสถานภาพที่ผิดกฎหมายของตนเอง  และเกรงว่าจะถูกตั้งข้อหาเข้าเมืองโดยผิดกฎหมาย นอกจากนี้  การค้ามนุษย์เพื่อการบังคับใช้แรงงานนั้น  มีสาเหตุหนึ่งอันเนื่องมาจากการติดหนี้  หรือที่เรียกว่า  แรงงานติดหนี้  (Debt  bonded  labor)  โดยการตกเป็นเหยื่อของ     กลโกงในการกู้เงิน  และถูกบังคับให้ทำงานหรือใช้แรงงานที่ไม่เหมาะสม  เช่น  การถูกบังคับให้ใช้แรงงานหรือทำงานเป็นเวลาหลายชั่วโมง  กรทำงานโดยไม่มีวันหยุดและได้รับค่าตอบแทนที่ไม่เหมาะสม  หรือได้รับค่าตอบแทนเพียงเล็กน้อย  และแรงงานเหล่านี้จะไม่มีวันที่จะจ่ายหนี้สินที่ยืมมาได้หมด แต่หนี้สินดังกล่าวจะเพิ่มจำนวนขึ้นต่อไป

(4) การค้ามนุษย์เพื่อให้ไปเป็นขอทาน : การค้ามนุษย์เพื่อให้ไปเป็นขอทาน
เป็นปรากฏการณ์ที่เพิ่มมากขึ้นเรื่อยๆ  ในอนุภูมิภาคแม่น้ำโขง  ทั้งผู้สูงอายุ  เด็ก  คนพิการได้ถูกจัดหามาจากหมู่บ้านที่ห่างไกลในชนบทมาสู่เมืองใหญ่ในต่างประเทศ  ซึ่งเป็นพื้นที่ที่ตนไม่มีความเข้าใจในภาษาท้องถิ่นและไม่มีความคุ้นเคย  รวมถึงไม่รู้เส้นทางต่างๆ  ทำให้ตกอยู่ในภาวะที่ด้อยกว่า  และต้องอยู่ในสายตาของพวกนายหน้า  ซึ่งจะมารวบรวมเงินที่ได้จากการขอทาน  การถูกบังคับให้เป็นขอทานมีความเกี่ยวข้องกับศักดิ์ศรีความเป็นมนุษย์ 
(5) การค้ามนุษย์เพื่อการแต่งงาน : การค้ามนุษย์เพื่อการแต่งงานนั้น  ผู้ค้ามนุษย์
อาจจะมาในรูปแบบของนายหน้าจัดหาคู่  และให้สัญญาว่าจะแนะนำให้รู้จักและได้แต่งงานกับคนที่เป็นผู้ที่ประสบความสำเร็จ  และอาจจะถูกชักจูงให้เดินทางไปต่างประทศ  ซึ่งตนไม่มีความคุ้นเคยกับสภาพแวดล้อมใหม่  เช่น  ในด้านภาษา  วัฒนธรรมต่างๆ  และกลายเป็นบุคคลที่ตกอยู่ในสภาพเยี่ยงทาส  และอาจจะถูกบังคับให้ขายบริการทางเพศ  การทำงานโดยไม่ได้รับค่าจ้างหรือตกอยู่ในสภาพการแต่งงานที่เยี่ยงทาส  การถูกทารุณกรรมทั้งทางร่างกาย  จิตใจ  และทางเพศ  เป็นต้น นอกจากนี้  ยังปรากฏออกมาในรูปแบบของการที่เด็กและหญิงถูกบังคับให้แต่งงานโดยไม่มีทางเลือก  อันจะนำไปสู่การถูกบังคับให้ใช้ชีวิตเยี่ยงทาสควบคู่กับการตกเป็นเหยื่อของการใช้ความรุนแรงงานทั้งทางร่างกาย  จิตใจ  และทางเพศ

1.3 การค้ามนุษย์ : การค้าประเวณี





“มายาคติ 11 ประการว่าด้วยการค้าประเวณีและโสเภณี
1. การค้าประเวณี/โสเภณีเป็นสิ่งที่เกิดจากการแสดงออกตามธรรมชาติใน เรื่องเซ็กส์ของมนุษย์ และเป็นสิ่งที่มีความจำเป็นสำหรับความสัมพันธ์ ทางเซ็กส์ที่ไม่พอเพียง (สำหรับผู้ชาย)

2. การค้าประเวณี/โสเภณีเป็นอาชญากรรมที่ปราศจากเหยื่อ
3. เด็กและผู้หญิงเล่านั้นตัดสินใจเลือกเข้าสู่อาชีพการค้าบริการทางเซ็กส์ โดยสมัครใจ อย่างเป็นอิสระจากการถูกบังคับ
4. การค้าประเวณี/โสเภณีสามารถสร้างความตื่นเต้นและการพจญภัยให้กับ ชีวิต (ผู้ชาย)ได้ 

5. การสร้างให้การค้าประเวณี/โสเภณีเป็นระบบ (ถูกต้องตามกฎหมาย) จะสามารถทำให้ผู้คนที่เกี่ยวข้องในอาชีพนี้ทั้งผู้ให้/ผู้รับบริการไม่ต้อง เผชิญกับปัญหาเรื่องโรคภัยไข้เจ็บการให้/ใช้บริการ
6. โสเภณีมีอำนาจต่อรองและสามารถควบคุมระบบการค้าประเวณีได้หากทำให้การค้าประเวณีเป็นระบบ (ถูกต้องตามกฎหมาย)

7. การมีโสเภณีสามารถยับยั้งหรือลดอาชญากรรมทางเพศได้
8. ผู้ที่เป็นโสเภณีนั้นมาจากกลุ่มคนที่มีปัญหาความยากจน
9. เด็กและผู้หญิงตัดสินใจมาเป็นโสเภณีเพื่อนำเงินไปใช้ในการศึกษาเล่า เรียน
10. มีกฎหมายควบคุมการค้าประเวณีเป็นจำนวนมากอยู่แล้ว
มีความแตกต่างกันระหว่างโสเภณีระดับสูง และโสเภณีข้างถนน”



ในการนำเสนอในหัวข้อนี้จะพยายามกล่าวถึงแนวคิดกว้าง ๆ ก่อนเพื่อสร้างความเข้าใจเบื้องต้น เกี่ยวกับแนวคิดต่าง ๆ ที่งานศึกษาวิจัย/นักคิดสำนักต่าง ๆ มองปรากฎการณ์การค้าประเวณี โสเภณี จากนั้นจะนำเสนองานวิจัยของ ยศ สันตสมบัติ  เพื่อแสดงงานวิจัยตัวอย่างที่ใช้แนวคิดมนุษยวิทยา เศรษฐศาสตร์การเมืองในการศึกษาปรากฎการณ์นี้โดยการทบทวนประวัติศาสตร์ของความสัมพันธ์ ระหว่างหญิง-ชายของมนุษย์ เพื่อมุ่งตอบคำถามว่าเหตุใดหญิง-ชายจึงมีความสัมพันธ์ที่ไม่เท่าเทียมกัน จนถึงการนำแนวคิดมาศึกษาปรากฎการณ์ในสังคมไทย หลังจากนั้นจะสรุปให้เห็นว่าเมื่อมอง ในเชิงกระบวนทัศน์ (Paradigm) เราจะสามารถแบ่งการศึกษา/ภาคปฏิบัติการของแต่ละกระบวนทัศน์ ในการศึกษาการค้ามนุษย์ การค้าประเวณีได้เป็นประเภทต่าง ๆ ได้อย่างไรบ้างอย่างละเอียด และจบสุดท้ายด้วยแนวคิดสตรีนิยมสำนักต่าง ๆ กับการมองปรากฎการณ์การค้าประเวณี โสเภณี

ปัญหาการค้ามนุษย์โดยเฉพาะการค้าหญิงและเด็กได้รับความสนใจและมีการรณรงค์มาตั้งแต่ปลายศตวรรษที่ 19 และช่วงศตวรรษที่ 20 โดยได้มีขบวนการเคลื่อนไหวเพื่อหาทางยุติปัญหาที่เสมือน หนึ่งการนำคนลงไปเป็นทาส (White Slavery
) โดยเฉพาะการนำหญิงและเด็กผิวขาวลงเป็นทาสทาง เพศ โดยเข้าสู่การค้าประเวณีทั้งในยุโรปและในแผ่นดินใหม่ทวีปอเมริกา (เหนือ) โดยมีความ พยายามจัดทำกฎหมายระหว่างประเทศเพื่อดำเนินการแก้ไขป้องกันปัญหาการนำหญิงและ เด็กผิวขาวลงไปเป็นทาสทางเพศ ได้แก่
· ข้อตกลงะหว่างประเทศการปราบปรามการกระทำเสมือนหนึ่งนำคนลงเป็นทาส (White Slavery) พ.ศ. 2447

· อนุสัญญาปราบปรามการกระทำเสมือนหนึ่งนำคนลงเป็นทาส (White Slavery) พ.ศ. 2453

· อนุสัญญาเรื่องการปราบปรามการค้าหญิงและเด็ก พ.ศ. 2464

· อนุสัญญาเรื่องการปราบปรามการค้าหญิงที่เป็นผู้ใหญ่ พ.ศ. 2476


ข้อตกลงและอนุสัญญาข้างต้นมิได้มีการให้คำนิยามความหมายของการค้ามนุษย์ที่แจ่มชัด ว่าอะไรคือ “การค้ามนุษย์” ทำให้เกิดการสรุปว่าการนำคน (โดยเฉพาะหญิงและเด็กผิวขาว) มาค้าประเวณี เป็นการนำคนมาลงเป็นทาสทางเพศ ดังนั้นการค้าประเวณีหรือระบบโสเภณีคือการค้า มนุษย์นั่นเอง ด้วยเหตุนี้จึงทำให้แนวทางการดำเนินงานด้านการต่อต้านการค้ามนุษย์โดยเฉพาะการค้า หญิงและเด็กควบคู่และเกี่ยวข้องไปกับการปราบปรามและขจัดการค้าประเวณีของหญิงและเด็กมานับตั้งแต่อดีตถึงปัจจุบัน

อย่างไรก็ตามแนวคิดดังกล่าวนั้นได้ก่อให้เกิดกลุ่มแนวคิดในการแก้ปัญหาการค้ามนุษย์ ซึ่งสามารถแบ่งออกได้เป็นอย่างน้อย 3 กลุ่มหลัก ๆ ดังนี้

แนวคิดการควบคุมจัดการดูแลโสเภณี

แนวคิดนี้เริ่มต้นตั้งแต่สมัยนโปเลียน โดยจุดมุ่งหมายเพื่อป้องกันทหารในกองทัพที่ประจำการ ตามเมืองขึ้นทั้งหลายของอาณาจักรให้พ้นไปจากโรคติดต่อทางเพศสัมพันธ์ ต่อมา แนวคิดนี้ได้ขยาย ไปตามประเทศอื่น ๆ ในยุโรป โดยการเผยแพร่ของนายแพทย์ชาวฝรั่งเศส       ปารองต์ ดูชาเตอร์เลต์ (Parent Duchatelet) แนวคิดนี้อยู่บนพื้นฐานความเชื่อที่ว่า
· โสเภณีเป็นความจำเป็นที่ชั่วร้ายซึ่งจำเป็นต้องมีการศึกษาควบคุมเพื่อพิทักษ์ สังคมให้ปลอดภัย
· โสเภณีเป็นแหล่งของการแพร่เชื้อโรคติดต่อ
· โสเภณีเป็นปรากฎการณ์ต่อต้านสังคมที่คุกคามศีลธรรม สุขภาพอนามัย และการเมือง การควบคุมโสเภณีจึงเป็นเกราะทางศีลธรรมในการจำกัดส่วน ที่เป็นความชั่วร้ายและโรคภัยไข้เจ็บ และเป็นเครื่องมือปกป้องหญิงผู้มีเกียรติและ สถาบันครอบครัว

เพื่อบรรลุเป้าหมายดังกล่าวจำต้องกำหนดระเบียบสามประการ คือ 
1) จัดระเบียบโสเภณีให้ซ่องโสเภณีอยู่ลับตา ห่างไกลจากเด็กและผู้หญิงมีเกียรติ
2) เจ้าหน้าที่ของรัฐต้องเฝ้าระวังพื้นที่อย่างใกล้ชิดและสม่ำเสมอ
3) ต้องผลักให้สังคมโสเภณีอยู่ได้แค่เพียงชายขอบ โดยการแบ่งแยกออกเป็นส่วน ๆ และมีการควบคุมตามลำดับชั้นของอำนาจ
แนวคิดนี้อนุญาตให้มีการเปิดซ่องเพื่อใช้เป็นถานที่ให้โสเภณีบริการลูกค้า โดยมีแม่เล้า ซึ่งเป็นตัวแทนของอำนาจ (รัฐ) เป็นผู้ควบคุมดูแล ส่วนหญิงที่ค้าประเวณีนั้นมีหน้าที่ตอบสนองความ ต้องการทางเพศของชาย และตกอยู่ภายใต้การควบคุมของแม่เล้า และรัฐ
การควบคุมตรวจตราสุขภาพของหญิงโสเภณีในระยะแรกเป็นเพียงมาตรการทางศีลธรรม แต่ต่อมาได้เกิดความหวาดกลัวต่อการแพร่ระบาดของกามโรค ดังนั้นการตรวจตราสุขภาพจึงกลายเป็น การควบคุมด้านสุขอนามัย และการมาเป็นพื้นฐานของแนวคิดนี้ที่เน้นมาตราการในการตรวจตราและ การรักษาโรคติดต่อทางเพศสัมพันธ์ แพทย์และเจ้าหน้าที่ควบคุมให้ความสำคัญในเรื่องความเรียบร้อย การดำเนินการที่ถูกสุขลักษณะ โดยจะยกเลิกใบอนุญาตประกอบการแก่ซ่องที่พบว่าไม่ถูกสุขลักษณะ มากกว่าเรื่องที่เกี่ยวกับสภาพการทำงานในการให้บริการทางเพศ การจดทะเบียนและตรวจตรา สุขภาพเป็นเสมือนการตีตราผู้หญิง และประทับตราผู้หญิงที่ค้าประเวณีเป็นครั้งคราวให้กลายเป็นหญิง ที่มีอันตรายต่อทั้งศีลธรรมและสังคม
อเลน คอร์บิน (Alain Corbin) นักคิดและนักประวัติศาสตร์ชาวฝรั่งเศส ได้วิพากษ์แนวคิดนี้ว่า ระบบควบคุมดูแลโสเภณีนั้นอยู่บพื้นฐานของอุดมการณ์แบบชนชั้นกลางที่เกรงกลัวต่อการปลดเปลื้อง พันธนาการของผู้ใช้แรงงาน และความชั่วร้ายที่จะมาแปดเปื้อนครอบครัวของชนชั้นกลาง ระบโสเภณี จึงเป็นอันตรายต่อทั้งเรื่องเชื้อชาติ, การแต่งงาน และการสืบเผ่าพันธุ์ การจดทะเบียนโสเภณีจึงเท่ากับ เป็นการแบ่งแยกหญิงโสเภณีออกจากหญิงดีที่ซื่อสัตย์ แต่มิได้เป็นการปกป้องหญิงที่ค้าประเวณีจาก ความรุนแรงและการแสวงหาประโยชน์ 

แนวคิดการล้มล้างระบบโสเภณี

แนวคิดนี้ต้องการขจัดระบบโสเภณีให้หมดไป โดยเริ่มต้นจากกลุ่มโปรเตสแตนท์ในประเทศ สวิตเซอร์แลนด์และอังกฤษในช่วง พ.ศ. 2409-2419 เป็นการเคลื่อนไหวทียึดโยงกับความเชื่อ ทางศาสนา กลุ่มนี้ห้ามและปราบปรามโสเภณีเนื่องจากขัดต่อศีลธรรม โดยมีผู้นำกลุ่มคน สำคัญคือ โจเซฟิน บัตเลอร์ (Josephine Butler พ.ศ. 2371-2449) ผู้ก่อตั้งสมาพันธ์ล้มล้างระบบโสเภณีที่ยังคง ดำเนินงานต่อเนื่องมาจวบจนปัจจุบัน โจเซฟิน บัตเลอร์ มีแนวคิดล้มล้างระบบโสเภณีเพราะมีความเชื่อ /มโนทัศน์พื้นฐาน (Core Concept) คือ
· ระบบการจัดการควบคุม (แบบแนวคิดแรก) เป็นสิ่งอันตราย เพราะเป็นเสมือน การยอมรับให้มีการค้าทาสผู้หญิง และส่งเสริมให้ผู้ชายมีเสรีภาพทางเพศอย่าง ไม่มีขีดจำกัด
· ระบบการจัดการควบคุมการค้าประเวณี และตรวจตราสุขภาพของผู้หญิงค้า ประเวณีนั้นขัดต่อศีลธรรมและเสรีภาพ อันเป็นหลัการที่สำคัญของรัฐธรรมนูญ
· การค้าประเวณีเป็นสาเหตุหลักของการชักชวนและการล่อลวงบังคับหญิงและเด็ก เข้าสู่การค้าประเวณี ซึ่งถือว่าเป็นการทำให้หญิงและเด็กต้องตกเป็นทางเพศ

การเคลื่อนไหวของโจเซฟินและผู้สนับสนุนได้นำไปสู่การแก้กฎหมายอาญาของประเทศอัง- กฤษในพ.ศ. 2398 โดยขยายอายุการคุ้มครองและยินยอมให้เด็กมีเพศสัมพันธ์ได้จาก 13 ปีเป็น 16 ปี และเพิ่มความเข้มงวดในเรื่องการออกกฎหมายต้านโสเภณี รวมถึงการสั่งห้ามความสัมพันธ์แบบรัก ร่วมเพศด้วย

แนวคิดล้มล้างระบบโสเภณีนี้ได้อิทธิพลทางความคิดในการจัดทำข้อตกลงะหว่างประเทศการปราบปรามการกระทำเสมือนหนึ่งนำคนลงเป็นทาส (White Slavery) พ.ศ. 2447, อนุสัญญา ปราบปรามการกระทำเสมือนหนึ่งนำคนลงเป็นทาส (White Slavery) พ.ศ. 2453 , อนุสัญญาเรื่องการ ปราบปรามการค้าหญิงและเด็ก พ.ศ. 2464, อนุสัญญาเรื่องการปราบปรามการค้าหญิง ที่เป็นผู้ใหญ่ พ.ศ. 2476 และอนุสัญญาเรื่องการค้ามนุษย์และการแสวงหาประโยชน์ทางเพศจากการเป็นโสเภณีของ ผู้อื่น หรือเป็นที่รู้จักกันในนามของอนุสัญญาพ.ศ. 2497 ซึ่งมีจุดประสงค์ที่จะรวมอนุสัญญาที่เกี่ยวข้อง กับการค้าหญิงและเด็กที่ได้ประกาศใช้ก่อนหน้านี้เป็นอนุสัญญาเดียวกัน โดยได้ประกาศชัดเจนว่า ระบบโสเภณีขัดต่อศักดิ์ศรีความเป็นมนุษย์ แต่มิได้ให้นิยามว่าอะไรคือ “การค้ามนุษย์” รัฐภาคีมีภาระ หน้าที่ในอันที่จะขจัดการค้าประเวณีให้หมดสิ้นไปด้วยการดำเนินการกับกลุ่มบุคคลที่สามที่จัดให้มีการ ค้าประเวณีของหญิง และช่วยเหลือดูแลหญิงที่ตกเป็นเหยื่อของการค้ามนุษย์ อนุสัญญาพ.ศ. 2492 นี้มีประเทศที่ร่วมเป็นภาคีราว 70 ประเทศ และในหลายประเทศรวมถึงประเทศไทยก็ได้ใช้แนวคิด นี้ในการจัดการกับปัญหาการค้าประเวณีและการค้ามนุษย์
  


แนวคิดล้มล้างระบบโสเภณีถึงแม้จะมีเป้าหมายขจัดโสเภณีให้หมดสิ้นไป แต่ไม่ต้องการให้มี การจับกุมหญิงในกระบวนการค้าประเวณีเพราะมองว่าหญิงเหล่านี้เป็นเหยื่อของระบบเศรษฐกิจและ ระบบชายเป็นใหญ่ แต่หลายประเทศกลับแปรแนวคิดนี้ไปเป็นการมองว่าโสเภณีเป็นอาชญากรบุคคล บุคคลที่เกี่ยวข้อง อาทิ เจ้าของสถานบริการ, ผู้จัดหา, แมงดา, และหญิงที่ให้บริการ รวมทั้งลูกค้าจะ ต้องถูกดำเนินคดี แต่ในทางปฏิบัติผู้ที่ถูกจับกุมคือหญิงและเด็กที่ให้บริการทางเพศ ส่วนลูกค้าแทบจะ ไม่มีการจัดการใด ๆ ในปัจจุบันจึงได้มีความพยายามที่จะลงโทษลูกค้า เช่น ใประเทศสวีเดนได้มีการ ออกกฎหมายลงโทษลูกค้า แต่ไม่เอาผิดกับหญิงที่ค้าบริการทางเพศ
แนวคิดการค้าประเวณีไม่ใช่อาชญากรรม
แนวคิดนี้เกิดจากการวิเคราะห์ของหญิงที่อยู่ในระบบโสเภณีเอง ที่ต้องการให้มีการยอมรับการ ค้าประเวณีและคุ้มครองสิทธิของหญิงบริการทางเพศ โดยมีความคิดหลักดังนี้
· ต้องแยกแนวทางการแก้ปัญหาการค้ามนุษย์ กับการค้าประเวณี เพราะไม่ใช่หญิง ทุกคนที่อยู่ในระบบโสเภณีจะถูกบังคับให้ค้าระเวณี
· การกำหนดให้การค้าประเวณีเป็นอาชญากรรมซึ่งต้องล้มล้างให้สิ้นไปนั้น ส่งผล ให้เกิดการตีตราหญิงที่ให้บริการทางเพศ, การละเมิดสิทธิมนุษยชน และการขาด กลไกของรัฐในการให้ความคุ้มครองผู้หญิงกลุ่มนี้ ทำให้ผู้หญิงต้องตกอยู่ในสภาพ ที่ถูกกระทำตามอำเภอใจจากเจ้าของกิจการ ผู้ซื้อบริการ และสังคมโดยรวม
· สำหรับผู้หญิงส่วนหนึ่งการค้าประเวณีถือว่าเป็นทางเลือกอย่างหนึ่งสำหรับการ หาเลี้ยงชีพ รัฐจำเป็นต้องแยกหญิงที่เลือกขายบริการทางเพศ ซึ่งถือว่าเป็น แรงงานให้บริการทางเพศ (Sex Worker) ออกจากหญิงที่ถูกบังคับให้ขายบริการ ทางเพศ (Sex Slave) อันเป็นรูปแบบหนึ่งของการค้ามนุษย์

ด้วยเหตุนี้รัฐจึงมีหน้าที่ต้องให้การคุ้มครองหญิงที่ค้าบริการทางเพศ โดยยอมรับว่าการค้า ประเวณีเป็นงานรูปแบบหนึ่ง รัฐจะต้องไม่ใช้มาตรการบังคับให้มีการตวจสุขภาพ หรือจดทะเบียนหญิง ที่ค้าบริการ หากจำเป็นต้องมีการดูแลจดทะเบียนหญิงบริการทางเพศ รัฐจะต้องมีการจัดตั้งคณะ กรรมการสหวิชาชีพที่มีผู้แทนของหญิงบริการเข้าร่วมด้วย เพื่อที่จะได้กำหนดแนวทางและนโยบายที่ สอดคล้องกับความต้องการของหญิงที่อยู่ในอาชีพบริการ

ความแตกต่าง/ขัดแย้งเชิงแนวคิดและภาคปฏิบัติการของขบวนการต่อต้านการค้า มนุษย์

ในปัจจุบันความขัดแย้งระหว่างแนวทางการยอมรับการค้าประเวณีและการล้มล้างระบบโสเภณี ส่งผลให้เกิดความแตกแยกทางความคิดในขบวนการต่อสู้กับการค้ามนุษย์ แนวคิดที่มองว่าการค้าประเวณีเป็นความรุนแรงต่อผู้หญิงและเป็นเรื่องเดียวกับการค้ามนุษย์ จะสนับสนุนเจตนารมย์ของแนวทางการล้มล้างระบบโสเภณีโดยต่อต้านการที่รัฐจะเข้าไปจัดระเบียบและดูแลการค้าประเวณี แต่สนับสนุนให้มีกฎหมายห้ามการค้าประเวณี และดำเนินการจับกุมผู้ที่ได้ประโยชน์จากการค้าประเวณีของผู้หญิงและผู้ซื้อบริการ แนวคิดนี้ได้รับการสนับสนุนจากนักสิทธิสตรีแบบสุดขั้ว (Radical Feminist) ที่มุ่งต่อต้านระบบชายเป็นใหญ่ (ปิตาธิปไตย) เป็นหลัก และมองว่าการดำรงอยู่ของระบบโสเภณีเป็นภาพสะท้อนของการกดขี่ทางเพศ ทำให้แนวทางในการทำงานล้มล้างระบบโสเภณีของนักสิทธิสตรีได้รับการสนับสนุนโดยมีแนวร่วมจากพวกเคร่งศีลธรรม และนักอนุรักษ์นิยม 

ส่วนกลุ่มที่เห็นว่าการค้าประเวณีสัมพันธ์กับการค้ามนุษย์ แต่ เป็นปรากฎการณ์ที่ต้องการแนวทางแก้ไขที่แตกต่างกัน และควรจะดำเนินการในกรอบและหลักการสิทธิมนุษยชน ในขณะที่นักเคลื่อนไหวต่อต้านการค้ามนุษย์เรียกร้องให้มีการคุ้มครองสิทธิมนุษยชนของผู้ถูกค้ามนุษย์ ก็จำเป็นต้องคำนึง ถึงการละเมิดสิทธิมนุษยชนของหญิงที่ขายบริการทางเพศด้วย การยอมรับการค้าประเวณีจะช่วยให้ไม่มองว่าโสเภณีเป็นอาชญากรที่ต้องถูกลงโทษ ตลอดจนการเรียกร้องให้รัฐเข้ามาดูแลสภาพการทำงาน ของหญิงในระบบโสเภณีเพื่อช่วยลดความรุนแรงและการแสวงหาประโยชน์จากหญิงบริการทางเพศ และหญิงที่ตกเป็นเหยื่อของการค้ามนุษย์ก็จะประสบปัญหาน้อยลงในการเริ่มต้นชีวิตใหม่หลังจากที่ ต้องตกเป็นเหยื่อของการถูกบังคับค้าประเวณี แนวคิดนี้ประสานการทำงานร่วมกับหญิงที่อยู่ในระบบ โสเภณี และสนับสนุนให้หญิงกลุ่มนี้มีตัวแทนเข้าร่วมในการกำหนดนโยบาย แผนปฏิบัติการและ กระบวนการแก้กฎหมายที่เกี่ยวข้องด้วย

จากที่กล่าวมาทั้งหมดข้างต้นจะสังเกตได้ว่าไม่มีแนวคิดใดเลยที่มุ่งตอบคำถามว่าเหตุใดจึง เกิดการค้ามนุษย์และการค้าประเวณี แต่แนวคิดหลักข้างต้นทั้งหมดนั้นเป็นแนวคิดที่มุ่งแก้ปัญหาของระบบโสเภณีมากกว่า แม้ว่าจะมีการกล่าวถึงความไม่เท่าเทียมทางเพศ โดยเฉพาะระบอบชายเป็นใหญ่อยู่บ้าง แต่ยังไม่ได้ขยายความถึงสาเหตุของสังคมแบบชายเป็นใหญ่ (อันเป็นมโนทัศน์หลักของ การกล่าวถึงการเกิดการค้าประเวณี) ว่าเกิดมาจากเหตุใดให้เป็นที่เข้าใจ และเห็นได้ถึงองค์ประกอบ ต่าง ๆ ที่สัมพันธ์ในระบบสังคมอันก่อให้เกิดการค้าประเวณี

เกี่ยวกับประเด็นนี้เมื่อศึกษางานวิจัย ของ ยศ สันตสมบัติ
 สามารถทำให้เกิดความเข้าใจในประเด็นที่ถูกละเลยได้อย่างชัดเจนยิ่งขึ้น กล่าวคือ ยศระบุชัดเจนว่างานวิจัยชิ้นนี้ เป็นความพยายามในการทำความเข้าใจและอธิบาย “การค้าประเวณี” ในฐานะที่เป็น “ปรากฎการณ์” มิใช่ปัญหาสังคม หรือปัญหาของผู้หญิง ซึ่งในตอนต้นของงานวิจัยชิ้นนี้ได้ศึกษาหาสาเหตุของการค้า บริการทางเพศทั้งในบริบทสังคมของตะวันตกและสังคมไทย ยศได้ตรวจสอบกลับไปถึงประวัติศาสตร์ การดำรงชีวิตของมนุษย์ โดยศึกษาทั้งในเชิงที่เป็นโครงสร้างสังคม (ทฤษฎีวิวัฒนาการของดาร์วิน, จิตวิเคราะห์ของฟรอยด์), ประวัติศาสตร์ทางสังคมของมนุษย์, ความสัมพันธ์ ทางสังคม, บริโภคนิยม, ชนชั้น, ความไม่เท่าเทียมทางเพศ จนถึงชุมชน ได้อย่างครบถ้วนสมบูรณ์ กล่าวได้ว่าเป็นงานวิจัย และการทบทวนวรรณกรรมในงานวิจัยที่ว่าด้วยการค้าประเวณีที่ดีที่สุดอีกงานหนึ่ง (ในภาษาไทย) จวบจนใน ปัจจุบัน โดยเฉพาะอย่างยิ่งเป็นงานศึกษาที่ให้ความสำคัญกับโครงสร้างและระบบความสัมพันธ์ ทางสังคมที่ก่อให้เกิดปรากฎการณ์การค้ามนุษย์ และการค้าประเวณี งานวิจัยชิ้นนี้เสนอว่า โดยเนื้อแท้ ความจริงแล้ว การค้าประเวณีเป็นเพียงปัญหาหนึ่งของสังคมท่ามกลางปัญหาอื่น ๆ อีกมากมาย ซึ่งล้วนแล้วแต่เป็น “ผลิตผล” ของการพัฒนาความด้อยพัฒนา รวมไปถึงข้อเสนอของยศที่มองว่า การค้าประเวณีนั้นเป็นปรากฎการณ์ในระดับ “วัฒนธรรม” แห่งการขายตัว
ยศ ได้เสนอว่าการ ศึกษาปรากฎการณ์การค้าประเวณีนั้นการมองเชิงโครงสร้าง (ความ ยากจน) ในระดับมหภาคเพียงอย่างเดียว หรือมองเป็นปัญหาเชิงค่านิยม วัฒนธรรม หรือความ เห็นแก่ตัวของพ่อแม่ นั้นไม่เพียงพอต่อการทำความเข้าใจปรากฎการณ์การค้าประเวณีนี้ ทั้งนี้หากเรา “อ่าน” งานของยศจะเห็นว่าได้ว่า ปัญหาการค้าประเวณีตั้งแต่ในอดีตจวบจนปัจจุบันนั้น ยศ มุ่งวิพากษ์/วิเคราะห์ไปที่ระบบวิถีการผลิต และความสัมพันธ์ทางการผลิต ซึ่งเป็นสิ่งกำหนดรูปแบบ ความสัมพันธ์/โครงสร้างทางสังคม หรือ  ชนชั้น อาจกล่าวได้ว่า ยศ ใช้กรอบในการศึกษาตามแนว ทฤษฎีมาร์กซิส หรือเศรษฐศาสตร์การเมือง ที่เน้นการวิเคราะห์สังคมเพื่อชี้ให้เห็นถึงการกดขี่ขูดรีดทางชนชั้นที่ชนชั้นสูงกระทำต่อชนชั้นล่าง ทั้งนี้ ยศ ยังได้ขยายคำอธิบายชนชั้นให้เห็น ผู้หญิงชนชั้นสูงที่ถูกครอบงำทางอุดมการณ์อยู่เหย้าเฝ้าเรือน ที่ผู้หญิงชนชั้นสูงนั้นยังถ่ายทอดอุดมการณ์นั้นมายังชนชั้นกลางอันนำมาซึ่งการแบ่งผู้หญิงชั้นล่าง ออกเป็นผู้ไร้ศีลธรรม ตามกรอบธรรมเนียมที่ชนชั้นสูงและชนชั้นกลางเห็นว่าดีงาม ถูกต้อง ทั้งนี้ ยศ ยังทบทวนกลับไปถึงรูปแบบความสัมพันธ์ทางสังคมที่แบ่งแยก กดขี่ผู้หญิง ที่เป็นผลมาจากการที่ผู้หญิงถูกตัดออกจากวิถีการผลิตในสังคม

นอกจากนี้ ยศ ยังมุ่งวิพากษ์นโยบายของรัฐไทยตั้งแต่รัฐสมัยใหม่ในรัชกาลที่ 5 มาจนถึงรัฐทุนนิยมในปัจจุบันที่ส่งเสริมการพัฒนาแบบทุนนิยมพึ่งพา ซึ่งสร้างความไม่เท่าเทียมระหว่างเมือง-ชนบท คนจน-คนรวย ผู้หญิงชนชั้นสูง-ผู้หญิงชนชั้นล่าง รวมถึงวัฒนธรรมบริโภคนิยมแบบตะวันตก โดยเฉพาะอย่างยิ่งกลไกของทุนนิยมที่สร้างกระบวนการทำให้มนุษย์กลายเป็นสินค้าที่ ยศ เห็นว่าเป็นกลไกทางอุดมการณ์ที่สำคัญของทุนนิยมที่เน้นการบริโภค (สร้างความต้องการเทียมให้กับผู้บริโภคผ่านการครอบงำทางอุดมการณ์) ที่ก้าวพ้นมาจากทุนนิยมที่เน้นการผลิตแบบดั้งเดิม ซึ่งเป็นสาเหตุของการที่ผู้หญิงกลายมาเป็นปัจจัยการผลิตธุรกิจการค้าประเวณีในโฉมหน้าของการส่งเสริมอุตสาหกรรมการท่องเที่ยวภายใต้อุดมการณ์บริโภคนิยม
นอกจากงานของ ยศ ที่ทำการสำรวจลงไปถึงประวัติศาสตร์ของสังคมมนุษย์ว่าเหตุใดจึงมี ความสัมพันธ์ที่ไม่เท่าเทียมระหว่างชาย-หญิง รวมไปถึงโสเภณีและการค้าประเวณีในประเทศไทย และนอกเหนือไปจากแนวคิดกว้าง ๆ 3 แนวคิดดังที่กล่าวไว้ข้างต้นแล้ว แนวคิด ทฤษฎีว่าด้วยการค้าประเวณี/โสเภณี นั้นยังสามารถถูกมองได้จากหลากหลายกรอบกระบวนทัศน์ (Paradigm) อีกด้วย ดังนี้


กระบวนทัศน์ว่าด้วยกฎหมาย ระบบศีลธรรม

แนวคิดนี้มีฐานคติว่า โสเภณี คือ ปีศาจผู้เบียดเบียน ชั่วร้าย เป็นบ่อเกิดของอาชญากรรม โรคร้าย การทำให้ตกเป็นเหยื่อ ทำให้สังคมเสื่อมทรามลง การมีโสเภณีทำให้มีการฆาตกรรม การฆ่าตัวตาย ความรุนแรง สังคมที่ไร้ระเบียบ ฯลฯ เพื่อป้องกันไม่ใช้สังคมโดยรวมตกอยู่ในภาวะย่ำแย่ ดังกล่างจึงต้องมีการใช้กฎหมายเพื่อแก้ปัญหา

แนวคิดนี้ได้ยังคงได้รับการสนับสนุนอยู่ในปัจจุบัน เช่น เมื่อมีการทำวิจัยสำรวจความเห็นชาว อเมริกัน พบว่ามีถึง 69% ที่เห็นด้วยกับการใช้กำลังในการปราบปรามหรือกำจัดโสเภณีให้หมดไป กระบวนทัศน์นี้ยังมองเห็นความสัมพันธ์ระหว่างปัญหาสังคม จากปัญหาโสเภณีไปสู่ปัญหาสำคัญ คือ ปัญหายาเสพติด เนื่องจากยาเสพติดนั้นถูกใช้ในหมู่โสเภณีนอกจากจะเป็นเพราะเพื่อตอบสนองความ ต้องการของโสเภณีแล้ว ยังถูกใช้เพื่อทำให้โสเภณีติดยาและไม่สามารถออกจากระบบการค้าประเวณี ได้   


แนวคิด ทฤษฎีแบบสตรีนิยมในการศึกษาการค้าประเวณี


อาจกล่าวได้ว่ายศใช้เครื่องมือมานุษยวิทยาเศรษฐศาสตร์การเมือง
ซึ่งมีแกนของสมมติฐาน หลัก คือ “เศรษฐกิจ (วิถีการผลิต) กำหนด” แม้ในแนวคิดเพื่ออธิบายปรากฎการณ์ร่วมสมัยยศจะใช้ แนวคิด “บริโภคนิยม” และ “การทำให้มนุษย์กลายเป็นสินค้า” ซึ่งมีลักษณะเชิงวัฒนธรรมแต่ก็เป็น วัฒนธรรมที่เกิดจากระบบเศรษฐกิจกำหนดเป็นหลักเช่นกัน ทั้งนี้ในแนวคิดสายวัฒนธรรมศึกษา (Cultural Studies) ซึ่งส่วนหนึ่งของการศึกษาในสำนักนี้เป็นการศึกษาที่เน้นไปที่ความสัมพันธ์ ทางสังคมที่มุ่งวิพากษ์สังคมแบบชายเป็นใหญ่ ซึ่งเป็นแนวคิดที่มีเป้าหมายเชิงอำนาจทางการเมือง โดยที่การเมืองในความหมายกว้างที่สุด เป็นแนวการศึกษาที่มิใช่แค่เพียงเพื่อเข้าใจปรากฎการณ์อย่างเป็นกลางในแบบดั้งเดิมเท่านั้น แต่ยังรวมไปถึงการก้าวพ้นไปจากระบบความสัมพันธ์ทางสังคม ที่มากไปกว่าแค่เพียงเชิงเศรษฐกิจ ซึ่งนั่นคือแนวคิด “สตรีศึกษา/นิยม” ที่ได้รับความสนใจเป็นอย่างยิ่ง นับจากทศวรรษที่ 1980 เป็นต้นมา 
เมื่อเรากล่าวถึงนักคิดสตรีนิยมสายถอนรากถอนโคน ซึ่งสตรีนิยมกลุ่มนี้มีแนวคิด ต่อต้าน/ล้มล้างการค้าประเวณี บนพื้นฐานของการมองว่าการค้าประเวณีนั้นลดทอนความเป็นมนุษย์ ของผู้หญิง และเป็นการเพิ่มอำนาจ/การเมือง (ในความหมายกว้าง หมายถึง ความสัมพันธ์เชิงอำนาจ) ของผู้ชายให้เพิ่มมากขึ้น โดยมุ่งเน้นการศึกษาปรากฎการณ์ /ปัญหาการค้าประเวณีเพื่อแสวงหา หนทางในการช่วยเหลือหรือสนับสนุน ช่วยเหลือผู้หญิงค้าบริการ ในขณะเดียวกันกับที่การตำหนิ อย่างรุนแรงกับงานการค้าบริการทางเพศว่าเป็นสิ่งไม่ถูกต้อง พร้อม ๆ ไปกับการที่ไม่ยอมรับหรือปฏิเสธ การใช้จุดยืนทางศีลธรรมใด ๆ ของโลกสมัยใหม่ อย่างไรก็ตามเมื่อกลุ่มนี้อ้างถึงการค้าประเวณีว่าขัดต่อศีลธรรมอันดีงามนั้น สะท้อนให้เราเห็นได้ว่าพวกเขามีความเข้าใจที่ผิดพลาด/ไม่เพียงพอ เพราะโดยแท้จริงนั้น “ศีลธรรม” ที่เป็นผลผลิตของสังคมในช่วงยุคสมัยหนึ่ง ๆ ซึ่งส่งผลให้ “ศีลธรรม” นั้นเป็นสิ่งกำหนดถูก/ผิด ดีงาม/เลวทรามของสังคมภายใต้ บริบทความเปลี่ยนแปลงของความสัมพันธ์ ทางสังคม และเป็นพลวัตรอยู่เสมอมิได้หยุดนิ่งตายตัว 

นอกจากนี้ งานเขียนของ Kathleen Barry ได้วิพากษ์แนวคิดของกลุ่มนี้ว่าเป็นแนวคิด ที่พัฒนามาจากแนวคิดทางการเมือง ว่าเป็นแนวคิดที่ใช้โวหารจนเกินจริง (Oververbalized) สรุปเป็นการทั่วไป (Generalized) และบ่อยครั้งใช้ความคิดแบบ “เหมารวม” (Stereotypical Notions) อย่างง่าย ๆ มากเกินไปว่าโสเภณีคืออะไร แม้ว่างานของนักคิดกลุ่มนี้จะน่าสนใจ/น่าคิด เพื่อศึกษา แต่ก็ไม่พอเพียงที่จะใช้เป็นทฤษฎีในการอธิบายว่าโสเภณีเป็นการลดคุณค่าของความเป็นมนุษย์ได้อย่างไร 

แนวคิดสตรีนิยมนั้นมีหลายรูปแบบเราสามารถแบ่งออกเป็นแนวคิดเป็นกลุ่มใหญ่ๆกว้าง ๆ (ที่ล้วนแล้วแต่มีแนวทางในการศึกษาการค้าประเวณีอย่างเข้มข้น) ได้ดังนี้ Marxist feminism, Liberal feminism, Existentialist feminism และ Radical feminism อย่างไรก็ตามควร ระบุไว้ในที่นี้ด้วยว่า การแบ่งแยกแนวคิดดังกล่าวนั้นมิอาจทำได้อย่างเบ็ดเสร็จเด็ดขาดเพราะแต่ละแนวคิดนั้นแม้ว่าจะมีความแตกต่างกันอย่างมีนัยสำคัญ หากแต่ก็มีการหยิบยืมแนวคิดระหว่างกันด้วย ทั้งนี้ มีสิ่งแน่นอนสิ่งหนึ่งว่าในทุก ๆ กรณีนั้นแนวคิดทฤษฎีสตรีนิยมมุ่งส่งเสริมให้เกิด (สังคม) โลกที่ผู้หญิงสามารถมีความสุข มีสิทธิเสรีภาพ และอำนาจอย่างเท่าเทียมได้
 
ผู้หญิงสำนึกรู้ว่า ตั้งแต่ในอดีตจวบจนในปัจจุบัน พวกตนนั้นเป็น “เหยื่อ”  ทั้งในทางตรงที่  มองเห็นเข้าใจได้และทางที่แอบแฝงลึกลับยากแก่การเข้าใจ ที่เป็นผลมาจากรูปแบบต่าง ๆ ในการครองงำ/กดขี่โดยผู้ชาย กลุ่มนักสตรีนิยมนั้นมีความเชื่อพื้นฐานที่แตกต่างกันออกไปมากมาย ในการต่อต้านการกดขี่/ครอบงำดังกล่าว โดยเฉพาะอย่างยิ่งในประเด็นเรื่องโสเภณี เช่น กลุ่มถอนรากถอนโคนนั้น ปกป้องผู้หญิงโดยการมุ่งกำจัดการค้าประเวณีให้หมดสิ้นไป ในขณะที่สายเสรีนิยม นั้นเห็นว่าควรพิจารณาผู้หญิง (โสเภณี) ในฐานะที่เป็นผู้กระทำการที่มีอิสระ (Free Agents) ซึ่งสามารถแสวงหาหนทางของตน ในการตอบสนองต้องการของตนเองได้อย่างถูกต้องตามกฎหมาย เป็นต้น

ยกเว้นเพียง Existentialist feminism ทั้ง 3 แนวคิดที่เหลือนั้นยังคงเป็นการมองโสเภณีแบบ “เหมารวม”  (Stereotypical Notions) โดยการให้ความสนใจมากเกินไปกับกลุ่มทางเศรษฐกิจ-สังคม กลุ่มใดกลุ่มหนึ่ง หากแต่ทำการศึกษาในหลากหลายประเด็นอย่างกว้างขวางทั้งในประเด็นเรื่อง ประสบการณ์ ค่านิยม และความเชื่อของโสเภณีเอง อย่างไรก็ตามข้อดีของความไม่สมบูรณ์และการถกเถียงกันได้ของแนวคิดเหล่านี้ นำมาซึ่งความแตกต่างหลากหลาย และยังไม่มีข้อสรุป/แนวคิดใดที่ได้ รับการยอมรับอย่างเบ็ดเสร็จเด็ดขาดว่าเป็นแนวคิดหลัก ซึ่งสะท้อนได้ถึงความพยายามหลุดพ้นจากการครอบงำ/กดขี่ของผู้ชายนั้นมีหนทางให้เลือกมากมาย รวมถึงชี้ให้เห็นว่าแนวคิดแบบสตรีนิยม นั้นไม่ได้เป็นเพียงแค่ความก้าวร้าวของผู้หญิงที่ตอบโต้ต่อแรงผลักในการครอบงำของผู้ชาย

สตรีนิยมถอนรากถอนโคน : โสเภณี และศีลธรรม 


“หญิงโสเภณีนั้น กดขี่ผู้หญิงอื่นด้วย ไม่ใช่เพราะว่าผู้หญิงเหล่านั้น มีส่วนร่วมรู้เห็นในฐานะที่เป็นผู้ที่เป็นหูเป็นตาของสังคมเท่านั้น แต่โสเภณี เป็นสิ่งแสดง/ตัวแทนของการเป็นสิ่งที่ไม่มีวันสูญสลาย สะท้อนถึงความเชื่อของสังคมที่ครอบงำจิตใจผู้คน ความเชื่อที่ผู้ชายนั้นกดขี่ผู้หญิงในทุก ๆ สถานะของชีวิตของเธอ” 


ในสองบทแรกของหนังสือ The Prostitution of Sexuality ได้นำเสนอข้อมูล/ข้อความที่เป็น โวหารเกินจริง
 และเน้นย้ำอย่างมากเกินไปกับข้อมูลเชิงสถิติเพื่อป้าย/ระบายสีลงบนสังคมโลกว่ามี โสเภณีมากมาย และสร้างปัญหาสังคมต่าง ๆ อย่างไรบ้าง 


หนังสือ The Prostitution Prism ของ Gail Pheterson ได้ใช้ข้อมูลจากงานวิจัยต่าง ๆ และมีการใช้ข้อมูลเชิงสถิติอย่างผิดพลาดในการนิยามว่า โสเภณี/การค้าประเวณีคืออะไร
 นี่อาจจะ เป็นความผิดพลาดครั้งร้ายแรงที่สุดในงานของกลุ่มสตรีนิยมสายนี้ที่พยายามตั้งทฤษฎีที่ว่าด้วยความถูก-ผิดบนพื้นฐานของความรู้แบบเหมารวมในเรื่องการค้าประเวณี ในหนังสือ The Prostitution of Sexuality บทความหนึ่งโดย Kathleen Barry ได้มองเห็นถึงความเชื่อมโยงของโลกด้านมืดของการค้าบริการทางเซ็กส์ การข่มขืน และความรุนแรง ทว่า งานศึกษาของคนอื่น ๆ ที่ใกล้ชิดกับโลกของการค้าบริการทางเซ็กส์มากกว่ากลับพบว่าเป็นเรื่องธรรมดา และเป็นประสบการณ์ปรกติ โลกของโสเภณีนั้นไม่ใช่โลกของความน่ากลัว/ร้ายกาจ ไร้อารมณ์ขัน และเป็นโลกของความเจ็บปวด ความทนทุกข์ทรมาน หรือการข่มขืน/บังคับจิตใจเสมอไป จริงที่ว่างานของ Barry นั้นมี “ความจริง” อยู่ด้วย แต่แท้จริงแล้วยังมีแง่มุมอื่น ๆ ที่เกี่ยวข้องกับโสเภณีอยู่อีกมากมายที่ Barry ไม่กล่าวถึง เช่น พวกเธอ (โสเภณี ) บางคนมองโลกและอาชีพของเธอในแง่ดี งานของ Barry นั้นระบายสีโสเภณี ให้เป็นโลกของความรุนแรง ไร้ความปราณีเพียงด้านเดียว Barry มองว่าอาชีพโสเภณีไม่เพียงลดความเป็นมนุษย์ของหญิงค้าบริการเท่านั้นแต่หมายถึงการลดความเป็นมนุษย์ของผู้หญิงในความสัมพันธ์แบบหญิง-ชายในสังคมทั้งหมด ในการวิเคราะห์เชิงสถิติของข้อเท็จจริงจำนวนมากของ Barry นั้นดูเหมือนว่ามันจะนำเธอไปสู่ข้อสรุปมากกว่าจะทำให้เธอได้เข้าใจอย่างลึกซึ้งต่อโลกแห่งการค้าบริการทางเซ็กส์ Barry ลดทอนปรากฎการณ์การค้าประเวณีลงเป็นประเด็นเรื่องความสูง/ต่ำทางศีลธรรม โดยทำให้พวกเธอ (โสเภณี) เป็นวัตถุ (Objectifying) ในการศึกษาทำนองเดียวกันกับที่เธอโจมตีผู้ชายที่ทำให้ผู้หญิงกลายเป็นวัตถุทางเซ็กส์

จากจุดยืนของสตรีนิยมสายถอนรากถอนโคน ประเด็นสำคัญของโสเภณี คือการขยายอำนาจ ทางการเมืองที่ควบคุมความสัมพันธ์ระหว่างหญิง-ชาย และการมีอยู่ตลอดมาของความไร้ศีลธรรมใน ระบบโสเภณี และพวกนักคิดกลุ่มนี้ยังใช้ประเด็นโสเภณีเป็นเสมือนหมากตัวหนึ่งในการต่อสู้ในแนวทางทางการเมืองของตน ในความเร่าร้อนของการต่อสู้ในประเด็นนี้เรื่องโสเภณีถูกทำให้เป็นเรื่องเรียบง่าย ตัดทิ้ง ความซับซ้อน (Oversimplifying) และเปลี่ยนรูปมาเป็นรูปแบบที่เข้ากันได้ดีกับมุมมองทางการเมืองของกลุ่ม ซึ่งการทำให้ประเด็นมีความเรียบง่ายนี้มักจะถูกใช้เสมอ ๆ เพื่อสร้างผลในการต่อสู้ และแสวงหาการสนับสนุนพันธมิตรในทางการเมือง

ในการสร้างแนวคิด ทฤษฎีที่เกี่ยวกับโสเภณีและการค้าประเวณี กลุ่มนักคิดสตรีนิยมสายถอนรากถอนโคนสามารถสร้างความรู้ได้เป็นอย่างดี ในแง่ของการหาสาเหตุของการเข้ามามีอาชีพโสเภณีที่แตกต่างกันออกไป และกลุ่มนี้ยังเข้าไปศึกษาในประเด็นของความเบี่ยงเบนทางพฤติกรรมของบุคคล ที่มีผลต่อสังคมอีกด้วย ทั้งนี้นักคิดกลุ่มนี้เห็นว่าความเสื่อมทรามของศีลธรรมของสังคมนั้นส่งผลต่อทั้งระดับปัจเจคบุคคล และสังคมโดยรวม แม้ความเสื่อมโทรมทางศีลธรรมของสังคมจะเป็นสาเหตุของการเกิดโสเภณีแต่ก็ไม่ใช่สาเหตุเดียว ในที่นี้จะแสดงถึงสาเหตุของการยอมเข้าสู่การค้าประเวณีของผู้หญิง อีกอย่างน้อย 9 ประการ อันได้แก่
1. ผู้หญิงประเภทที่ไม่มีความสนใจ/ประมาทในการดำรงชีวิต และทำให้ตนเองต้องยากจน จึงกลายมาเป็นโสเภณี และพวกเธอมีความอดทนต่อความยากลำบากในการประกอบ อาชีพจนกว่าจะหางานอื่นทำได้
2. ผู้หญิงที่เกิดมาในครอบครัวที่ยากจนมาเป็นเวลานาน และขาดการศึกษา
3. ผู้หญิงที่ถูกล่อลวง จนเธอสูญเสียความเป็นตัวของตัวเอง และถูกบังคับให้เป็นโสเภณี
4. ผู้หญิงที่สมัครใจเข้าสู่การค้าประเวณี เพราะเธอได้สูญเสียความคิดทางศีลธรรม ซึ่งนั่นทำ ให้เธอตกอยู่ภายใต้ความรุนแรง การเอารัดเอาเปรียบ การขูดรีด ผู้หญิงเหล่านี้เป็นผู้ไม่ ยอมปฏิบัติตามกฎเกณฑ์ ระบบ และศีลธรรมของสังคม พวกเธอจะมีความสัมพันธ์ใกล้ชิด กับกลุ่มคนที่สามารถทำให้เธอไม่ต้องถูกจับโดยตำรวจ ซึ่งนั่นทำให้พวกเธอเสี่ยงต่อการถูก ขมขื่นหรือคุกคามทางเซ็กส์ พวกเธอมักจะดูถูกความสามารถและทักษะของเธอเอง และสุดท้ายนำเธอเข้าสู่การเป็นโสเภณี หรือเป็นเหยื่อของการค้ามนุษย์
5. ผู้หญิงที่ถูกทำให้เกิดภาวะ “Distanced”
 (เอาตัวออกห่างจากสังคม) อันเป็นผลมาจาก การขาดความสนใจที่พอเพียงจากบิดา มารดา ผู้ปกครอง ครู อาจารย์ หรือเพื่อนร่วมงานที่จะยอมรับเธอ ผู้หญิงเหล่านี้จึงถูกหลอกลวง/ถูกทำให้เชื่อใจได้ง่าย เพื่อให้เธอเข้าสู่ การค้าประเวณี โสเภณีหลายคนที่ไม่ถูกกระทบกระเทือนทางภาวะจิตใจมากนักจะสามารถต่อต้านการข่มขู่ให้กลายเป็นโสเภณีข้างถนน และสามารถหลีกเลี่ยงการถูกทารุณกรรมได้
6. ผู้หญิงที่มีปัญหาในเรื่องระดับสติปัญญา สภาพร่างกาย หรืออารมณ์จะสามารถเข้าสู่การเป็นโสเภณีได้ ทั้งนี้ในฐานะที่เธอเป็นผลผลิตของสังคม (เมื่อสังคมปรกติไม่ยอมรับความบกพร่องของเธอ เธอต้องหาหนทางในการดำรงชีวิต นอกสังคมปรกติ)

7. การเป็นโสเภณีของผู้หญิงบางคนนั้นเป็นเรื่องธรรมชาติ (เธอเกิดมาเพื่อเป็นโสเภณี) เช่นเดียวกับการที่ปลาต้องอยู่ในน้ำ
 ซึ่งอาจจะเกี่ยวข้องกับการที่ผู้หญิงในครอบครัวของ เธอประกอบอาชีพโสเภณีต่อเนื่องกันมา ผู้หญิงบางคนรับรู้ว่าตัวเองกำลังทำอะไร และมี ความมั่นใจว่าสามารถดูแลตัวเองให้พ้นจากอันตรายได้
8. ในกลุ่มเล็กที่สุดที่มีความน่าสนใจ เป็นกลุ่มผู้หญิงที่มีความฉลาดมาก หญิงกลุ่มนี้ ตระหนักว่าตนเองสามารถสร้างรายได้พิเศษที่มีผลตอบแทนสูงจากการเป็นโสเภณี พวก เธอปลอดภัยจากอันตราย โดยมีกลุ่มลูกค้าเป็นชายจากสังคมชั้นสูงผู้ที่สามารถจ่ายค่าตัว ราคาแพงได้
9. ผู้หญิงกลุ่มที่มิได้ถูกบังคับหากแต่แสวงหาความท้าทายในสถานการณ์ที่อันตรายที่สุด หญิงกลุ่มนี้ประกอบไปด้วยศิลปิน กวี นักเขียน และนักเคลื่อนไหวทางการเมือง คนกลุ่มนี้ ได้รับการอธิบายว่าเป็นผู้ที่มีจิตใจแบบนักผจญภัย ทดสอบ/ท้าทายสังคมของตนเอง

ใน 4 ประเภทแรกเป็นกลุ่มที่ได้รับความสนใจในฐานะที่เป็นกลุ่มที่โสเภณีถูกใช้ความรุนแรง และถูกทำทารุณกรรมมากที่สุด รวมถึงการที่ผู้หญิงใน 4 ประเภทนี้ไม่มีความมั่นคงทางศีลธรรมจึงมี แนวโน้มที่จะนำตนเองเข้าสู่อันตราย อย่างไรก็ตาม Barry (รวมถึงนักคิดสายถอนรากถอนโคนคนอื่น ๆ) นั้นมิได้ยอมรับสาเหตุทั้ง 9 ประการดังกล่าว เพราะมุ่งสนใจแต่เพียงสาเหตุและความสัมพันธ์ที่เกิดจากการกดขี่โดยผู้ชาย ยิ่งไปกว่านั้น คือ การลดทอนปรากฎการณ์ต่าง ๆ ที่เป็นพลวัตรของสังคมให้เหลือเพียงการกดขี่ทางเพศ รวมไปถึงการเรียกร้องให้สังคมใช้ระบบศีลธรรมแบบดั้งเดิม (ที่สามารถ ตัดสินถูก-ผิด ดี-เลว ได้อย่างชัดเจน) ในการแก้ปัญหา โดยการเคลื่อนไหวทางการเมือง และระบบกฎหมายเพื่อล้มล้าง ระบบโสเภณีให้สิ้นซากไป

จุดเน้นสำคัญในงานเขียนของ Barry (ซึ่งเราสามารถถือเป็นตัวแทนของแนวคิดสตรีนิยมสาย ถอนรากถอนโคนได้ด้วย) มีลักษณะแนวคิดที่แสดงถึงการประกอบวีรกรรมที่ต้องกระทำเพื่อช่วยเหลือ ทั้งผู้หญิงและโสเภณี ให้หลุดพ้นออกจากความรุนแรงและความเสื่อมทรามของสังคม Barry ย้ำแล้ว ย้ำเล่าว่า “ความรุนแรงและการทารุณกรรมนั้นเป็นเรื่องของ/เกี่ยวกับศีลธรรม” แต่ข้อเสนอเช่นนี้มีข้อจำกัดบางประการ ได้แก่ 1) เป็นข้อเสนอที่ด่วนสรุปเกินไป 2) มีลักษณะเหมารวมว่าโสเภณีทุกคน ทุกแบบนั้นเหมือน ๆ กัน งานของ Barry จึงมุ่งไปสู่หนทางของการประกอบวีรกรรมในการช่วยเหลือ มากกว่าจะมุ่งทำความเข้าใจสถานการณ์อย่างถี่ถ้วนรอบด้าน

สตรีนิยมสายมาร์กซิสม์

ถือกำเนิดบนพื้นฐานแนวคิดของ Karl Marx ซึ่งมีศูนย์กลางของแนวคิด คือ “วัตถุนิยม” (Materialism) และการมองสังคมทุนนิยม ในฐานะที่วิถีการผลิตแบบอุตสาหกรรมได้ทำให้เกิด โครงสร้าง/ความสัมพันธ์ทางสังคมที่มีการแบ่งแยกงานกันทำระหว่างชนชั้นนายทุน และ ชนชั้นแรงงาน ซึ่งเป็นเรื่องของการเอารัดเอาเปรียบ และขูดรีดชนชั้นแรงงาน โดยนายทุน ด้วยแนวการวิเคราะห์เช่นนี้ มาร์กซ์ จึงมุ่งเน้นให้เกิดการรวมตัวกันของชนชั้นแรงงานเพื่อปฏิวัติเปลี่ยนแปลงโครงสร้างสังคม

สำหรับสตรีนิยมสายนี้มองว่าโสเภณีก็คือ รูปแบบของแรงงานที่ตกอยู่ภายใต้การเอารัด เอาเปรียบ ส่วนมาร์กซ์มองว่าโสเภณีเป็นเพียงแค่รูปแบบหนึ่งของการแสดงถึง “ความเป็นโสเภณี” ในการทำงานชนชั้นแรงงานโดยทั่วไป โสเภณี/การค้าประเวณีจึงเป็นตัวแสดงแทน/สัญลักษณ์ของ ความผิดพลาดและไม่เป็นธรรมในสังคม แม้อาจจะมองได้ว่าโสเภณีในอาชีพอิสระ แต่เมื่อมองจาก มุมมองระดับภาพใหญ่แบบ “เศรษฐกิจกำหนด” โสเภณีจะอยู่ในกลุ่มชนชั้นแรงงานที่ถูกเอาเปรียบโดยเฉพาะจากวิถีการผลิตแบบทุนนิยม แต่ในประเด็นนี้ได้รับการโต้แย้งจากสตรีนิยมสายเสรีนิยมว่า ผู้หญิงนั้นเป็นเจ้าของร่างกายของตนเอง และสามารถใช้ร่างกายของตนเพื่อตอบสนองความต้องการ ของเธอ โดยปราศจากการถูกทำร้าย บาดเจ็บ หรือทรุดโทรมได้ นอกจากนี้ Robert Nozick ยังกล่าวไป ไกลถึงขนาดที่ว่า ผู้คนนั้นมีสิทธิเหนือร่างกายของตน หรือแม้กระทั่งทำให้ตนเองตกอยู่ในอันตราย Nozick เชื่อว่ามนุษย์นั้นมีสิทธิในการขายตัวเองเพื่อเป็นตกเป็นทาส ตราบใดที่เป็นการตัดสินใจของเขา หรือเธอ

ส่วนที่น่าสนใจของสตรีนิยมสายมาร์ซิสม์ก็คือ ในส่วนที่วิพากษ์ทุนนิยมอุตสาหกรรม ที่มองว่ามนุษย์ได้ถูกลดทอนลงเป็นส่วนหนึ่งของระบบการผลิต และทำหน้าที่เป็นเพียงฟันเฟือง ของระบบการผลิต โดยตัดทิ้ง/ลดทอนความเป็นมนุษย์ที่มีจิตวิญญาณ รวมถึงการไม่คำนึงถึงคุณภาพ ชีวิตของแรงงานในฐานะ ที่เป็นมนุษย์เท่าเทียมกัน ดังนั้นกลุ่มนักคิดสายนี้จึงมีแนวโน้มที่อาจมอง ไม่เห็นโสเภณีในฐานะที่เป็นมนุษย์ที่มีจิตวิญญาณเช่นกัน มองเห็นแต่เพียงว่าโสเภณีเป็นกลไก/ ฟันเฟืองในระบบการค้าประเวณีเท่านั้น


สตรีนิยมสายเสรีนิยม

 ในแนวคิดของกลุ่มนี้สมมติฐาน/หลักการเบื้องต้น คือ การมองการค้าประเวณีในมิติที่เป็น พันธสัญญาทางธรุกิจของบุคคลนั้น ๆ ในขณะที่สายถอนรากถอนโคนกลับมองว่าการค้าประเวณีนั้น เป็นลดทอนคุณค่าของมนุษย์ลงไปเป็นเพียงสินค้า

สตรีนิยมสายเสรีนิยมนี้เห็นว่าผู้หญิงมีอิสระเสรีภาพที่จะทำสัญญาใด ๆ ก็ตาม ถึงแม้ว่าสาย ถอนรากถอนโคนจะไม่เชื่อว่าโสเภณีนั้นจะเข้าสู่การทำสัญญาโดยความต้องการที่เป็นอิสระของเธอ พวกเขามักจะมองว่าการค้าประเวณี/อาชีพโสเภณีนั้นความสัมพันธ์ที่ขูดรีด เอารัดเอาเปรียบ โดยเฉพาะลูกค้าที่ต้องการเพียงบริการทางเซ็กส์ของโสเภณี โดยไม่ได้มองเธอในฐานะที่เป็นมนุษย์คนหนึ่ง แต่สายเสรีนิยมตอบโต้ในประเด็นนี้ว่า ลูกค้าในระบบการค้าประเวณีที่ไปใช้บริการจาก โสเภณี ก็ไม่ต่างอะไรกับลูกค้าที่ไปพบแพทย์ ทนาย ช่างประปา ฯลฯ ที่ย่อมก็ต้องการความเป็นมืออาชีพในการให้บริการไม่แตกต่างกัน

นอกจากนั้น Carol Pateman ในหนังสือ The Sexual Contract
 ได้ตอบโต้ในประเด็นที่ สตรีนิยมสายมาร์กซิสม์มองว่าโสเภณีเป็นระบบขูดรีดแรงงานของชนชั้นแรงงานหญิง ดังนั้น จึงควรที่ทำลายล้างและต่อต้าน เธอได้ตอบโต้ว่าโสเภณีไม่ใช่ชนชั้นแรงงานที่ถูกกดขี่ขูดรีด แต่เป็น แรงงานที่เป็น “อิสระ” ซึ่งสามารถเริ่มหรือหยุดการประกอบอาชีพของเธอได้ด้วยตนเอง ทั้งนี้พันธสัญญาของเธอที่มีต่อลูกค้านั้น ไม่ได้ทำในฐานะที่เธอเป็นลูกจ้าง

นักคิดสตรีนิยมสายเสรีนิยม เชื่อว่ามนุษย์มี “สิทธิ” ในการบริโภค (ที่ไม่อาจถูกปิดกั้นได้) มุมมองทางการเมืองเช่นนี้สามารถสืบย้อนไปได้ถึงแนวคิดก่อนสตรีนิยม นั่นคือ John Stuart Mill ผู้ซึ่ง เชื่อว่ารัฐบาลนั้นต้องอยู่นอกความสัมพันธ์ส่วนตัวระหว่างปัจเจกบุคคล ทั้งนี้กลุ่มเสรีนิยมยังเห็นประเด็นเรื่องความไม่เท่าเทียมทางเพศระหว่างหญิง-ชายที่ผู้หญิงต้องได้รับการปลดปล่อยจากการถูกกดขี่ ครอบงำโดยผู้ชาย ซึ่งแนวคิดเช่นนี้เป็นแนวคิดร่วมกับสตรีนิยมสายอัตถภาวะนิยม (Existential Feminism) ที่มุ่งแสวงหาความเท่าเทียมของสิทธิเสรีภาพระหว่างหญิงและชาย สำหรับกลุ่มเสรีนิยม มองการค้าประเวณีของโสเภณีว่ามีความสัมพันธ์ในแง่ของความเป็นสิทธิทางการเมืองของผู้หญิง แต่มิได้หมายความว่ากลุ่มนี้จะยอมรับโสเภณีในเชิงที่เป็นเรื่องศีลธรรม

ทั้งนี้ กลุ่มเสรีนิยมจึงมุ่งสร้างอำนาจทางการเมืองให้กับผู้หญิง (รวมถึงโสเภณี) เพื่อให้มีอำนาจในการต่อรอง และสามารถแสวงหาชีวิตที่ดีสำหรับผู้หญิงทุกคน ตามแต่ที่เธอเหล่านั้นต้องการ/เลือก โดยเสรี

สตรีนิยมสายอัตถภาวะนิยม (Existential Feminism)

สตรีนิยมกลุ่มนี้ถือกำเนิดมาจากสำนักคิดของ Simone de Beauvior ในมุมมองของเธอนั้น ผู้หญิงไม่ได้ไร้อำนาจเสมอไป และก็ไม่ได้อยากเป็นอิสระจากความสัมพันธ์แบบชาย-หญิงเสมอไป เช่นกัน ในแง่นี้โสเภณี/การค้าประเวณีจึงเป็นเสมือนพื้นที่เฉพาะของผู้หญิงเพื่อการหลีกหนีจากการ พึ่งพาผู้ชาย และเป็นการเพิ่มพลังอำนาจให้กับผู้หญิง มากกว่าจะเป็นการมองว่าโสเภณีนั้นเป็นเหยื่อ ความเท่าเทียมในเรื่องสิทธิและเสรีภาพระหว่างเพศนั้นเป็นสิ่งที่พึงปรารถนา อย่างไรก็ตามหากความ เท่าเทียมนั้นยังคงมาไม่ถึง การค้าประเวณีสามารถทำให้ผู้หญิงมีเสรีภาพอย่างฉับพลันทันที ในรูปแบบหนึ่ง 

แนวคิดของ De Beauvior นั้นมุ่งยกย่อง กระตุ้นให้ผู้หญิงทุกคนมองเห็นศักยภาพและพลังที่ ซ่อนเร้นอยู่ในตนเอง ในการต่อสู้ ด้วยวิญญาณแบบผู้หญิง ในมุมของอัตถภาวะนิยม การที่ผู้หญิงจะมีอำนาจเหนือผู้ชายนั้นไม่ใช่สิ่งลวงตา หากแต่สามารถเกิดขึ้นได้จริง ดังเช่นที่ Carol Pateman ได้กล่าวถึงบทบาทของผู้หญิงที่เป็นโสเภณีว่า “ผู้ชายอาจจะคิดว่าเขา ‘ได้’ เธอ แต่แท้จริง แล้วการเป็นเจ้าของเธอโดยทางเซ็กส์นั้นเป็นเพียงภาพลวงตา เธอต่างหากที่ ‘ได้’ เขา เพราะเธอไม่ได้ ถูกเป็นเจ้าของโดยชายคนไหนเลย นับตั้งแต่เธอได้รับเงินหรือถูกซื้อ” อย่างไรก็ตามในประเด็นนี้กลุ่ม มาร์กซิสม์มองว่าการประกอบอาชีพนี้เป็นเรื่องของการถูกขูดรีดเอารัดเอาเปรียบ แต่ Pateman กลับ มองว่าโสเภณีนั้นไม่ได้ตกอยู่ในภาวะเป็นเหยื่อ หากแต่เป็น “ผู้หญิงที่มีเสรีภาพโดยแก่นแท้” 


จุดร่วมกันระหว่างสายอัตถภาวะนิยมกับเสรีนิยมคือ ในขณะที่เชื่อว่าผู้หญิงนั้น ถูกเอารัด เอาเปรียบบนพื้นฐานของความไม่เท่าเทียมทางเพศนั้น ก็ควรตระหนักและเชื่อด้วยว่าผู้หญิงมีทางออก จากการถูกเอาเปรียบนั้นได้ด้วยเครื่องมือทางเศรษฐศาสตร์ เพื่อความอยู่รอดของเธอเอง
ดังนี้แล้วโสเภณีจึงถูกมองได้ทั้งที่เป็นการถูกเอารักเอาเปรียบ ขูดรีด (แบบมาร์กซิสม์) และ ปลดปล่อยตัวเองให้เป็นอิสระ (แบบเสรีนิยม และ อัตถภาวะนิยม)

1.4 การค้ามนุษย์ : การค้าทาส

การต้องตกอยู่ในสภาพที่ไม่สามารถกำหนดตัดสินใจอนาคตของตน และต้องยอมรับสภาพถูก บังคับและแสวงหาผลประโยชน์ ถูกซื้อและขายต่อ ทำให้เหยื่อของการค้ามนุษย์มีสถานะไม่ต่างอะไรไป จากทาส ด้วยเหตุนี้การที่หญิงและเด็กผิวขาวที่ถูกทำเข้าสู่การค้าประเวณีทั้งในยุโรปและอเมริกา จึงได้รับการพิจารณาว่าเป็นเสมือนหนึ่งเอาคนลงเป็นทาส (White Slavery) และต่อมาเรียกกระบวน การนี้ว่าการค้าหญิงและเด็ก แม้ได้มีความพยายามที่จะหยุดยั้งขบวนการค้ามนุษย์ โดยกำหนด กฎหมายระหว่างประเทศในรูปอนุสัญญาหลายฉบับ แต่ก็ไม่สามารถยับยั้งการค้าหญิงเด็กได้ แต่กลับ ทวีความรุนแรง และเหยื่อของการค้ามนุษย์ปัจจุบันไม่ใช่หญิงและเด็กผิวขาวเท่านั้นแต่กลับกลายเป็น หญิงและเด็กจากทุกผิวสีจากทุกทวีปทั่วโลก เหยื่อเหล่านี้ถูกแสวงหาประโยชน์อย่างไม่เป็นธรรมใน หลายรูปแบบ ทั้งการถูกบังคับค้าประเวณีการถูกบังคับใช้แรงงานเยี่ยงทาส ด้วยเหตุนี้จึงเรียกขานการ ค้ามนุษย์ว่าเป็นการค้าทาสยุคใหม่

การเป็นทาสและรูปแบบปัจจุบันของการค้าทาส

ปฏิญญาสากลสหประชาชาติระบุไว้ว่า คนทุกคนเกิดมาเป็นอิสระเท่าเทียมกันในเรื่องศักดิ์ศรี และความเป็นมนุษย์ ไม่มีใครสมควรจะถูกจับตัวลงเป็นทาส การเป็นทาสและการค้าทาสต้องขจัดให้ หมดสิ้นไป คนที่ตกเป็นทาสจะตกอยู่ในสภาวะที่สิทธิมนุษยชนของตนถูกละเมิด คือ
· ถูกบังคับให้ทำงาน ด้วยการขู่ให้เกรงกลัวทั้งทางร่างกายและจิตใจ
· ถูกควบคุมเป็นเจ้าของโดยนายจ้าง ด้วยการข่มขู่หรือประทุษร้ายทั้งทางร่างกาย และจิตใจ
· ถูกกระทำเสมือนหนึ่งไม่ใช่มนุษย์แต่เป็นสินค้าที่ถูกซื้อขายเยี่ยงทรัพย์สิน
· ถูกควบคุมจำกัดไม่ให้มีการเคลื่อนย้ายอย่างเสรี

สมาคมขจัดการค้าทาสสากล (Anti-Slavery International) ซึ่งเป็นองค์การเอกชนแห่งแรกที่กำเนิดขึ้นเพื่อดำเนินการสอดส่องและยุติการค้าทาส ระบุว่าในปัจจุบันการค้าทาสอยู่ในรูปแบบต่อไปนี้
· แรงงานที่ติดหนี้ (Debt Bonded Labour) ประเมินว่ามีประชากรราว 20 ล้านคนทั่ว โลกที่ตกเป็นแรงงานติดหนี้ เนื่องจากตกเป็นเหยื่อของกลโกงในการกู้เงินแม้เพียงเล็ก น้อยเพื่อใช้เป็นค่ายาดูแลลูกที่เจ็บป่วย และเพื่อเป็นการใช้หนี้ พวกเขาจะถูกบังคับให้ ทำงานนานหลายชั่วโมงโดยไม่มีวันหยุดและได้รับค่าตอบแทนเพียงอาหารพอยังชีพ และที่พัก แรงงานเหล่านี้ไม่มีวันที่จะจ่ายหนี้ที่ยืมมาได้หมด และหนี้สินเหล่านี้อาจสืบ ทอดต่อไปอีกหลายช่วงอายุ
· แรงงานที่ถูกบังคับ เกิดขึ้นกับบุคคลที่ถูกรัฐบาล พรรคการเมือง หรือคนธรรมดาบังคับ ให้ทำงาน ซึ่งส่วนใหญ่จะตกอยู่ภายใต้การขู่เข็ญว่าจะใช้กำลังหรือการลงโทษอื่น ๆ
· แรงงานเด็กในรูปแบบที่เลวร้าย หมายถึงเด็กที่ต้องทำงานในสภาวะที่ถูกแสวงหา ประโยชน์โดยมิชอบหรือเป็นอันตราย ประเมินว่าเด็กจำนวนหลายสิบล้านคนทั่วโลก ต้องทำงานเต็มเวลา ทำให้ไม่มีโอกาสได้รับการศึกษาและนันทนาการที่จำเป็นต่อการ พัฒนาตนเอง
· การแสวงหาประโยชน์ทางเพศจากเด็ก เป็นการแสวงหาประโยชน์ด้วยการให้เด็กค้า ประเวณี ใช้ในสื่อลามก และการค้ามนุษย์ เด็กเหล่านี้ส่วนใหญ่จะถูกลักพาตัว ซื้อขาย หรือบังคับให้เข้าสู่ตลาดทางเพศ
· การค้ามนุษย์ อันได้แก่การขนส่งและการซื้อขายมนุษย์ ซึ่งส่วนใหญ่เป็นหญิงและเด็ก เพื่อประโยชน์ทางเศรษฐกิจ ด้วยการใช้กำลังและการหลอกลวงแรงงานหญิงย้ายถิ่น จะตกเป็นเหยื่อของการใช้เล่ห์เหลี่ยมเพื่อนำไปสู่การบังคับค้าประเวณีหรือการบังคับ ใช้งาน
· การแต่งงานในวัยเยาว์หรือโดยการบังคับ เกิดขึ้นในเด็กและหญิงที่ถูกบังคับให้แต่ง งานโดยไม่มีทางเลือก อันนำไปสู่การบังคับให้ใช้ชีวิตเยี่ยงทาส ควบคู่ไปกับการตกเป็น เหยื่อของการใช้ความรุนแรงทางร่างกาย
· ทาสจากวัฒนธรรมดั้งเดิมหรือทาสจากการถูกซื้อขายเช่นวัวควาย เป็นการขายและซื้อ บุคคลที่ส่วนใหญ่ถูกลักพาตัวมาจากบ้าน แล้วเป็นมรดกสืบทอดกันต่อมาหรือยกเป็น ของขวัญแก่ผู้อื่น
· การค้าทาสยุคเก่ากับการค้าทาสยุคใหม่ ปัจจุบันมีประชากรราว 27 ล้านคนที่ตก อยู่ในสภาพทาสยุคใหม่ราว 15-20 ล้านคนที่เป็นแรงงานติดหนี้ในประเทศแถบเอเซีย ใต้ ซึ่งส่วนใหญ่ถูกบังคับใช้แรงงานในภาคเกษตร แรงงานย้ายถิ่นที่ต้องกลายเป็น เหยื่อของการค้ามนุษย์ก็ตกอยู่ในสภาพแรงงานติดหนี้ โดยเฉพาะหญิงย้ายถิ่นต้อง กลายเป็นทาสติดหนี้และถูกบังคับค้าประเวณีเพื่อชดใช้หนี้ เควิน เบลล์ (Kavin Bales) ได้เปรียบเทียบการเป็นทาสยุคเก่าและยุคใหม่มีลักษณะแตกต่างกันคือ
	ทาสยุคเก่า
	ทาสยุคใหม่

	· ยืนยันการครอบครองเป็นเจ้าของทางกฎหมาย
	· หลีกเลี่ยงการเป็นเจ้าของทางกฎหมาย

	· ราคาซื้อขายสูง
	· ราคาซื้อขายต่ำ

	· กำไรต่ำ
	· กำไรสูง

	· ขาดแคลนผู้ที่จะมาเป็นทาส
	· ผู้ที่จะมาเป็นทาสมีจำนวนมากมาย

	· ความสัมพันธ์ระยะยาว
	· ความสัมพันธ์ระยะสั้น

	· ดูแลทาส
	· ทิ้งขว้างไม่ดูแลทาส

	· ความแตกต่างทาลชาติพันธุ์เป็นสิ่งสำคัญ
	· ความแตกต่างทางชาติพันธุ์ไม่สำคัญ


ความสัมพันธ์ของการย้ายถิ่น การลักลอบเข้าเมือง การค้ามนุษย์และการขอลี้ภัย
การย้ายถิ่นเป็นส่วนหนึ่งของวิวัฒนาการของมนุษย์ และเป็นสิทธิที่ได้ระบุไว้ในปฏิญญาสากล เรื่องสิทธิมนุษยชนว่า ทุกคนมีเสรีภาพที่จะเคลื่อนย้าย และเลือกถิ่นฐานในรัฐของตน และมีสิทธิที่จะเดินทางออกและเข้าประเทศของตนได้ มนุษย์ย้ายถิ่นด้วยวัตถุประสงค์หลากหลาย อาทิ เพื่อหาผืนดิน ที่อุดมสมบูร์ เพื่อความมั่นคงปลอดภัยของชีวิต เพื่อแสวงหาชีวิตที่ดีกว่าเดิม ฯลฯ ในปัจจุบันการเคลื่อนย้ายของมนุษย์มีรูปแบบเกี่ยวเนื่องกัน คือ การย้ายถิ่นเพื่อหางานทำการลี้ภัยจากสงครามและภัยการเมือง โดยอาจทำรูปแบบของการเมืองโดยถูกต้องหรือลักลอบเข้าเมือง หรือตกเป็นเหยื่อของการค้ามนุษย์ องค์กรย้ายถิ่นสากลได้ระบุไว้ในรายงาน พ.ศ. 2543 ว่ามีประชากรย้ายถิ่นอยู่ 150 ล้านคนทั่วโลก ซึ่งคิดเป็นร้อยละ 3 ของประชากรโลก จำนวนประชากรย้ายถิ่นได้เพิ่มขึ้นจากช่วง 10 ปีที่ผ่านมา ถึง 30 ล้านคน องค์กรย้ายถิ่นสากลได้แยกการย้ายถิ่นออกเป็นการย้ายถิ่นที่สมัครใจเพื่อการทำงาน การศึกษาการติดตามครอบครัว กับการย้ายถิ่นที่ถูกบังคับอันได้แก่ การหนีภัยจากสงคราม ความขัดแย้ง ภัยพิบัติ เป็นต้น

การย้ายถิ่น : 
การย้ายถิ่นเป็นการเคลื่อนย้ายออกจากถิ่นกำเนิด บ้านเกิดของตน อาจเป็นการย้ายถิ่นภายใน ประเทศ หรือการเคลื่อนย้ายออกนอกประเทศ โดยมีวัตถุประสงค์เพื่อมีสภาพที่อยู่อาศัยที่ดีกว่า หรือ แสวงหาวิถีชีวิต การจ้างงานที่ดีกว่าเดิมเป็นทางเลือกของมนุษย์มานับตั้งแต่มีการแปลงค่าแรงงานเป็น เงินตรา แต่ในยุคปัจจุบันมีจำนวนคนย้ายถิ่นเพื่อหางานทำมากที่สุดเท่าที่เคยมีมา และมีผู้หญิงที่ย้าย ถิ่นเพื่อหางานทำเป็นรายได้หลักให้ครอบครัวเพิ่มมากขึ้น ปัจจุบันประชากรหญิงย้ายถิ่นคิดเป็นร้อยละ 43.7 ของประชากรย้ายถิ่นทั้งหมด และประเทศที่เป็นจุดหมายปลายทางสิบอันดับแรกของคนย้ายถิ่น คือ สหรัฐอเมริกา อินเดีย ปากีสถาน ฝรั่งเศส เยอรมัน แคนาดา ซาอุดิอาระเบีย สหราชอาณาจักร และ อิหร่าน 

ในยุคโลกาภิวัฒน์ที่ส่งเสริมการค้าเสรี ทำให้เงินทุนและสินค้าหลั่งไหลข้ามพรมแดนได้อย่าง เสรี แต่รัฐกลับเข้มงวดในการเคลื่อนย้ายข้ามพรมแดนของบุคคลด้วยการกำหนดกฎระเบียบการเข้าเมืองของคนต่างชาติ เช่น หลักฐานทางการเงิน รายได้ และทรัพย์สิน ผู้ค้ำประกันในประเทศผู้รับรองจากประเทศที่ต้องการเดินทาง ในบางประเทศผู้หญิงที่ต้องการเดินทางต้องได้รับการยินยอมจากสามี และผู้ที่เดินทางจะต้องได้รับการอนุญาตจากหน่วยงานของรัฐ หากไม่ปฏิบัติตามก็จะได้รับโทษเมื่อเดิน ทางกลับประเทศ กฎระเบียบเหล่านี้ทำให้ผู้ที่ต้องการย้ายถิ่นต้องพึ่งพากระบวนการของผู้จัดหางาน ผู้ลักลอบพาคนเข้าเมือง หรือแม้แต่นักค้ามนุษย์ เพื่ออำนวยความสะดวกในการจัดเตรียมเอกสารหลักฐานที่จำเป็นในการยื่นขอหนังสือเดินทางและวีซ่า รวมทั้งการอำนวยความสะดวกในการข้าม พรมแดน ด้วยเหตุนี้การย้ายถิ่นด้วยความเต็มใจจึงกลายเป็นการลักลอบเข้าเมืองและการค้ามนุษย์ เพื่อแก้ไขปัญหานี้กับปัญหาการขาดแคลนแรงงานในที่ทำงานที่สกปรกเป็นอันตราย และค่าตอบแทนต่ำ ซึ่งแรงงานพื้นเมืองไม่ต้องการทำ รัฐบาลบางประเทศกำหนดนโยบายนำเข้าแรงงานต่างชาติ ด้วยการกำหนดจำนวนและประเภทของแรงงาน และมีการจดทะเบียนแรงงานเหล่านี้เพื่อความมั่นคง ของประเทศ ในขณะเดียวกันก็ดำเนินนโยบายปราบปรามที่แรงงานที่เข้าเมืองโดยผิดกฎหมาย แต่การ เป็นแรงงานจดทะเบียนก็ไม่ได้หมายความว่าจะได้รับความคุ้มครองในเรื่องชีวิต ความปลอดภัย และ สภาพการทำงานรวมทั้งค่าจ้าง เรามักจะเห็นการกระทำทารุณกรรมแรงงานต่างชาติโดยนายจ้าง และการไม่ยอมจ่ายค่าจ้างแรงงานให้แรงงานเหล่านี้อยู่เสมอ

เท่าที่ผ่านมาการแก้ปัญหาของแรงงานย้ายถิ่นมักจะเน้นการวิเคราะห์เจาะหานโยบายที่ตัวแรงงาน มากกว่าพิจารณาปัจจัยอื่น ๆ หรือยอมรับว่าเศรษฐกิจของหลายประเทศอาจประสบปัญหาถ้าไม่มีแรงงานย้ายถิ่นราคาถูกจากประเทศอื่น การวิเคราะห์เศรษฐกิจอย่างเดียวทำให้มิติทางสังคม เช่น การลงทุนทางสังคมของผู้ย้ายถิ่นที่ยอมพลัดพรากจากครอบครัวมาทำงานตามลำพัง การดำรงชีวิตของ ครอบครัวย้ายถิ่นทั้งในประเทศต้นทางและปลายทางไม่ได้รับการพิจารณา เพื่อกำหนดนโยบายทางสังคมสำหรับคนงานย้ายถิ่นและครอบครัว

การลักลอบเข้าเมือง : 
การลักลอบเข้าเมืองเป็นการนำพาคนที่ต้องการเคลื่อนย้ายเพื่อขอลี้ภัย หรือเพื่อหางานทำจาก ประเทศหนึ่งข้ามพรมแดนเพื่อเข้าสู่อีกประเทศหนึ่งด้วยวิธีการที่ผิดกฎหมาย ผู้ลักลอบพาคนเข้าเมือง อาจช่วยจัดเตรียมการเรื่องเอกสารเพื่อข้ามพรมแดน และจัดหาพาหนะ และวิธีการต่าง ๆ เพื่อให้ผู้ต้องการย้ายถิ่นสามารถข้ามพรมแดนได้ ผู้ลักลอบพาคนเข้าเมืองต่างจากนักค้ามนุษย์ เพราะไม่มีเจตจำนง ในการในการแสวงหาประโยชน์จากผู้ลักลอบเข้าเมืองเมื่อถึงจุดหมายปลายทาง แต่การควบคุมพรมแดนอย่างเข้มงวดเพื่อป้องกันการลักลอบเข้าเมืองและการค้ามนุษย์ ทำให้ผู้ลักลอบพาคนเข้าเมือง ต้องใช้วิธีการขนส่งที่เสี่ยงภัยและอาจทำให้ผู้ต้องการเคลื่อนย้ายเป็นอันตรายถึงชีวิตได้

การลักลอบเข้าเมืองในปัจจุบันถือว่าเป็นอาชญากรรมข้ามชาติ ที่มีเครือข่ายโยงใยกับกลุ่มอาชญกรรมทั้งในประเทศต้นทางและปลายทางจึงได้มีการจัดทำเครื่องมือในระดับสากลเพื่อสร้างความร่วมมือของประเทศต่าง ๆ ในการจัดการกับปัญหานี้ ตราบใดที่คนเรายังไม่สามารถเคลื่อนย้ายข้ามพรมแดนได้อย่างเสรี การพึ่งพานักลักลอบเข้าเมืองก็จะยังคงเป็นปัญหาที่ดำรงอยู่ต่อไป และคนที่ ต้องสูญเสียมากที่สุดก็คือคนย้ายถิ่นนั่นเอง

การค้ามนุษย์ : 
การค้ามนุษย์เป็นส่วนหนึ่งของการย้ายถิ่น แต่แตกต่างจากการย้ายถิ่น และการลักลอบเข้าเมือง เพราะการค้ามนุษย์มีวัตถุประสงค์ที่เด่นชัดในการแสวงหาประโยชน์โดยมิชอบธรรมจากผู้ที่ถูกค้าที่ต้องกลายเป็นเหยื่อและถูกลิดรอนสิทธิที่จะสามารถกำหนดตัดสินใจเลือกทางชีวิตของตนเองได้ และต้องดำรงชีวิตภายใต้การควบคุมของผู้อื่น แต่เดิมเหยื่อของการค้ามนุษย์อาจถูกบังคับข่มขืนใจหรือ ลักพาตัวจากถิ่นฐานดั้งเดิมของตน แต่ในปัจจุบันเหยื่อของการค้ามนุษย์อาจจะตัดสินใจย้ายถิ่นด้วย ความสมัครใจ แต่ถูกหลอกลวงในเรื่องของงานและรายได้ และนักค้ามนุษย์อาจจะใช้วิธีพาเหยื่อเข้า เมืองโดยผิดกฎหมาย ทำให้เหยื่อต้องกลายเป็นคนเข้าเมืองโดยผิดกฎหมาย เป็นแรงงานผิดกฎหมาย และถูกลงโทษจากเจ้าหน้าที่ของรัฐแทนการได้รับความช่วยเหลือ กระบวนการสอบสวนและลงโทษทำให้เหยื่อต้องถูกกระทำซ้ำ เหยื่อของการค้ามนุษย์ในปัจจุบันมีทั้งหญิงและชาย แต่เหยื่อส่วนใหญ่เป็นผู้หญิงและเด็ก

เหยื่อของการค้ามนุษย์ที่เป็นผู้หญิงมักจะถูกนำไปสู่ตลาดธุรกิจบริการทางเพศและการทำง าน บ้าน ซึ่งเป็นงานที่ยังมิได้รับการคุ้มครองสภาพการทำงานและค่าตอบแทน ทำให้ไม่มีหลักประกันในการทำงานและตกเป็นเหยื่อของความรุนแรงทั้งทางร่างกาย จิตใจ และทางเพศ มีชีวิตอยู่ภายใต้การครอบงำและการกระทำตามอำเภอใจของนักค้ามนุษย์ และนายจ้างที่ซื้อตนมา ส่วนผู้ชายมักจะถูกนำ ไปแสวงหาประโยชน์โดยเป็นแรงงานที่ถูกบังคับในการทำงานประมงและโรงงาน

การขอลี้ภัย : หากการดำรงชีวิตในประเทศต้นกำเนิดเป็นภัยคุกคามต่อชีวิต คนเราจำเป็นต้องเคลื่อนย้าย ข้ามพรมแดนเพื่อขอลี้ภัยในประเทศที่สามารถจะให้ความคุ้มครองปลอดภัยในร่างกายและชีวิตของตน ซึ่งเรียกได้ว่าเป็นการถูกบังคับให้ต้องย้ายถิ่น ผู้ที่ต้องการลี้ภัยอาจจะลักลอบเข้าเมืองโดยผิดกฎหมาย และขอสถานภาพของการเป็นผู้ลี้ภัยจากรัฐใหม่ หากได้รับสถานภาพผู้ลี้ภัยก็จะมีสิทธิได้รับการคุ้มครองตามอนุสัญญาผู้ลี้ภัยขององค์การสหประชาชาติ ตามอนุสัญญานี้ผู้ลี้ภัยจะหมายถึงบุคคลที่มี ความหวาดกลัว ที่เชื่อได้ว่าถูกข่มเหง เพราะสาเหตุเรื่องเชื้อชาติ ศาสนา สัญชาติ การเป็นสมาชิกของ กลุ่มทางสังคมหรือความคิดเห็นทางการเมืองที่อยู่นอกประเทศที่ตนมีสัญชาติ และไม่สามารถเพราะหรือ เพราะความกลัวนั้นไม่ต้องการที่อยู่ภายใต้การคุ้มครองของประเทศนั้น หรือบุคคลที่ไม่มีสัญชาติและ อยู่นอกประเทศที่เคยเป็นที่พำนักซึ่งไม่สามารถหรือเนื่องจากเพราะความกลัวนั้นไม่ต้องการกลับถิ่นพำนักเดิม ซึ่งหมายความว่าคนที่เป็นผู้ลี้ภัยจะต้องอยู่นอกถิ่นฐานของตน และไม่สามารถเดินทางกลับประเทศถิ่นกำเนิดได้ อันเนื่องมาจากความหวาดกลัว และเชื่อว่าประเทศของตนไม่สามารถจะให้ความ คุ้มครองได้

นักค้ามนุษย์อาจใช้ช่องทางนำเหยื่อเข้าประเทศโดยการขอเป็นผู้ลี้ภัย และในช่วงที่รอการ ตัดสินใจจากประเทศนั้นก็จะนำเหยื่อไปแสวงหาผลประโยชน์ โดยการบังคับให้ค้าประเวณี หรือใช้ แรงงานเยี่ยงทาส
2. แนวคิดว่าด้วย โลกาภิวัฒน์กับกระบวนการการกลายเป็นสินค้าของมนุษย์

ดังได้กล่าวมาแล้วข้างต้นว่าการศึกษาทำความเข้าใจถึงแนวคิดว่าโลกาภิวัฒน์กับกระบวนการกลายเป็นสินค้าของมนุษย์นั้น นั้นมีประโยชน์ในฐานะที่จะเป็นสิ่งที่ช่วยนำทางในการพิจารณาเหตุผลหลักประการหนึ่งในการอธิบายการเกิดขึ้น ดำรงอยู่ และการพัฒนาไปในแง่มุมที่ซับซ้อนขึ้นของกระบวนการค้ามนุษย์ในปัจจุบัน ทั้งนี้เกี่ยวกับประเด็นนี้จากการค้นคว้าพบว่า ยศ สันตสมบัติ
 ได้อธิบายในประเด็นนี้อย่างน่าสนใจ กล่าวคือ ยศ พยายามอธิบายความสัมพันธ์ระหว่าง ทุนนิยม (ซึ่งเป็นลักษณะสำคัญของโลกาภิวัฒน์ที่นำไปสู่การเปลี่ยนแปลงทางสังคม วัฒนธรรม อย่างมหาศาลแก่มวลมนุษยชาติ)  เซ็กส์เพื่อบริโภค และการเปลี่ยนแปลงความสัมพันธ์ทางสังคม  โดย ยศ มองว่า การขยายตัวของระบบทุนนิยม การเปลี่ยนจุดเน้นจากการสะสมทุนมาสู่การกระจายทุนจาก การผลิต (Production) มาสู่การบริโภค (Comsumption) มีความสัมพันธ์อย่างใกล้ชิดกับการเปลี่ยน แปลงแบบแผนของเซ็กส์ และการเกิดขึ้นของเซ็กส์ในรูปแบบใหม่ คือ เซ็กส์เพื่อการบริโภค (Consumer Sex) ในสังคมทุนนิยมเซ็กส์ถูกนำเสนอในรูปแบบของสินค้ามากมายหลายประเภท ตั้งแต่การขายเซ็กส์ ในรูปของจินตนาการ เช่น การนำเอาภาพผู้หญิง (และผู้ชาย) มานำเสนอและขายในรูปของความฝัน หนังสือ และวีดีโอเทป การคิดค้นเครื่องเล่น (Sex Aids) แบบต่าง ๆ การคิดค้นและขายยาสารเคมีที่ กระตุ้นเร้าความต้องการ บริการหาคู่ บริการเพื่อนเที่ยว ไปจนถึงเซ็กส์ทัวร์ ซึ่งล้วนแล้วแต่เป็นการนำ เอาเซ็กส์และความเป็นมนุษย์มานำเสนอขายในรูปของสินค้า

รวมถึงการโฆษณาที่ใช้/นำเซ็กส์มาเป็นสื่อเพื่อปลูกฝังให้ผู้ชมมองและเห็นคุณค่าและความจำ เป็นที่ไม่มีตัวตนของสินค้าเหล่านั้น การโฆษณาเพื่อแข่งขันกันขายสินค้าในระบบทุนนิยม ยังเป็นความพยายามในการให้คำนิยามใหม่ ๆ กับมนุษย์ โดยเฉพาะอย่างยิ่งมนุษย์ผู้หญิง เช่น “แม่ บ้านสมัยใหม่ใช้…”, “สาวทันสมัยใช้…” โดยเอาสินค้าบางชนิดบางประเภทมาโยงเข้ากับความเป็น มนุษย์ ความเป็นผู้หญิงและความทันสมัย โดยมีจุดมุ่งหมายเพื่อขายสินค้า หากแต่ผลของโฆษณาดัง กล่าวอาจก่อให้เกิดการเปลี่ยนแปลงในแง่ของทัศนคติ และมีผลกระทบต่อวิถีปฏิบัติ ความสัมพันธ์ทาง สังคมตลอดจนความหมายของเซ็กส์

เซ็กส์เพื่อบริโภคได้ทำให้แบบแผนพฤติกรรมทางสังคมต่าง ๆ ที่อยู่ภายใต้อิทธิผลครอบงำของ ระบบทุนนิยมมีการเปลี่ยนแปลงและมีความหลากหลายเพิ่มขึ้น เซ็กส์ซึ่งในอดีตเคยเป็นสิ่งที่มนุษย์เป็น กลายเป็นสิ่งที่มนุษย์ “ซื้อ” ได้

เป้าหมายหลักของเซ็กส์ในรูปแบบใหม่ ภายใต้โครงสร้างการชี้นำของระบบทุนนิยม คือ ผู้หญิงหรือเซ็กส์ของผู้หญิง ผู้หญิงซึ่งมีบทบาทเป็นทั้งแม่บ้าน แม่ คู่รัก เป็นผู้ผลิตและผู้ซื้อที่สำคัญใน ระบบทุนนิยม กระบวนการทำให้ร่างกายผู้หญิงเป็นสินค้าและผลิตสินค้าเพื่อร่างกายผู้หญิง (การผลิตเสื้อผ้า แฟชั่น น้ำหอม สบู่ และ ฯลฯ ที่เราพบเห็นได้ทุกวันจากจอโทรทัศน์และตามห้างสรรพ สินค้าทั่วไป) เป็นกระบวนการที่แยกออกจากกันมิได้และกลายเป็นจุดเน้นของอุดมการณ์บริโภคนิยม ผู้หญิงในสังคมตะวันตกเริ่มมีเสรีภาพทางเซ็กส์เพิ่มมากขึ้น มีประสบการณ์ก่อนการแต่งงานนอก บริบทของครอบครัวเพิ่มมากขึ้น แต่ในขณะเดียวกันผู้หญิงก็ยังคงต้องพึ่งครอบครัว ต้องทำงานเป็นคน งานราคาถูกตามโรงงานต่าง ๆ  ต้องตกเป็นทาสแห่งการปรุงโฉมตามค่านิยมแห่งความงามที่ถูก       กำหนดโดยผู้ชาย พิธีกรรมแบบใหม่ที่สร้างขึ้นเพื่อครอบงำผู้หญิง ไม่ว่าจะเป็นการประกวดนางงาม ตลอดจนการโฆษณาชวนเชื่อให้ซื้อสินค้าเพื่อความงามให้กับตนเองในรูปแบบต่าง ๆ ล้วนแล้วแต่เป็น อุดมการณ์ชนิดใหม่ที่ผูกพันผู้หญิงไว้ในวัฏจักรแห่งการซื้อขายเซ็กส์ เพื่อแลกเปลี่ยนความเป็นผู้หญิง กับเงิน สินค้า และความงาม

ในขณะเดียวกัน การขยายตัวของระบบอุตสาหกรรมและตลาดแรงงานในเมือง รวมทั้งการ อพยพโยกย้ายถิ่นที่อยู่อาศัยมาหางานทำในเมือง ก็มีผลกระทบต่อแบบแผนพฤติกรรมทางเซ็กส์เป็นอย่างมาก การอพยพโยกย้ายถิ่นที่อยู่อาศัย เปิดโอกาสให้ผู้ชายซึ่งมีอิสระมากกว่าและมีพันธะผูกพันกับครอบครัวน้อยกว่า กลายเป็นฝ่ายที่ละทิ้งผู้หญิงได้ง่าย การเป็นสาวใช้ตามบ้าน  ชนชั้นสูงและชนชั้นกลางในเมืองเปิดโอกาสให้เกิดการกดขี่ และการเอารัดเอาเปรียบทางเพศได้มาก ความยากลำบากในการหางานทำในเมืองและความจำเป็นในการหาเลี้ยงชีพมีส่วนทำให้ผู้หญิงจากชนบทจำต้องมายึดอาชีพบริการ เช่น สาวเสิร์ฟ และนำไปสู่การให้บริการทางเซ็กส์ในรูปแบบและอาชีพอื่น ๆ เช่น หมอนวด และโสเภณี ความล้มเหลวของระบบเศรษฐกิจในชนบทยังเป็นปัจจัยสำคัญส่งผลให้ร่างกายของผู้หญิงจากชนบทกลายมาเป็นปัจจัยการผลิตหรือสินค้า เพื่อให้บริการตอบสนองอุดมการณ์เซ็กส์เพื่อบริโภค

ด้วยกระบวนเหล่านี้ มนุษย์จึงถูกทำให้กลายเป็นสินค้าที่มีมูลค่าในการแลกเปลี่ยนซื้อขาย ทั้งนี้ ยศ มีมุมมองต่อประเด็น มนุษย์และกระบวนการกลายเป็นสินค้า ว่าโดยปรกติสินค้าชิ้นหนึ่งจะมีคุณค่าอยู่อย่างน้อยสองประเภท คือ คุณค่าในการใช้ (Use Value) และคุณค่าในการแลกเปลี่ยน (Exchange Value) นอกเหนือไปจากคุณค่าอื่น ๆ เช่น คุณค่า ทางจิตใจ (Sentimental Value), คุณค่าทางศิลปะ (Artistic Value), หรือการเป็นสิ่งหายาก (Scarcity) เป็นต้น จากมุมมองทางด้านวัฒนธรรม กระบวนการผลิตสินค้ายังเป็นกระบวนการทางวัฒนธรรมหรือ การนิยามความหมายสินค้ามิใช่เป็นเพียงวัตถุสิ่งของที่ผลิตขึ้นเท่านั้น แต่ยังต้องได้รับการนิยามความหมายทางวัฒนธรรมว่าเป็นวัตถุสิ่งของประเภทหนึ่งท่ามกลางในบรรดาวัตถุสิ่งของทั้งหมดที่มีอยู่ในสังคมใดสังคมแห่งใดแห่งหนึ่ง การเปลี่ยนแปลงและความแตกต่างในการนิยามความหมายของวัตถุที่เป็นสินค้าแสดงให้เห็นถึงระบบเศรษฐกิจแบบศีลธรรมที่อยู่เบื้องหลังระบบเศรษฐกิจ การตลาดและการแลกเปลี่ยนสิ่งของที่มองเห็นได้ในชีวิตประจำวัน

กระบวนการทำให้เป็นสินค้า (Commoditization) คงมิได้จำกัดอยู่แต่เพียงวัตถุสิ่งของเท่านั้น แต่ในบางยุคสมัย บางสถานที่และบริบทางสังคม มนุษย์ก็ถูกกระทำให้เป็นสินค้าเช่นเดียวกัน เช่น การค้าทาส ซึ่งเคยมีมาในอดีต (และยังดำรงสืบมาในสังคมบางแห่งจวบจนปัจจุบัน) ในลักษณะหนึ่ง มนุษย์ทุกคนก็มีคุณค่าของการแลกเปลี่ยนและถูกกระทำให้เป็นสินค้าในรูปแบบใดรูปแบบหนึ่งอยู่ เสมอ เราอาจเรียกคุณค่าของการแลกเปลี่ยนนั้นว่า ค่าจ้าง เงินเดือน ฯลฯ แต่กระบวนการทำให้เป็น สินค้าของแรงงานมนุษย์ก็มีลักษณะของการกดบังคับและการเป็นวัตถุสิ่งของ แม้ว่าอาจจะอยู่ในระดับ ที่รุนแรงน้อยกว่าทาส

ในระบบทุนนิยมนั้นมิได้สนใจวัตถุสิ่งของในแง่ของการผลิตหรือคุณค่าในการแลกเปลี่ยน (เหมือนในสังคมดั้งเดิม หรือสังคมเกษตรกรรม) แต่กลับเน้นที่การขายและการบริโภค ระบบทุนนิยมมิได้ผลิตสินค้าเพื่อตอบสนองความต้องการตามธรรมชาติของมนุษย์ แต่กลับ “การสร้างความต้องการ” หรือ ความอยาก เพื่อให้มนุษย์บริโภคสินค้า และบริโภคตัวมนุษย์ด้วยกันเองให้มากที่สุด บริโภคนิยมจึงเป็น อุดมการณ์ที่มุ่งสร้างจิตสำนึกแห่งความอยาก การครอบครอง และ “การควบคุมมวลชนไว้ภายใต้ สัญญะแห่งเสรีภาพของการบริโภค” บริโภคนิยมเป็นอุดมการณ์แห่งความต้องการและการบริโภคเชิง สัญญะที่กดบังคับมนุษย์ลงเป็นทาสของวัตถุและความอยาก   สื่อและเครื่องมือในการเสริมสร้าง แพร่กระจายจิตสำนึกและอุดมการณ์บริโภคนิยมได้ดีที่สุดคือ เซ็กส์และร่างกายมนุษย์

ในประเทศโลกที่สาม อุดมการณ์บริโภคนิยมที่บ่าไหลมาจากตะวันตกยังเป็นการครอบงำกลไกของรัฐ โดยอาศัยความร่วมมือร่วมใจของชนชั้นนำและทุน ดังนั้น จึงไม่น่าแปลกใจแต่อย่างใดที่ทิศทางในการพัฒนาประเทศ และการวางแผนพัฒนาเศรษฐกิจและสังคมจะกลายมาเป็น เครื่องมือรองรับอุดมการณ์บริโภคนิยมซึ่งบรรษัทข้ามชาติและชนชั้นนำเป็นผู้ได้เปรียบอย่างสมบูรณ์แบบ การเลือกนโยบายส่งเสริมอุตสาหกรรมบนความเพ้อฝันเพื่อเป็นชาติอุตสาหกรรมใหม่ (NICs) การเร่งรัดส่งเสริมการส่งออกบนพื้นฐานของแรงงานราคาถูกและการกดขี่แรงงานเด็ก การหลงชื่นชมกับผลิตภัณฑ์มวลรวมและรายได้ประชาชาติ การส่งเสริมอุตสาหกรรมการท่องเที่ยวที่มีการขายประเวณีอยู่เบื้องหลัง ความสำเร็จ “การเลือก”ส่งเสริมการพัฒนาเมือง หากปล่อยให้ชนบทอยู่ในสภาวะล่มสลาย ระบบการศึกษาที่รับใช้รัฐและภาคเอกชนเน้นเนื้อหาและวิชาชีพมากกว่ามุ่งพัฒนามนุษย์ สิ่งเหล่านี้ล้วนแล้วแต่เป็นลักษณะปรากฎ (Manifestations) ของภาวะการตกอยู่ในกระแสหลักแห่งวัฒนธรรมบริโภคนิยม
3. แนวคิดว่าด้วยอาชญากรรม องค์กรอาชญากรรม และอาชญากรรมข้ามชาติ
ในการศึกษาวิจัยตามโครงการศึกษากระบวนการเข้าสู่การค้ามนุษย์ในครั้งนี้ มีมุมมองต่อปรากฏการณ์ทางสังคมที่ “มนุษย์ถูกซื้อขายในฐานะสินค้า” โดยให้ความสำคัญกับการค้าขายมนุษย์ใน 2 ลักษณะ คือ 1) การค้าประเวณี/การขายบริการทางเพศ/การซื้อขายแลกเปลี่ยนมนุษย์ในธุรกิจเพศพาณิชย์ และ 2) การบังคับใช้แรงงาน/การลักลอบซื้อขายคนต่างด้าวหลบหนีเข้าเมือง ว่าเป็นการกระทำความผิดของผู้ที่เกี่ยวข้อง โดยเฉพาะกลุ่มผู้ค้า ว่าเป็นการกระทำผิดที่ถือได้ว่าเป็นการก่อ “อาชญากรรม”  และเนื่องจากการกระทำความผิดเกี่ยวกับการค้ามนุษย์ในยุคสมัยปัจจุบันที่ถูกเรียกขานว่ายุคโลกาภิวัฒน์นั้นมีความซับซ้อน และเกี่ยวข้องอย่างแนบแน่นกับกับกระบวนการเติบโตและพัฒนาไปของระบบเศรษฐกิจแบบทุนนิยม ทำให้การค้ามนุษย์เป็นอาชญากรรมที่ทำอย่างเป็นกระบวนการผ่าน “องค์กรอาชญากรรม” และมีลักษณะข้ามชาติ (Transnational) เป็น “อาชญากรรมข้ามชาติ” อย่างหลีกเลี่ยงไม่ได้

การมองปรากฏการณ์แห่งการค้ามนุษย์ในมุมมองนี้เป็นความพยายามที่จะทำความเข้าใจและเรียนรู้อย่างเท่าทันกับกระบวนการดำเนินไปอย่างไม่หยุดนิ่งของการกระบวนการค้ามนุษย์ที่มีความซับซ้อนและกว้างใหญ่เกินกว่าที่ภาคส่วนใดหนึ่ง หรือรัฐใดรัฐหนึ่งจะสามารถรับมือ ต้านทาน และแก้ไขโดยลำพังอีกต่อไป ทั้งนี้ในการนำเสนอเนื้อหาในหัวข้อนี้ ผู้ศึกษาจะนำเสนอถึงประเด็นที่สำคัญ 2 ประเด็น คือ 1) การนำเสนอถึงนิยามความหมายของอาชญากรรม องค์กรอาชญากรรม และอาชญากรรมข้ามชาติ อันเป็น 3 คำที่มีความเกี่ยวข้องสัมพันธ์กัน และเป็นแนวคิดที่จะช่วยให้สามารถทำความเข้าใจต่อการเกิดขึ้นและดำเนินไปของกระบวนการค้ามนุษญ์ในสังคมไทยและสังคมโลกได้ชัดเจนมากยิ่งขึ้น และ 2) การนำเสนอถึงมาตรการในการป้องกัน ปราบปราม และแก้ไขปัญหาองค์กรอาชญากรรมและปัญหาอาชญากรรมข้ามชาติ ซึ่งปรากฏผลการค้นคว้าข้อมูลดังนี้
3.1 นิยามความหมายของอาชญากรรม องค์กรอาชญากรรม และอาชญากรรมข้ามชาติ

ในยุคโลกาภิวัฒน์มีความเปลี่ยนแปลงอย่างรวดเร็วทั้งทางด้านสังคม เศรษฐกิจ และเทคโนโลยี ความเปลี่ยนแปลงดังกล่าวนี้ก่อให้เกิดผลกระทบในหลายด้าน โดยเฉพาะอย่างยิ่งลักษณะของอาชญากรรมที่เปลี่ยนรูปแบบจากอาชญากรรมที่ใช้ความรุนแรงธรรมดาไปสู่ องค์กรอาชญากรรม และพัฒนาต่อเนื่องไปสู่รูปแบบของ อาชญากรรมข้ามชาติ ในที่สุด
 ในหัวข้อนี้ผู้ศึกษาจะนำเสนอถึงนิยามความหมายของ อาชญากรรม องค์กรอาชญากรรม และอาชญากรรมข้ามชาติ เพื่อให้สามารถเข้าใจความสัมพันธ์เชื่อมโยงของคำทั้ง 3 ได้อย่างัดเจนยิ่งขึ้น 
อาชญากรรม : นิยามความหมาย

ประธาน วัฒนวาณิชย์
 ได้นำเสนอความหมายของอาชญากรรมของนักวิชาการหลายท่าน เป็นต้นว่า แมคคาเรวิคซ์ (J. Makarewicz) นักปราชญ์ชาวเยอรมันให้นิยามความหมายของ อาชญากรรม ตามลักษณะบรรทัดฐานความประพฤติว่า หมายถึง  การกระทำของสมาชิกในกลุ่มสังคมซึ่งทำให้สมาชิกอื่นๆของกลุ่มชนชั้นนั้นถือว่าเป็นอันตราย หรือผู้กระทำมีทัศนะคติต่อต้านการกระทำนั้นซึ่งทำให้กลุ่มชนจำต้องแสดงออกโดยเปิดเผยร่วมกันเพื่อเพิกถอนสิทธิอย่างหนึ่งอย่างใดของบุคคลนั้นเสีย ส่วน พจนานุกรมศัพท์กฏหมาย อธิบายว่า อาชญากรรม เป็นการกระทำหรืองดเว้นการกระทำซึ่งฝ่าฝืนกฏหมายอาญาและเป็นการกระทำผิดต่อรัฐ  เกี่ยวกับประเด็นการนิยามความหมายของอาชญากรรมนี้ ประธาน เสนอว่า เป็นการยากที่จะให้คำนิยามได้โดยง่ายหรือเป็นที่เข้าใจของบุคคลโดยทั่วไป เพราะสามารถนิยาม “อาชญากรรม” ได้ทั้งนิยามตามธรรมชาติ และการนิยามตามบัทญัติของกฏหมาย

ส่วน อรัญ สุวรรณบุปผา
 เสนอว่า อาชาญากรรม เป็นปรากฏการณ์หนึ่งของสังคมที่เกิดขึ้น โดยการกระทำของบุคคล ซึ่งการกระทำนั้นๆกฏหมายได้บัญญัติเป็นข้อห้าม และถือว่าเป็นความผิด ซึ่งผู้กระทำผิดจะต้องได้รับการลงโทษ ส่วนคำว่า อาชญากรรม ในภาษาอังกฤษ crime มีรากศัพท์มาจากคำ ภาษาลาติน (Latin) ว่า Crimen หรือ Criminis มีความหมายดั้งเดิมว่า การตัดสินคำพิพากษา การจับกุม หรือลงโทษ และต่อมาความหมายได้เปลี่ยนแปลงไป หมายถึง ความผิด หรือ การร้องทุกข์จากผลของความผิด อรัญ มองว่า อาชญากรรมในภาษาไทยนั้น หมายรวมถึง การกระทำหรือความประพฤติที่ถือว่าเป็นความผิด และผู้กระทำจะต้องได้รับโทษตามกฏหมาย ส่วน crime ในภาษาอังกฤษนั้น มิได้เน้นถึงความหมายและขอบเขตของการกระทำหรือความประพฤติที่ไม่พึงปรารถนาของคนในสังคมไว้ ฉะนั้นความประพฤติของบุคลลใดๆก็ตามจะเป็นที่ยอมรับของสังคมหรือไม่ จึงขั้นอยู่กับความคำนึงของสมาชิกในสังคมนั้นเป็นสำคัญ สิ่งที่เรียกว่าดีหรือเลว ถูกกำหนดด้วยความคิดคำนึงของคนในสังคมเป็นสำคัญ

จากนิยามความหมายของ “อาชญากรรม” ที่นำเสนอข้างต้น สะท้อนให้เห็นว่า การพิจาณาว่าการกระทำใดเป็นอาชญากรรมหรือไม่นั้น มีแนวพิจารณา/ตัดสินใน 2 แนวทางหลัก คือ แนวทางที่ 1 แนวทางการนิยามโดยให้ความสำคัญกับการให้ความหมายแก่การกระทำโดยกลุ่มคนในสังคม แนวทางจะใช้บรรทัดฐานที่ผู้คนร่วมกันสร้างขึ้นเป็นมาตรฐานในการตัดสินการกระทำว่าผิดหรือไม่ และแนวทางที่ 2 การนิยามโดยใช้บทบัญญัติในกฏหมายเป็นตัดตัวสินว่าการกระทำอย่างหนึ่งอย่างใดของบุคคลเป็นความผิดหรือไม่ การนิยามตามแนวทางนี้ อำนาจในการนิยามความหมายของอาชญากรรม จะเป็นหน้าที่หลัก หรืออำนาจของ รัฐ 
องค์กรอาชญากรรม : นิยามความหมาย
องค์กรอาชญากรรม (Organized Crime)
 คือ การประกอบกิจกรรมที่ผิดกฏหมายโดยมี
สมาชิกจำนวนมากที่ราวมตัวกันเป็นองค์กร มีลักษณะการดำเนินงานที่มั่นคงและเคร่งครัดต่อกฏระเบียบและวินัย โดยจะประกอบกิจกรรมเกี่ยวกับการจัดหาสินค้าและบริการที่ผิดกฏหมาย ซึ่งครอบคลุมธุรกิจในวงกว้างรวมทั้งการพนัน การค้าประเวณี การให้กู้ยืมเงินโดยคิดดอกเบี้ยเกินอัตรา ยาเสพติด การเรียกค่าคุ้มครอง รวมทั้งกิจกรรมอื่นๆที่ผิดกฏหมายที่กระทำโดยสมาชิกขององค์กรดังกล่าว

องค์การสหประชาชาติ ได้กำหนดคำจำกัดความของคำว่า “องค์กรอาชญากรรม” ในอนุสัญญาต่อต้านอาชญากรรมข้ามชาติที่จัดตั้งในลักษณะองค์กร ปี 2543
 ว่าหมายถึง กลุ่มที่มีการจัดโครงสร้างของบุคคล 3 คนหรือมากกว่าที่ดำรงอยู่เป็นระยะเวลาหนึ่งและที่มีการประสานการดำเนินงานระหว่างกันโดยมีเป้าหมายในการกระทำอาชญากรรมร้ายแรงหนึ่งอย่างหรือมากกว่าหรือในการกระทำความผิดตามที่กำหนดไว้ในอนุสัญญานี้ เพื่อให้ได้มาซึ่งผลประโยชน์ทางการเงินหรือผลประโยชน์ทางวัตถุอย่างอื่นไม่ว่าโดยตรงหรือทางอ้อม
นอกจากนี้ วันชัย
 ยังได้สรุปลักษณะขององค์กรอาชญากรรมจากทัศนะและข้อเสนอของ
นักวิชาการหลายท่านว่า กลุ่มองค์กรอาชญากรรม มีลักษณะดังนี้ ไม่มีอุดมการณ์ทางการเมือง มีการจัดลำดับชั้นองค์กร มีสมาชิกจำนวนจำกัดหรือเฉพาะกลุ่มใดกลุ่มหนึ่ง มีการดำเนินงานอย่างต่อเนื่อง ใช้วิธีการที่ผิดกฏหมายหรือใช้ความรุนแรงหรือข่มขู่และการติดสินบน มีการกำหนดหน้าที่และการแบ่งงานกันทำอย่างชัดเจน มีลักษณะเป็นการผูกขาด มีกฏข้อบังคับระหว่างสมาชิกที่ชัดเจนรวมถึงข้อกำหนดในการปฏิบัติงานที่เป็นความลับ
จากนิยามความหมายของ องค์กรอาชญากรรม ข้างต้น จะเห็นได้ว่า องค์กรอาชญากรรม
มีนัยสะท้อนให้เห็นถึงการก่ออาชญากรรมที่มิได้มีอาชญากรหรือผู้กระทำความผิดเพียงคนเดียว หากแต่มีลักษณะของการจัดระเบียบองค์กร (Organization) และเพื่อความเข้าใจที่ลึกซึ้งมากยิ่งขึ้น วันชัย รุจนพงษ์ 
 เสนอให้เห็นถึงความแตกต่างระหว่างองค์กรอาชญากรรมและอาชญากรรมปกติว่ามีข้อแตกต่างกัน 2 ประเด็นหลัก คือ 
1) ผู้กระทำความผิด อาชญากรรมปกติ ผู้กระทำผิดอาจมีคนเดียวหรือหลายคน แต่เป็น
ลักษณะร่วมกันกระทำความผิดเพียงครั้งเดียวหรือเป็นครั้งคราว ไม่มีการจัดตั้งควบคุมตรวจสอบกันอย่างเข้มงวด ผู้กระทำส่วนใหญ่จะลงมือกระทำความผิดเอง หรือบางกรณีให้ผู้อื่นทำแทนแต่ก็ไม่มีความซับซ้อน ส่วน องค์กรอาชญากรรม ผู้กระทำความผิดหรือร่วมคบคิดกระทำความผิดมีหลายคนและแต่ละคนมีหน้าที่ความรับผิดชอบเฉพาะ มีระบบการติดต่อสื่อสารที่ปกปิด และมีการตัดตอนการรับรู้ในข้อมูลเท่าที่จำเป็น มีระบบควบคุมอย่างเคร่งครัด มีผู้บงการใหญ่อยู่เบื้องหลัง ผู้ลงมือทำความผิดส่วนใหญ่เป็นลูกน้องระดับล่าง
2) พฤติกรรมในการกระทำความผิด อาชญากรรมปกติ มีการกระทำความผิดหรือวิธีการ
กระทำความผิดส่วนใหญ่มักไม่มีความซับซ้อน มีการแบ่งงานกันทำบ้าง แต่ก็ไม่มีการจัดระเบียบองค์กร และโครงการสร้างที่แน่นอน ไม่ได้มีการกระทำความผิดร่วมกันเป็นประจำ ระบบการสื่อสารมักใช้รูปแบบการสื่อสารปกติไม่ปิดลับ ส่วนองค์กรอาชญากรรม ส่วนใหญ่มีพฤติกรรมการกระทำความผิดเป็นกระบวนการหรือมีรูปแบบการกระทำความผิดที่สลับซับซ้อน จัดตั้งเป็นองค์กรเพื่อกระทำผิดกฎหมาย ในองค์กรมีการจัดระบบป้องกันการสืบสวนลงโทษจากฝ่ายเจ้าหน้าที่อย่างดี การสั่งการหรือการสื่อสารจะใช้ช่องทางลับหรือใช้รหัส มีการควบคุมและรักษาความลับอย่างเคร่งครัด ผู้ใดผิดพลาดจะได้รับการลงโทษจากองค์กรอย่างรุนแรง เมื่อถูกจับกุม หากรับสารภาพ จะปกปิดข้อมูล ไม่ซัดทอด มีระบบตัดสัมพันธ์พยานหลักฐานที่อาจพาดพิงถึงตัวกลางใหญ่ไว้อย่างรัดกุม โดยการจัดลำดับชั้นของผู้ร่วมกระทำความผิดด้วยการมอบหมายงานกันเป็นทอดๆ

จะเห็นได้ว่า อาชญากรรม และ องค์กรอาชญากรรม มีความแตกต่างกัน แต่ก็มีความเกี่ยวข้องเชื่อมโยงกัน ลำดับต่อไปจะนำเสนอถึง นิยามความหมายและลักษณะของ อาชญากรรมข้ามชาติ กล่าวคือ 
อาชญากรรมข้ามชาติ : นิยามความหมาย
สำนักงานตำรวจแห่งชาติ 
ได้กำหนดความหมายของ “อาชญากรรมข้ามชาติ” ไว้ตาม
หนังสือที่ 0003.24/7505 ลงวันที่ 18 สิงหาคม 2542 ไว้ว่า อาชญากรรมข้ามชาติ คือ การกระทำที่มีประเทศที่เกี่ยวข้องอย่างน้อย 2 ประเทศ ถือว่าเป็นความผิดตามกฏหมายอาญาและกำหนดโทษไว้ กระทำร่วมกันโดยกลุ่มบุคคลตั้งแต่ 2 คนขึ้นไปในรูปแบบขององค์กร มีจุดมั่งหมายเพื่อแสวงหาประโยชน์ร่วมกันโดยมีการตระเตรียม การพยายาม และลงมือกระทำความผิดต่อเนื่องกันจากประเทศหนึ่งไปยังอีกประเทศหนึ่งหรือหลายประเทศ
องค์กรสหประชาติ
 ได้แบ่งประเภทขององค์กรอาชญากรรมข้ามชาติออกเป็น 10 
ลักษณะ คือ 
1) การลักลอบค้ายาเสพติด (Illicit trafficking in Drugs)
2) การลักลอบคนเข้าเมือง (Smuggling of Illegal Migrants)
3) การค้าอาวุธ (Arms Trafficking)
4) การลักลอบค้าอาวุธ อุปกรณ์นิวเคลียร์ (Trafficking in Nuclear Material)
5) กลุ่มองค์กรอาชญากรรมข้ามชาติและการก่อการร้าย (Transnational Criminal Organization and Terrorism)
6) การค้าหญิงและเด็ก (Trafficking in Women and Children)
7) การลักลอบค้าชิ้นส่วนมนุษย์ (Trafficking in Body Part)
8) การโจรกรรมและลักลอบค้ายานพาหนะ (Theft and Smuggling of Vehicles)
9) การฟอกเงิน (Money Laundering)
10) การกระทำความผิดอื่นๆ (Other activities) ได้แก่ 
· การโจรกรรมศิลปวัตถุ
· การให้สินบนเจ้าหน้าที่ตำรวจและข้าราชการอื่นๆ
· อาชญากรรมคอมพิวเตอร์ 
· อาชญากรรมสิ่งแวดล้อม
· อาชญากรรมทรัพย์สินทางปัญญา
· การฉ้อโกงประกันภัยทางทะเล
· การแทรกซึมเพื่อการครอบงำธุรกิจที่ถูกกฏหมาย
โดยที่ในประเทศไทยนั้น อาชญากรรมข้ามชาติที่สำคัญในประเทศไทย คือ การลักลอบค้ายาเสพติด การลับลอบคนเข้าเมือง การค้าอาวุธ อาชญากรรมทางเศรษฐกิจและอาชญากรรมทางคอมพิวเตอร์ การค้าหญิงและเด็ก การโจรกรรมและลักลอบค้ายานพาหนะ การฟอกเงิน 
 นอกจากนี้จะเห็นได้ว่าจากจัดแบ่งประเภทของอาชญากรรมข้ามชาติขององค์การสหประชาติทั้ง 10 ลักษณะนั้น ปรากฏการณ์ทางสังคมที่การศึกษาวิจัยในครั้งนี้ให้ความสนใจศึกษา คือ             1) การค้าประเวณี/การขายบริการทางเพศ/การซื้อขายแลกเปลี่ยนมนุษย์ในธุรกิจเพศพาณิชย์    และ 2) การบังคับใช้แรงงาน/การลักลอบซื้อขายคนต่างด้าวหลบหนีเข้าเมือง นั้นตรงตามลักษณะที่ 2) การลักลอบคนเข้าเมือง (Smuggling of Illegal Migrants) และลักษณะที่ 6) การค้าหญิงและเด็ก (Trafficking in Women and Children) ของประเภทของอาชญากรรมข้ามชาติ
ทั้งนี้เพื่อเกิดความเข้าใจที่กระจ่างมากยิ่งขึ้น ผู้ศึกษาจะอธิบายลักษณะของอาชญากรรม
ข้ามชาติทั้ง 2 ลักษณะในรายละเอียดมากยิ่งขึ้น กล่าวคือ สุจิต บุญบงการ
 อธิบายว่า การเคลื่อนย้ายประชากรที่ผิดกฏหมาย (Illegal immigration) เป็นเรื่องเกี่ยวกับการเคลื่อนย้ายคนงานข้ามชาติที่ผิดกฏหมาย นั้นเป็นผลมาจากความแตกต่างทางเศรษฐกิจของประเทศต่างๆ ทำให้มีการลักลอบของแรงงานจากประเทศที่จนกว่าไปสู่ประเทศที่ร่ำรวยกว่า เช่น ประเทศไทยมีแรงงานต่างชาติที่ลักลอบมาจากพม่าเป็นจำนวนมากนับล้านคน แม้ว่าจะมีความพยายามในการแก้ไขปัญหา เช่น ผลักดันแรงงานเหล่านี้กลับประเทศ แต่ก็กระทำไม่สำเร็จ กล่าวคือ การลักลอบดังกล่าวก็ยังคงมีอยู่ เนื่องจากนายทุนไทยยังนิยมใช้แรงงานต่างชาติเพราะค่าจ้างแรงงานต่ำ ในขณะเดียวกันแรงงานผิดกฏหมายเหล่านี้ก็ยินดีอยู่ในประเทศ เนื่องจากมีงานทำและมีรายได้ดีกว่ากลับไปประเทศของตน 
ส่วนในเรื่องของการค้าหญิงและเด็กในฐานะของโสเภณีนั้น เป็นการเคลื่อนย้ายจากประเทศที่ยากจนกว่าไปสู่ประเทศที่ร่ำรวยกว่า การลักลอบดังกล่าวมีรูปแบบต่างๆ อาทิ การแต่งงานปลอม การค้าเยี่ยงทาส การบังคับค้าประเวณี ความยุ่งยากในการแก้ไขปัญหานี้ คือ มีผู้หญิงที่ประกอบอาชีพนี้จำนวนหนึ่งเต็มใจเดินทางไปทำงานทางเพศในต่างประเทศ ไม่ได้ไปเพราะถูกหลอกลวง แต่ไปด้วยเหตุผลทางด้านเศรษฐกิจ/รายได้เป็นสำคัญ เกี่ยวกับประเด็นนี้      วันชัย รุจนวงศ์
 กล่าวว่า การค้าหญิงและเด็กไปเพื่อการค้าประเวณียังต่างประเทศทำรายได้มหาศาล มีการประมาณว่าองค์กรอาชญากรรมได้เงินจากการส่งหญิงไปค้าประเวณีไม่ต่ำกว่า 1,000,000 บาทต่อผู้หญิง 1 คน ซึ่งมีหญิงไทยที่ถูกนำไปค้าประเวณียังประเทศต่างๆไม่น้อยกว่า 50,000 คน คิดเป็นเงินประมาณ 50,000 ล้านบาท ทั้งนี้หากรวมเครือข่ายการค้าประเวณีในประเทศซึ่งมีตัวเลขประมาณการขั้นต่ำอยู่ที่ 200,000 คน จะเป็นจำนวนเงินที่องค์กรอาชญากรรมได้ไปเป็นจำนวนมหาศาล
จากนิยามความหมายของ อาชญากรรม องค์กรอาชญากรรม และอาชญากรรมข้ามชาติ เราจะเห็นได้ว่าคำทั้ง 3 มีความหมายที่แตกต่างกัน โดยที่คำว่า อาชญากรรม นั้นมีนัยเกี่ยวข้องกับ การนิยามว่าการกระทำใดหนึ่งว่าเป็นความผิดหรือไม่ และควรจะได้รับบทลงโทษแห่งการกระทำความผิดนั้นอย่างไร ส่วนคำว่า องค์กรอาชญากรรม เป็นเรื่องของการอธิบายถึงการก่ออาชญากรรมที่มีลักษณะของการจัดระเบียบทางสังคมในรูปขององค์กร มีผู้กระทำผิด/อาชญากรมากว่า 1 คน และมีเป้าหมายในการก่ออาชญากรรมที่ชัดเจน มีการกระทำที่เป็นกระบวนการ ส่วน อาชญากรรมข้ามชาติ ได้สะท้อนให้เห็นถึงความซับซ้อนของการก่ออาชญากรรมที่มิได้จำกัดขอบวงอยู่เฉพาะในประเทศหรือรัฐใดหนึ่งเท่านั้น หากแต่มีลักษณะของการข้ามชาติ (Transnational)
 คือ ลักษณะการกระทำความผิดที่เกิดขึ้นหรือมีการเคลื่อนไหวข้ามพรมแดนประเทศ โดยอาจมีการข้ามแดนของคน เช่น ตัวอาชญากรผู้หลบหนีการลงโทษหรือเดินทางเพื่อไปกระทำความผิด หรือเป็นกรณีของผู้เสียหาย เช่น ในกรณีการกระทำผิดในคดีลักลอบค้ามนุษย์ หรือเป็นการเคลื่อนย้ายพรมแดนประเทศของสิ่งของ เช่น อาวุธปืน การฟอกเงิน ยาเสพติด 
3.2 มาตรการในการป้องกัน ปราบปราม และแก้ไขปัญหาองค์กรอาชญากรรมและปัญหาอาชญากรรมข้ามชาติ 

สำหรับประเด็นเรื่องของมาตรการในการป้องกัน ปราบปราม และแก้ไขปัญหาอาชญากรรมและปัญหาอาชญากรรมข้ามชาติของประเทศไทยนี้ จากการค้นคว่าพบว่า มาตรการทำสำคัญมากที่สุดมาตรการหนึ่งซึ่งถือเป็นมาตรการสากลที่นานาประเทศให้การยอมรับและยึดถือร่วมกันเพื่อสร้างให้เกิดเครือข่ายการทำงานเพื่อแก้ไขปัญหานี้ คือ  มาตรการขององค์การสหประชาชาติ : อนุสัญญาต่อต้านการองค์กรอาชญากรรมข้ามชาติ
 อนุสัญญานี้มีผลบังคับใช้เป็นกฏหมายระหว่างประเทศเมื่อวันที่ 29 กันยายน 2546 ในอนุสัญญาฯดังกล่าวมีพิธีสารแนบท้าย 3 ฉบับ คือ พิธีสารเพื่อป้องกันและปราบปรามและลงโทษการค้ามนุษย์ โดยเฉพาะการค้าหญิงและเด็ก พิธีสารต่อต้านการผลิตและลักลอบค้าอาวุธ ชิ้นส่วนและอุปกรณ์ และเครื่องกระสุนโดยผิดกฏหมาย และพิธีสารเพื่อต่อต้านการลักลอบขนย้ายถิ่นทางบก ทะเล และอากาศ โดยร่างอนุสัญญาและพิธีสารดังกล่าวได้แล้วเสร็จ และเปิดให้ประเทศต่างๆลงนามในเดือนธันวาคม 2543 ซึ่งประเทศไทยได้เข้าร่วมลงนามเป็นประเทศภาคีสมาชิกด้วย ทั้งนี้เพื่อให้บรรลุตามวัตถุประสงค์สำคัญของอนุสัญญา คือ การส่งเสริมความร่วมมือในการป้องกันและต่อต้านอาชญากรรมข้ามชาติที่มีลักษณะจัดตั้งในลักษณะองค์กรให้มีประสิทธิภาพยิ่งขึ้น โดยที่รัฐภาคีที่เข้าเป็นสมาชิกต้องร่วมมือและให้ความช่วยเหลือซึ่งกันและกันตามกฏหมายอาญา และมาตรการที่สำคัญที่สุดในการอนุสัญญาฉบับนี้ คือ การกำหนดให้รัฐภาคีต้องบัญญัติให้การกระทำผิดที่ระบุตามอนุสัญญา เป็นความผิดตามกฏหมายอาญาภายในของรัฐภาคี โดยอนุสัญญาได้กำหนดให้รัฐภาคีใช้มาตรการต่างๆดังนี้ในการปราบปรามองค์กรอาชญากรรม 
1. การกำหนดให้การมีส่วนร่วมในกลุ่มองค์กรอาชญากรรมเป็นความผิด
2. การกำหนดให้การฟอกทรัพย์สินที่ได้จากอาชญากรรมเป็นความผิด
3. การกำหนดการฉ้อราษฎร์บังหลวงเป็นความผิดอาญา
4. การกำหนดให้การขัดขวางกระบวนการยุติธรรมเป็นความผิด
5. มาตรการริบและการยึด
6. มาตรการส่งผู้ร้ายข้ามแดน 
7. มาตรการโอนตัวนักโทษ
8. ความร่วมมือระหว่างประเทศในคดีอาญา ได้แก่ มาตรการความร่วมมือระหว่างประเทศในการช่วยเหลือในการริบทรัพย์สิน และมาตรการความช่วยเหลือทางกฏหมายซึ่งกันและกัน
9. การสืบสวนสอบสวนร่วม
10. เทคนิคการสืบสวนพิเศษ
11. การโอนกรดำเนินคดีอาญา
12. การจัดทำทะเบียนประวัติอาชญากร
13. มาตรการคุ้มครองพยาน
14. การให้ความช่วยเหลือและคุ้มครองผู้เสียหาย
15. มาตรการที่จะขยายความร่วมใอกับหน่วยงานที่บังคับใช้กฏหมาย
16. การเก็บรวบรวมการแลกเปลี่ยนและการวิเคราะห์ข้อสนเทศเกี่ยวกับลักษณะขององค์กรอาชญากรรม
17. ความช่วยเหลือด้านการฝึกอบรมและวิชาการ
อย่างไรก็ตาม วันชัย รุจนวงศ์
 ได้นำเสนอถึงข้อจำกัดเกี่ยวกับบังคับใช้มาตรการในการป้องกันปราบปรามปราบปราม และแก้ไขปัญหาอาชญากรรมและปัญหาอาชญากรรมข้ามชาติที่น่าสนใจว่า กฏหมายที่บังคับใช้อยู่ในปัจจุบันสร้างขึ้นมาบนฐานที่จะใช้ปราบปรามการกระทำผิดที่กระทำโดยปัจเจกบุคคลเป็นสำคัญ ไม่เหมาะสมกับการใช้ปราบปรามองค์กรอาชญากรรมทั้งในประเทศและองค์กรอาชญากรรมข้ามชาติที่นับวันมีพัฒนาการในการก่ออาชญากรรมหรือการกระทำความผิดยิ่งมีความซับซ้อนมากยิ่งขึ้นทุกขณะ และแม้ว่าในบางมาตรการของกฏหมายที่ออกมาเพื่อปราบปรามการกระทำความผิดขององค์กรอาชญากรรมโดยเฉพาะ ก็ไม่ได้ผลเท่าที่ควร ไม่มีการจัดทำอย่างเป็นระบบ เป็นกฏหมายเดี่ยวไม่มีมาตรการอื่นสนับสนุนทั้งในด้านการหาพยานหลักฐาน การสืบสวน การให้ความมั่นใจในความปลอดภัยแก่พยาน 

วันชัย กล่าวว่า ปัจจุบันประเทศไทยไม่มีมาตรการทางด้านกฏหมายที่สามารถนำมาใช้ในการป้องกันและปราบปรามองค์กรอาชญากรรมได้อย่างจริงจัง แม้ว่ามีกฏหมายไทยหลายฉบับที่มีบทบัญญัติใกล้เคียงกับการที่จะนำมาใช้เป็นมาตรการในการป้องกัน ปราบปรามองค์กรอาชญากรรม เช่น บทบัญญัติประมวลกฏหมายอาญาว่าด้วยเรื่องอั้งยี่และซ่องโจร กฏหมายการปราบปรามการฟอกเงิน และกฏหมายป้องกันและปราบปรามยาเสพติด แต่มาตรการเหล่านี้ไม่เพียงพอ เพราะกระบวนการวิธีการพิจารณาคดีของประเทศไทย ยังใช้มาตรการเดียวกันในการปฏิบัติต่อผู้กระทำผิดทั้งที่เป็นบุคคลธรรมดาและสมาชิกขององค์กรอาชญากรรม นอกจากนี้องค์กรอาชญากรรมยังเต็มไปด้วยอำนาจ มีอิทธิพล และเงินทุน ปัจจัยสนับสนุนอื่นๆจำนวนมาก จึงสามารถต่อสู้ ต่อรอง กับอำนาจของรัฐได้เป็นอย่างดี 

ในส่วนของมาตรการด้านการบังคับใช้กฏหมาย พบว่าเป็นประเด็นที่มีข้อจำกัดเช่นกัน ยกตัวอย่างเช่น พระราชบัญญัติมาตรการในการปราบปรามผู้กระทำผิดเกี่ยวกับยาเสพติด พ.ศ. 2534 ซึ่งมีวัตถุประสงค์เพื่อปราบปรามผู้กระทำความผิดเกี่ยวกับยาเสพติด โดยเฉพาะผู้จำหน่ายรายใหญ่ รวมทั้งทรัพย์สินอื่นของผู้กระทำความผิดและผลักภาระการพิสูจน์แหล่งที่มาของทรัพย์สิน หลักฐานการได้มาซึ่งทรัพย์สินให้ผู้ถูกกล่าวหา ให้เจ้าพนักงานตามกฏหมาย มีอำนาจยึดอายัดทรัพย์สินเหล่านั้นไว้ระหว่างการพิจารณาของศาล เป็นมาตรการที่สร้างขึ้นมาเพื่อแก้ปัญหาองค์กรอาชญากรรม แต่มาตรการเหล่านั้นยังไม่มีประสิทธิภาพ เพราะเป็นกฏหมายที่มีลักษณะเดี่ยวไม่มีมาตรการสนับสนุนที่จะก่อให้เกิดประสิทธิผลในทางปฏิบัติได้ ในขณะที่องค์กรอาชญากรรมมีคุณลักษณะพิเศษ คือ มีการบริหารจัดการที่ซับซ้อน มีทั้งอำนาจ ทุน และอิทธิพลหนุนหลัง

ส่วนมาตรการทางด้านความร่วมมือระหว่างประเทศ ปัจจุบันมีความร่วมมือกันระหว่างประเทศในระดับหนึ่งโดยมีพระราชบัญญัติความร่วมมือระหว่างประเทศทางอาญา พ.ศ. 2535 และพระราชบัญญัติส่งผู้ร้ายข้ามแดน พ.ศ. 2472 แต่มาตรการเหล่านี้ยังไม่มีประสิทธิภาพเพียงพอที่จะจัดการปัญหาองค์กรอาชญากรรมและอาชญากรรมข้ามชาติ เนื่องจากมาตรการด้านความร่วมมือเป็นการปฏิบัติตามกฏหมายซึ่งมีลักษณะเป็นพิธีการและเป็นทางการ ความร่วมมือระหว่างประเทศมีขั้นตอนยุ่งยาก ทำให้ในทงปฏิบัติการได้รับความร่วมมือเป็นเรื่องค่อนข้างยากและใช้เวลามาก
4. งานวิจัยที่เกี่ยวข้อง

การศึกษาเรื่อง “กระบวนการเข้าสู่การตกเป็นเหยื่อการค้ามนุษย์ของหญิงและเด็ก : ศึกษาเฉพาะกรณีบ้านเกร็ดตระการ” 
 ทำการเก็บรวบรวมข้อมูลจากกลุ่มหญิงและเด็กที่ถูกล่อลวง/ชักจูงมาทำงานและถูกบังคับค้าประเวณีและบังคับใช้แรงงานในรูปแบบต่างๆ และได้รับการช่วยเหลือให้อยู่ในการคุ้มครองดูแลของสถานคุ้มครองและพัฒนาอาชีพบ้านเกร็ดตระการ จำนวน 10 ราย ซึ่งกลุ่มตัวอย่างส่วนใหญ่ มีอายุเฉลี่ย 14-15 ปี ไม่ได้รับการศึกษา มีภูมิลำเนามาจากสาธารณรัฐประชาธิปไตยประชาชนลาว จำนวน 5 ราย ประเทศไทย จำนวน 2 รายประเทศพม่า จำนวน 2 ราย และประเทศกัมพูชา จำนวน 1 ราย โดยใช้วิธีการเก็บรวบรวมข้อมูลด้วยการสัมภาษณ์และการศึกษาข้อมูลจากเอกสาร ผลการศึกษาพบประเด็นที่น่าสนใจดังนี้ 


1) กระบวนการเข้าสู่การตกเป็นเหยื่อการค้ามนุษย์ : โดยภาพรวมกลุ่มตัวอย่างถูกชักชวนมาจากครอบครัวในชนบท โดยมีคนทั้งในหมู่บ้าน นอกหมู่บ้าน และเครือญาติ เป็นสื่อกลางในการติดต่อชักชวน ในการเดินทางของหญิงและเด็กจะมีเครือข่ายการเดินทางอย่างเป็นกระบวนการ กล่าวคือ มี นายหน้า เป็นผู้ติดต่อหญิงและเด็กในหมู่บ้าน มีการนำพาส่งต่อให้นายหน้าระหว่างทาง และส่งต่อเป็นทอดๆจนถึงปลายทาง ส่วนเส้นทางในการเดินทางมี 2 ลักษณะ คือ 

- เส้นทางเข้ามาในประเทศไทย เป็นการเดินทางเข้ามาทำงานของหญิงและเด็กต่างชาติ คือ ลาวพม่า และกัมพูชา ซึ่งเดินทางเข้ามาอย่างผิดกฎหมาย ตามจุดผ่านแดนต่างๆของประเทศไทย กล่าวคือ หญิงและเด็กลาวเข้าสู่ประเทศไทยตามจุดผ่านแดน คือ ช่องเม็ก จังหวัดอุบลราชธานี จังหวัดนครพนม จังหวัดมุกดาหาร และจังหวัดหนองคาย ส่วนหญิงและเด็กจากประเทศพม่าเข้าสู่ประเทศไทย ที่จุดผ่านแดน อำเภอแม่สอด จังหวัดตาก และอำเภอแม่สาย จังหวัดเชียงราย เพื่อการทำงานในกรุงเทพฯทั้ง 10 ราย

- เส้นทางการเดินทางออกนอกประเทศไทย เป็นการเดินทางของหญิงและเด็กไทยเพื่อไปทำงาน ณ ประเทศญี่ปุ่น โดยมีลักษณะเส้นทางเป็นกระบวนการและมีเครือข่ายเดียวกัน ขั้นตอนการเดินทางเข้าประเทศญี่ปุ่นจะใช้วิธีการที่(ดูเหมือนว่า)ถูกต้อง มิใช่การหลบหนีเข้าเมืองอย่างผิดกฎหมายแบบการลักลอบ นายหน้าจะเป็นผู้ดูแลและออกค่าใช้จ่ายในการเดินทางให้กับหญิงและเด็กก่อนเป็นเบื้องแรก พอไปถึงปลายทางที่ประเทศญี่ปุ่นหญิงและเด็กเหล่านี้จะมีหนี้ผูกพันที่จะต้องทำงานชดใช้ ประมาณคนละ 1,700,000 บาท

2) ปัจจัยที่เป็นสาเหตุของการตกเป็นเหยื่อการค้ามนุษย์ของหญิงและเด็ก : จากการศึกษาพบว่ามีปัจจัยสำคัญ 2 ปัจจัย คือ ปัจจัยภายในและปัจจัยภายนอก กล่าวคือ

- ปัจจัยภายใน ได้แก่ ปัจจัยภูมิหลังของหญิงและเด็ก อาทิ การเป็นเพศหญิง อายุยังน้อย คือ น้อยกว่า 20 ปี เป็นโสด และไม่ได้รับการศึกษา ซึ่งทำให้มีโอกาสเสี่ยงต่อการตกเป็นเหยื่อการค้ามนุษย์มากกว่ากลุ่มอื่น, ปัจจัยที่มาจากตัวบุคคล เช่น ความต้องการอาหาร เสื้อผ้าเครื่องนุ่งห่ม และที่อยู่อาศัย จึงหลงเชื่อคำพูดชักชวนของนายหน้า รวมทั้งการยึดถือค่านิยมในเรื่องของการกตัญญูกตเวทีต่อบุพการี ฉะนั้นจึงตัดสินใจเดินทางมาทำงานตามคำชักชวน เพื่อหวังว่าจะสร้างรายได้ให้แก่ครอบครัว , ปัจจัยด้านครอบครัว คือ ครอบครัวเป็นแรงงสนับสนุนหลักให้ผู้หญิงและเด็กเดินทางมาทำงาน เพราะคิดว่าการเดินทางมาทำงานของลูกสาวจะนำมาซึ่งรายได้และความเป็นอยู่ที่ดีขึ้น 

ปัจจัยภายนอก สามารถแบ่งได้เป็นระดับจุลภาค คือ การไม่มีงานทำ ปัญหาหนี้สินของครอบครัว การไม่มีที่ดินทำกิน ฯลฯ ส่วนในระดับมหภาค เป็นเรื่องของปัจจัยดึงดูดที่เป็นผลมาจากการพัฒนาเศรษฐกิจในระดับประเทศ ซึ่งส่งผลทำให้กิดความเหลื่อมล้ำทางรายได้ นอกจากนี้ประเทศไทยก็มีความต้องการแรงงานราคาถูกเป็นจำนวนมาก รวมทั้งการมีระบบคมนาคมและการสื่อสารที่เจริญก้าวหน้า ทำให้ช่องทางที่นายหน้าจะเข้าถึงกลุ่มผู้หญิงและเด็ก ตลอดจนเส้นทางในการขนย้ายกลุ่มคนเหล่านี้ก็เป็นไปอย่างสะดวก

คนรับใช้ในบ้าน : แรงงานอพยพจากพม่ามาไทย
  เป็นงานศึกษาที่มีสาระสำคัญอยู่ที่การสะท้อนให้เห็นภาพชีวิตของแรงงานหญิงและเด็กชาวพม่าที่ย้ายถิ่นเข้ามาทำงานในประเทศไทย โดยการเข้าไปเรียนรู้และฟัง “เสียง” ของกลุ่มคนเหล่านั้นว่าการใช้ชีวิตในฐานะแรงงานในประเทศไทย การวิจัยครั้งนี้เน้นไปที่แรงงานหญิงอายุต่ำกว่า 30 ปีที่เกิดในประเทศพม่าและปัจจุบันทำงานเป็นคนรับใช้ในบ้านในจังหวัดตากหรือจังหวัดเชียงใหม่ แต่อย่างไรก็ตามก็มิได้จำกัดเฉพาะกลุ่มอายุที่ต่ำว่า 30 ปีเท่านั้น แต่จะให้โอกาสแก่แรงงานต่างชาติหญิงที่อายุมากกว่า 30 ปี ซึ่งเป็นผู้ที่เคยมีประสบการณ์ทำงานรับใช้ในบ้านซึ่งประสงค์จะให้ข้อมูลหรือเข้าร่วมโครงการวิจัยด้วย พื้นที่ในการศึกษาครั้งนี้ คือ อำเภอแม่สอด จังหวัดตาก และอำเภอเมือง จังหวัดเชียงใหม่ การศึกษาครั้งนี้ใช้ระเบียบวิธีวิจัยใน 2 ลักษณะ คือ การวิจัยเชิงคุณภาพและการวิจัยเชิงปริมาณควบคู่กันไป เพื่อให้ได้ข้อมูลทั้งในภาพกว้าง และข้อมูลเชิงลึกเกี่ยวกับชีวิตและความคิด ความรู้สึกของแรงงานหญิงและเด็กพม่า  ทั้งนี้งานวิจัยมีการนำเสนอประเด็นสำคัญที่น่าสนใจ ดังนี้
1. การนำเสนอถึงสถานการณ์ในพม่าซึ่งถือเป็นปัจจัยสำคัญที่บังคับ บีบคั้นให้คนพม่า
จำนวนมากต้องอพยพนั่นคือ สงครามและนโยบายแห่งรัฐที่เร่งให้เกิดวิกฤต ทั้งวิกฤตเศรษฐกิจของประเทศและวิกฤตของครอบครัว เช่น การเกณฑ์แรงงาน การบังคับประชาชนให้เป็นลูกหาบ การเก็บภาษีอากรตนให้เห็นตามอำเภอใจ ฯลฯ คนพม่าซึ่งเป็นผู้เข้าร่วมในงานวิจัยชิ้นนี้กล่าวว่าเหตุการณ์เหล่านี้ในพม่าล้วนเป็นปัจจัยสำคัญที่ทำให้ครอบครัวของตนล่มสลายและนำมาซึ่งการตัดสินใจอพยพย้ายถิ่นเข้ามาในประเทศไทย โดยเชื่อว่าการย้ายถิ่นเข้าประเทศไทยคุ้มกับการเสี่ยงว่าอาจจะถูกข่มขู่ คุกคาม และ/หรือถูกล่อลวงไปขาย
2. สถานการณ์ระหว่างการเดินทางเข้ามายังประเทศไทย ที่สะท้อนให้เห็นว่า แรงงาน
พม่าไม่สามารถกำหนด ควบคุมชะตากรรม และ/หรือรับรู้เรื่องราวเกี่ยวกับชีวิตการทำงานของตนเองในประเทศไทยได้เลย การเดินทางเข้าสู่ประเทศไทยแบบลับๆซึ่งดำเนินการโดยนายหน้าหรือผู้นำส่ง (carrier) ซึ่งนำพากลุ่มคนเหล่านี้ข้ามชายแดนประเทศไทย ผู้อพยพต้องใช้เงินจำนวนมากเพื่อค่าใช้จ่ายล่วงหน้าในการเดินทาง กลายเป็นลูกหนี้ของผู้นำส่ง ผู้นำส่งจะนำคนเหล่านี้ไปยังจุดที่รู้กันว่าบรรดานายจ้างจะมาชุมนุนกันเพื่อหาคนงานย้ายถิ่น โดยที่ไม่อาจล่วงรู้เลยว่าจะได้ทำงานลักษณะใด อยู่ที่ไหน ใครเป็นนายจ้าง รวมไปถึงเงื่อนไขการทำงานต่างๆ ผู้ย้ายถิ่นชาวพม่าที่รอให้มีคนทาบทามให้ไปทำงานจึงอยู่ในสภาพที่หล่อแหลมต่อการถูกแสวงหาประโยชน์และการถูกล่อลวงไปขาย 
3. สภาพการจ้างงาน ผลการศึกษาสะท้อนให้เห็นว่าผู้หญิงและเด็กชาวพม่าซึ่งเป็น
แรงงานรับใช้ในบ้านนั้นส่วนใหญ่ตกอยู่ในสถานการณ์ที่ค่อนข้างย่ำแย่กล่าวคือ แรงงานเหล่านี้ไม่สามารถกำหนดการทำงาน หน้าที่รับผิดชอบ และค่าตอบแทนด้วยตนเองได้ เรื่องทั้งหมดนี้เป็นอำนาจของนายจ้าง แรงงานส่วนใหญ่ต้องทำงานมากกว่า 8 ชั่วโมงต่อวัน และจำนวนไม่น้อยที่ทำงานเกือบ 24 ชั่วโมงในกรณีที่บ้านนายจ้างมีผู้ป่วย เด็กเล็ก ผู้สูงอายุ หลายคนทำงาน 7 วันต่อสัปดาห์ และในบางครั้งบางกรณีแรงงานเหล่านี้ถูกโกงค่าแรงโดยนายจ้าง นอกจากนี้ประเด็นสำคัญอีกประการที่แรงงานเหล่านี้ต้องเผชิญ คือ การถูกละเมิดสิทธิ โดยที่ผลการวิจัยระบุว่า การถูกด่า เป็นการละเมิดสิทธิที่คนทำงานบ้านประสบมากที่สุด รวมไปถึงการถูกตะคอก การข่มขู่ การถูกทำร้ายร่างกาย เช่น การถูกนายจ้างตบหน้า การถูกทุบตี และในบางกรณีที่ถูกนายจ้างคุกคามทางเพศ
4. สถานภาพทางกฏหมายและกระบวนการจดทะเบียนขอใบอนุญาตทำงาน คนทำงาน
บ้านเกือบทุกคนที่ให้ข้อมูลในการศึกษาวิจัยมีความกังวลอย่างมากเรื่องการครอบครองเอกสารประจำตัวที่ถูกกฏหมาย มีแรงงาน/คนทำงานบ้านชาวพม่าจำนวนไม่น้อยที่ไม่มีเอกสารใดๆรับรองความเป็นพลเมืองพม่า ต้องมีสถานะภาพเป็นบุคคลไร้สัญชาติ และต้องเสี่ยงกับการถูกจับกุม คุมขังทั้งในประเทศไทยและประเทศพม่า ส่วนในเรื่องของการจดทะเบียนขอใบอนุญาตทำงานนั้น ผลการวิจัยสะท้อนข้อมูลว่า แรงงานจำนวนไม่น้อยที่ต้องเป็นผู้รับผิดชอบค่าใช้จ่ายดังกล่าวเอง ซึ่งค่าใช้จ่ายในกระบวนการจดทะเบียนขอใบอนุญาตทำงานนั้นค่อนข้างสูง แรงงานต้องใช้เงินของนายจ้างและต้องทำงานชดใช้หนี้หลายเดือนจึงจะชำระหนี้หมด และหลายกรณีที่นายจ้างปฏิเสธที่จะให้จดทะเบียน เพราะต้องการมีอำนาจควบคุมแรงงานอย่างสมบูรณ์ ด้วยเหตุนี้แรงงาน/คนทำงานบ้านย้ายถิ่นจึงมีชีวิตที่ขึ้นอยู่กับนายจ้าง ต้องพึ่งพิงนายจ้าง พร้อมกับที่นโยบายของรัฐบาลไทยกำหนดให้ผู้ที่สามารถจดทะเบียนได้นั้นต้องมีนายจ้างรับรอง ผู้ย้ายถิ่นที่จดทะเบียนเป็นลูกจ้างของนายจ้างรายใดรายหนึ่งจะได้รับใบอนุญาตทำงานที่มีอายุ 1 ปีเท่านั้น และไม่สามารถเปลี่ยนนายจ้างได้ หากว่านายจ้างไม่จ้างต่อ สถานภาพการเป็นบุคคลถูกกฏหมายในประเทศไทยของคนงานย้ายถิ่นจะสิ้นสุดทันที ซึ่งประเด็นนี้หญิงและเด็กทำงานรับใช้ในบ้านมองว่าเป็นเหตุให้พวกตนต้องยอมจำนนอยู่ในอานัติของนายจ้าง ซึ่งจะนำไปสู่การยอมจำนนต่อการกดขี่ต่างๆตามมาอย่างหลีกเลี่ยงไม่ได้
อีกประเด็นที่มีความน่าสนใจเกี่ยวกับกระบวนการจดทะเบียนขอใบอนุญาตทำงานที่กำหนดว่าแรงงานย้ายถิ่นที่ประสงค์ที่จะจดทะเบียนขอใบอนุญาตทำงานต้องตรวจสุขภาพ การวิจัยพบว่าวิธีการดำเนินการในการตรวจร่างกายดังกล่าวปัญหา เพราะคลินิกและโรงพยาบาลส่วนใหญ่ไม่มีบริการล่ามแปล เพื่ออธิบายให้แก่ผู้ย้ายถิ่น นอกจากนี้ยังมีการละเมิดสิทธิความเป็นส่วนตัวในเรื่องของการแจ้งเกี่ยวกับผลการตรวจร่างกาย เพราะผู้ย้ายถิ่นจะทราบผลการตรวจหรือไม่นั้นก็ขึ้นอยู่กับนายจ้างว่าจะบอกหรือไม่ 

5. ประเด็นเรื่องสุขภาพ ผลการศึกษาสะท้อนให้เห็นว่าแรงงานย้ายถิ่นเหล่านี้ไม่มี
ความรู้เรื่องสุขอนามัยขั้นพื้นฐานเกี่ยวกับการติดเชื้อ HIV/ เอดส์และอนามัยเจริญพันธ์ เป็นเหตุให้มีความหวาดกลัวและวิตกกังวลเกี่ยวกับสุขภาพของตนเองและครอบครัว นอกจากนี้แรงงานย้ายถิ่นยังมีโอกาสที่จำกัดเป็นอย่างมากในการเข้าถึงบริการสาธารณสุขพื้นฐาน ผลการศึกษาระบุว่ามีนายจ้างจำนวนมากไม่ยอมจ่ายค่ารักษาพยาบาลให้แก่ลูกจ้าง บางกรณีถูกนายจ้างหักค่าแรงในวันที่ขอลาป่วย 
6. ข้อเสนอแนะ จากการศึกษาวิจัยคณะผู้ทำวิจัยมีการนำเสนอข้อเสนอแนะ ดังนี้ 
1) ระดับระหว่างประเทศ ประชาคมระหว่างประเทศควรกดดันให้สภาสันติภาพ
และการพัฒนาแห่งรัฐพม่าและรัฐบาลไทยให้สัตยาบันและปฏิบัติตามอนุสัญญาระหว่างประเทศของสหประชาชาติว่าด้วยการคุ้มครองสิทธิของคนงานย้ายถิ่นและสมาชิกในครอบครัวทุกคน (UN International Convention on the Protection of Rights of All Migrant Workers and Members of Their Families) เพื่อพิทักษ์สิทธิมนุษยชนขั้นพื้นฐานของคนงานที่ย้านถิ่นข้ามพรมแดนระหว่างประเทศ องค์กรระหว่างประเทศต่างๆ เป็นต้นว่า องค์การแรงงานสากล (ILO) องค์การระหว่างประเทศเพื่อการย้ายถิ่น (IOM) และหน่วยงานต่างๆของสหประชาชาติควรประสานงานและร่วมมือกันในการยืนยันและสนับสนุนการคุ้มครองแรงงานย้ายถิ่น

2) ระดับประเทศ ในประเทศพม่าสภาสันติภาพและการพัฒนาแห่งรัฐของพม่า (SPDC) ควรจัดการกับสาเหตุที่ทำให้ผู้ย้ายถิ่นอพยพเข้ามาสู่ประเทศไทย และประเทศอื่นๆ รวมทั้งทบทวนนโยบายที่ก่อให้เกิดปัญหาในประเทศ รวมทั้งให้ความสำคัญกับการปฏิรูปการเมืองในประเทศ และสำหรับประชาชนในพม่าที่ต้องการมาหางานทำในประเทศเพื่อนบ้าน สภาสันติภาพฯควรอนุญาตให้ทำได้โดยชอบด้วยกฏหมาย และควรรับผิดชอบในการคุ้มครองพลเมืองของตนในต่างประเทศ และอนุญาตให้กลับประเทศด้วยความปลอดภัย ส่วนในกรณีของประเทศไทย รัฐไทยควรยอมรับว่าการทำงานรับใช้ในบ้านเป็นงานที่ต้องได้รับการคุ้มครองตามกฏหมายแรงงานไทยและสนับสนุนให้มีการคุ้มครองสิทธิของแรงงานทำงานรับใช้ในบ้าน สิทธิที่จะมีสัญญาจ้างงานที่เป็นลายลักษณ์อักษร มีการกำหนดลักษณะหน้าที่การทำงาน ค่าจ้างขั้นต่ำตามกฏหมาย จำนวนชั่วโมงในการทำงาน วันหยุด การดูแลสุขภาพ และผลประโยชน์อื่นๆอย่างชัดเจน รวมทั้งควรสร้างกลไกในการร้องทุกข์สำหรับแรงงานเหล่านี้ เพื่อให้ความช่วยเหลือและการคุ้มครองทางกฏหมายสืบไป ตลอดจนควรจัดทำข้อมูลข่าวสารด้านสุขภาพอนามัยสำหรับกลุ่มคนเหล่านี้ และรัฐไทยควรเปิดโอกาสทางการศึกษาแก่คนงานย้ายถิ่นเหล่านี้ด้วย

3) ในระดับท้องถิ่น องค์กรพัฒนาเอกชนและองค์กรในชุมชนต่างๆที่อยู่ใกล้ชิดกับผู้ย้ายถิ่น ต้องพยายามอย่างต่อเนื่องในการทำงานร่วมมือกับเครือข่ายของชุมชนในระดับท้องถิ่น เพื่อเชื่อมโยงเครือข่ายดังกล่าวเข้ากับแรงงานทำงานบ้านอพยพย้ายถิ่น เพื่อยกระดับการรับรู้ของผู้คนต่อสภาพความจริงในชีวิตของคนต่างชาติกลุ่มนี้ นอกจากนี้ผู้ที่หน้าที่ในการวางนโยบายแนวปฏิบัติและแผนงานแก้ปัญหาควรพิจารณาที่จะเปิดให้ชุมชนแรงงานย้ายถิ่นเข้ามามีส่วนร่วมในการช่วยคิดค้นและกำหนดมาตรการแทรกแซงที่เหมาะสม เพื่อบรรเทาปัญหาต่างๆที่เกิดขึ้น
โสเภณีเด็ก สภาพปัญหา  ปัจจัยสาเหตุ  และแนวทางแก้ไข
  มีประเด็นที่น่าสนใจว่า  วงการค้าประเวณีเด็กได้เจริญเติบโตควบคู่ไปกับการเติบโตทางเศรษฐกิจของประเทศ  โดยปัจจัยสาเหตุที่ทำให้มีการค้าประเวณีเด็ก  มีทั้งปัจจัยระดับมหภาค  ระดับชุมชน  และระดับบุคคล  โดยทั่วไปปัจจัยระดับมหภาคจะเป็นปัจจัยเกื้อกูลอำนวยต่อการค้าประเวณีเด็ก  เช่น นโยบายและแนวทางในการพัฒนาเศรษฐกิจของประเทศที่มุ่งเน้นความเติบโตทางเศรษฐกิจ  ความเป็นวัตถุนิยม  การส่งเสริมการท่องเที่ยวที่ในทางปฏิบัตินักธุรกิจการท่องเที่ยวได้อาศัยการบริการทางเพศเป็นสิ่งดึงดูดนักท่องเที่ยวทั้งไทยและต่างประเทศ

ปัจจัยระดับชุมชน  เช่น  ค่านิยมด้านการประกอบอาชีพและวัฒนธรรมท้องถิ่นที่ส่งเสริมความเจริญด้านวัตถุมากกว่าความเจริญทางด้านจิตใจ  และมากกว่าความวิริยะอุตสาหะในการประกอบอาชีพที่มีศักดิ์ศรีของตัวบุคคล  การขาดโอกาสในการประกอบอาชีพที่มีรายได้สม่ำเสมอ

ปัจจัยระดับบุคคลที่ผลักดันให้เด็กไปค้าประเวณีที่ถือได้ว่าเป็นปัจจัยสาเหตุที่แท้จริง  คือ วัตถุนิยมของบิดามารดา  กระบวนการขัดเกลาปลูกฝังค่านิยมที่ส่งเสริมการค้าประเวณีเด็ก  และสภาพชีวิตครอบครัวที่เด็กอาศัยอยู่

ปัจจัยทั้งสามประการ  ผลักดันให้เด็กต้องตกเป็นเหยื่อของวงการค้าประเวณีทั้งด้วยความสมัครใจ  จำใจ  และถูกบังคับหลอกลวง  ซึ่งในกระบวนการผลักดันนั้น  มีบุคคลหลายฝ่ายที่เกี่ยวข้อง  ตั้งแต่บิดามารดา  ญาติพี่น้อง  คนใกล้ชิดเด็ก  ผู้นำชุมชน  เป็นต้น
นอกจากนี้ในงานวิจัยที่เกี่ยวกับการล่อลวงหญิงและเด็กต่างชาติในประเทศไทย โดยสุภางค์  จันวานิช
  ได้รายงานผลการวิจัยเกี่ยวกับการค้ามนุษย์ที่น่าสนใจ   ดังนี้  
ผลการวิจัยเกี่ยวกับการค้ามนุษย์จากจีนใต้  (ยูนนาน)  พบว่า  เส้นทางการค้ามนุษย์เส้นทางนี้  ได้ทำกันมาประมาณ  20  กว่าปีแล้ว  ผู้ที่เดินทางเข้ามาถึงประเทศไทย  จะใช้เส้นทางผ่านมาทางเมืองลา  และเข้ามาทางเมืองเชียงตุงและท่าขี้เหล็กในประเทศพม่า  ปัจจุบันผู้หญิงจากยูนนานส่วนใหญ่เต็มใจมา หรือยินยอมให้คนพามา  แต่เมื่อเดินทางมาถึงภาคเหนือของประเทศไทย  บางรายตกเป็นผู้เสียหาย  เพราะมีการแสวงหาประโยชน์โดยมิชอบ  แต่ผู้หญิงหลายคนเมื่อเก็บเงินได้แล้วจะเดินทางกลับยูนนาน  เพื่อนำเงินไปให้พ่อแม่ที่บ้าน  แล้วเดินทางกลับเข้ามาใหม่  โดยได้ชักชวนพี่น้องเข้ามาในเมืองไทยด้วย
ผลการวิจัยเกี่ยวกับการค้ามนุษย์ชายแดนไทย – พม่า  (พ.ศ.2546 – 2547) (สถาบันเอเชียศึกษาทำร่วมกับมูลนิธิศุภนิมิตแห่งประเทศไทย)  ได้ทำการศึกษาวิจัยใน  3  พื้นที่  คือ  อำเภอแม่สาย  จังหวัดเชียงราย  อำเภอแม่สอด  จังหวัดตาก  และจังหวัดระนอง  พบว่า  คนที่ข้ามแดนจากพม่า  นายหน้าจะให้ข้อมูลแก่ผู้ที่สนใจและนายหน้าไม่ได้รับค่าตอบแทนในการให้ข้อมูล  โดยประมาณ  87.9  %  ข้ามแดนเข้ามาโดยสมัครใจ  ไม่ถูกล่อลวง  และจำนวน  12.1  %  เป็นผู้ถูกค้าหรือถูกล่อลวงเข้ามา  โดยแยกเป็นถูกบังคับล่อลวงเข้ามาบังคับให้ขายบริการทางเพศ  ประมาณ  5.3%  การถูกบังคับใช้แรงงานหรือการทำงานโดยไม่มีค่าตอบแทน  3.9  % ซึ่งส่วนใหญ่พบว่า  ถูกแสวงหาประโยชน์โดยมิชอบเมื่อเดินทางมาถึงปลายทางเป็นหลัก  หากจำแนกการจัดเก็บข้อมูล  พบว่า พื้นที่อำเภอแม่สาย  จังหวัดเชียงราย  เป็นพื้นที่ที่มีการแสวงหาประโยชน์น้อยกว่าพื้นที่อำเภอแม่สอด  จังหวัดตาก  หรือจังหวัดระนอง ทั้งนี้  เพราะผู้ที่เดินทางเข้ามาทางอำเภอแม่สาย  จังหวัดเชียงราย  รู้ว่าจะเข้ามาประกอบอาชีพอะไร

พื้นที่จังหวัดระนอง  ผู้ข้ามแดนเข้ามา  ส่วนใหญ่จะเข้ามาทำงานในเรือประมงและในโรงงานที่เกี่ยวเนื่องกับกิจการเรือประมง  ส่วนใหญ่ผู้ที่เข้ามาในพื้นที่นี้จะได้รับข้อมูลผิดๆ  เกี่ยวกับงานหรือไม่รู้เงื่อนไขการทำงาน  หรือไม่รู้ว่าจะมาทำงานอะไร


ปัจจัยสำคัญที่ทำให้คนพม่าเข้ามาทำงานในประเทศไทย  คือ
(1) ค่าจ้างแรงงานต่ำ
(2) การว่างงานหรือการไม่มีงานทำ
(3) ครอบครัวยากจน
(4) มีประสบการณ์ที่เลวร้ายในพม่า  เช่น  กรถูกเกณฑ์แรงงาน
(5) ขาดการศึกษา หรือการมีคุณสมบัติที่เหมาะสมกับงาน
(6) ค่านิยมบริโภคสิ่งของฟุ่มเฟือยตามเพื่อนบ้านที่เข้ามาทำงานในประเทศไทย
(7) การมีประสบการณ์ความรุนแรงในครอบครัว  หรือครอบครัวแตกแยก
ผลการวิจัยเกี่ยวกับการค้ามนุษย์  ชายแดนไทย – ลาว  (พ.ศ.2546 – 2547) (สถาบันเอเชียศึกษาทำร่วมกับองค์การ  Family  and  Health  International  และกระทรวงสาธารณสุขลาว)  โดยทำการศึกษาวิจัยคุณภาพพื้นที่ชายแดนลาว  คือ  เชียงราย  น่าน  หนองคาย  นครพนม  มุกดาหาร  อุบลราชธานี  ซึ่งทุกชายแดนมีเครือข่ายนายหน้าทั้งฝั่งลาว  และฝั่งไทย  นายหน้าจะเดินทางเข้าไปล่อลวงหญิงและเด็กลาวจากในหมู่บ้าน  เมื่อล่อลวงแล้วก็จะเดินทางข้ามมาประเทศไทยได้ภายในวันเดียว  ทั้งนี้  เนื่องจากเส้นทางของพรมแดนไทย – ลาวติดต่อกัน โดยไม่จำเป็นต้องแวะพักระหว่างทาง  เส้นทางของการล่อลวง  มีดังนี้

เส้นทางจังหวัดเชียงราย  มาจากแขวงบ่อแก้ว  มาจากเมืองต้นผึ้ง  ผาอุดม  ปากทา

เส้นทางจังหวัดน่าน  มาจากแขวงสายะบุลี  เมืองเชียงฮ่อน  แก่นท้าว บ่อเต้น หงสา

เส้นทางจังหวัดหนองคาย   มาจากมหานครเวียงจันทน์  เมืองปากงึม  หาดซายฟอง  สังข์ทอง

เส้นทางจังหวัดนครพนม  มาจากแขวงคำม่วน  เช่น  เมืองปากซัน ปากกะดิ่ง  ท่าพะบาด  ในแขวงบอลิคำไซ  และจากหนองบก  ท่าแขก  หินบูน  เซบั้งไฟ

เส้นทางจังหวัดมุกดาหาร   มาจากแขวงสะหวันนะเขต  เมืองสองคอน  ไซพูทอง  อุทุมพอน  ลำพอน  อาดสะพังทอง


เส้นทางจังหวัดอุบลราชธานี  มาจากแขวงจำปาสัก  เมืองสาละวัน  โพนทอง  ซะนะ  สมบูน  จำปาสัก  สุขุมา  โขง  และปทุมพอน

ลักษณะการล่อลวง  โดยการหลอกว่ามีงานทำให้  แต่นำมาขายบริการทางเพศ  หรือ  ถูกพามาแล้วขายต่อให้นายหน้าคนอื่น  หรือถูกทุบตีทารุณกรรม
ผลการวิจัยการค้ามนุษย์  ในรูปแบบการใช้แรงงานเด็กในรูปแบบที่เลวร้ายที่สุด  
(Worst  Form  of  Child  Labor)  ซึ่งเป็นงานวิจัยกับชายแดนพม่าและลาวร่วมกัน  ซึ่งทำในปี  พ.ศ.2544  โดยสถาบันเอเชียศึกษาทำร่วมกับ International  Labour  Organization / โดยหน่วยที่เรียกว่า  ILO / IPEC  หรือ  International  Programme  on  the  Elimination  of  Child  Labour จากการวิจัย  พบว่า
(1) เด็กเดินทางมาเอง  โดยการทราบข้อมูลจากผู้ที่เดินทางมาแล้วกลับไปภูมิลำเนาเดิม
(2) นายหน้า  ซึ่งเป็นคนในชุมชนหรือหมู่บ้านพามา  โดยนายหน้าเข้ามาหาเด็ก  หรือเด็กไปขอนายหน้าว่าต้องการทำงานที่ประเทศไทย  หรือครอบครัวพาเด็กไปหานายหน้า  เพราะครอบครัวและเด็กเชื่อใจว่า  เป็นกลุ่มชาติพันธุ์เดียวกัน  และนายหน้ามีบทบาทช่วยให้เด็กได้ข้ามแดน
(3) การค้ามนุษย์จะมีจำนวนสูงมากในช่วงของเทศกาล  เพราะผู้ที่เคยเป็นแรงงานเด็กมาก่อนเดินทางกลับบ้าน และไปชักชวนคนมาใหม่
เมื่อเดินทางมาถึงเมืองไทย  เด็กที่เดินทางจากประเทศลาวด้วยตนเองจะเดินทางไปหางานทำในโรงงานด้วยตนเอง  แต่เมื่อเข้าทำงานในโรงงานแล้ว  จึงตกอยู่ในสภาพการถูกแสวงหาประโยชน์โดยมิชอบ  โดยการถูกเอารัดเอาเปรียบค่าจ้างแรงงาน  เช่น  การไม่ได้รับค่าจ้างแรงงาน  หรือได้รับอย่างไม่เป็นธรรม  ส่วนกลุ่มที่เข้ามาขายบริการทางเพศจะถูกขายไปที่ใหม่

สถานที่ที่พบเด็กเข้าไปทำงานในรูปแบบที่เลวร้ายที่สุด  มีทั้งในกรุงเทพน  เมืองใหญ่อื่นๆ  เช่น  หนองคาย  และตามอำเภอชายแดนแม่สาย  แม่สอด  ในกิจการประมงทะเล  แหล่งท่องเที่ยวชายทะเล  และแหล่งก่อสร้างและเด็กที่เข้ามากับนายหน้า  จะเป็นกลุ่มที่เข้าไปทำงานในรูปแบบที่เลวร้ายที่สุดมากกว่าที่เข้ามาทำงานด้วยตนเอง  เพราะไม่มีทางเลือก  นอกจากนี้  พบว่า  ที่อำเภอแม่สอด  จังหวัดตาก  ถือเป็นจุดรับเด็กและกระจายออกไปทั่วประเทศ  ส่วนที่จังหวัดหนองคายจะมีนายหน้าอยู่ประจำ  เพื่อการรับและส่งเด็กต่อไปที่อื่น

ผลการวิจัยเกี่ยวกับการค้ามนุษย์  ชายแดนไทย – กัมพูชา (สถาบันเอเชียศึกษาทำร่วมกับองค์การทุนเพื่อเด็กแห่งสหประชาชาติ  โดยเน้นเฉพาะเด็กที่ชายแดน)  พบว่า  
(ก)  มีการล่อลวงเด็กกัมพูชาเข้ามาทำงาน  โดยไม่มีการบังคับขู่เข็ญ  พบได้ตามพื้นที่ชายแดนไทย  ที่จังหวัดสระแก้ว  จันทบุรี  และตราด
(ข)  เด็กและพ่อแม่สมัครใจมาเอง แต่มาทำงานในเงื่อนไขที่ถูกแสวงประโยชน์โดยมิชอบ  คือ  งานบริการกางร่มให้นักท่องเที่ยว  หรือพ่อค้าที่เดินทางข้ามชายแดน  เฝ้ารถ  งานประมง  เก็บขยะ  เป็นต้น


เด็กกัมพูชาจะข้ามแดนเข้ามาชายแดนไทย – กัมพูชามาที่อำเภออรัญประเทศ  จังหวัดสระแก้ว  อำเภอโป่งน้ำร้อน  จังหวัดจันทบุรี  หรืออำเภอคลองใหญ่  จังหวัดตราด  โดยมาจากหลายๆ  เมือง  คือ  พระตะบอง  พนมเปญ  ตาแก้ว  กัมโพด  กำปงทม  ภูรสัท  เสียมเรียบ  และไปรเวง
บทที่ 3

ระเบียบวิธีวิจัย

การศึกษาตาม โครงการศึกษากระบวนการเข้าสู่การค้ามนุษย์ ในครั้งนี้ใช้ระเบียบวิธีวิจัยใน 2 ลักษณะ คือ การวิจัยเชิงคุณภาพและการวิจัยเชิงปริมาณควบคู่กันไป เพื่อให้ได้ข้อมูลทั้งในภาพกว้าง และข้อมูลเชิงลึกเกี่ยวกับกระบวนการเข้าสู่การค้ามนุษย์ในระดับพื้นที่ โดยมีรายละเอียดของระเบียบวิธีวิจัย ดังต่อไปนี้


วิธีการศึกษา
1) การศึกษาเอกสาร (Documentary Research ) เพื่อรวบรวมองค์ความรู้เกี่ยวกับ
การค้ามนุษย์ทั้งในสังคมไทยและต่างประเทศ 
2) การศึกษาเชิงปริมาณ (Quantitative Research )โดยแบบสอบถาม เพื่อให้ทราบถึง 
ปัจจัย/สาเหตุของการเข้าสู่กระบวนการ รูปแบบ(pattern) ของการเข้าสู่กระบวนการ ผลกระทบที่เกิดขึ้นกับเหยื่อ และแนวทางการจัดสวัสดิการเพื่อช่วยเหลือเหยื่ออย่างเหมาะสม
3) การศึกษาเชิงคุณภาพ (Qualitative Research) เป็นการเก็บรวบรวมข้อมูลโดยใช้
วิธีการทางการวิจัยเชิงคุณภาพ  เช่น การสัมภาษณ์เชิงลึก, การศึกษาชุมชน โดยการฝังตัวในชุมชนของเครือข่ายนักวิจัยท้องถิ่น, การจัดประชุมกลุ่มย่อย (focus group) หรือวิธีการอื่นใดที่นักวิจัยในพื้นที่เห็นสมควร  เพื่อให้ได้ข้อมูลเชิงลึกในประเด็นเงื่อนไขปัจจัยที่ส่งเสริม และสนับสนุนให้เกิดกระบวนการค้ามนุษย์ และการเข้าสู่การค้ามนุษย์, กระบวนการค้ามนุษย์ในพื้นที่, ปัญหาและข้อจำกัดในการทำงานเพื่อป้องกันและแก้ไขปัญหาการค้ามนุษย์ในพื้นที่ เพื่อนำไปสู่แนวทางในการสร้างและพัฒนากลไกในการป้องกันและแก้ไขปัญหาการค้ามนุษย์ในพื้นที่สืบไป
4) การจัดประชุมเชิงปฏิบัติการเพื่อระดมความคิดเห็นจากหน่วยงาน องค์กรที่
เกี่ยวข้องกับการขับเคลื่อนเพื่อป้องกันและแก้ไขปัญหาการค้ามนุษย์ในสังคมไทย
ประชากรและกลุ่มตัวอย่าง 
ในการศึกษาวิจัยในครั้งนี้คณะผู้ศึกษามีวิธีการในการศึกษาและเก็บรวบรวมข้อมูลในพื้นที่/สนามใน 2 ลักษณะ คือ 1) การศึกษาและเก็บรวบรวมข้อมูลเชิงปริมาณ โดยใช้แบบสอบถามเป็นเครื่องมือ และ 2) การศึกษาและเก็บรวบรวมข้อมูลเชิงคุณภาพโดยการทำงานของเครือข่ายนักวิจัยท้องถิ่น ฉะนั้นการกล่าวถึงประชากรและกลุ่มตัวอย่างในการศึกษาวิจัยในครั้งนี้ คณะผู้ศึกษาจึงใคร่ขอเสนอแยกตามวิธีการศึกษาวิจัยที่แตกต่างกัน กล่าวคือ
1)  การศึกษาและเก็บรวบรวมข้อมูลเชิงปริมาณ โดยใช้แบบสอบถามเป็นเครื่องมือ : ประชากร ในการศึกษาครั้งนี้ คือ เหยื่อการค้ามนุษย์  ซึ่งหมายถึง ผู้ที่เข้าสู่กระบวนการค้ามนุษย์ทั้งชาวไทยและชาวต่างชาติที่ได้รับการช่วยเหลือจากหน่วยงาน/องค์กรในสังกัดของกรมพัฒนาสังคมและสวัสดิการทั้ง 6 หน่วยงาน ได้แก่ 
- สถานแรกรับและสถานคุ้มครองและพัฒนาอาชีพบ้านเกร็ดตระการ จังหวัดนนทบุรี 
- สถานแรกรับและสถานคุ้มครองและพัฒนาอาชีพบ้านศรีสุราษฎร์ จังหวัดสุราษฎร์
- บ้านพักเด็กและครอบครัวจังหวัดเชียงราย
- สถานแรกรับและสถานคุ้มครองและพัฒนาอาชีพ
- บ้านนารีสวัสดิ์ จังหวัดนครราชสีมา
- สถานแรกรับและคุ้มครองและพัฒนาอาชีพบ้านสองแคว จังหวัดพิษณุโลก
            - สถานสงเคราะห์เด็กชายบ้านเชียงใหม่ จังหวัดเชียงใหม่
ส่วน กลุ่มตัวอย่าง คือ เหยื่อการค้ามนุษย์ชาวไทยและชาวต่างชาติที่ได้รับการช่วยเหลือจากหน่วยงาน/องค์กรในสังกัดของกรมพัฒนาสังคมและสวัสดิการทั้ง 6 หน่วยงาน จำนวนทั้งสิ้น 240 คน แยกเป็น เหยื่อการค้ามนุษย์ชาวไทย จำนวน 33 คน และ เหยื่อการค้ามนุษย์ชาวต่างประเทศ จำนวน 207 คน
2) การศึกษาและเก็บรวบรวมข้อมูลเชิงคุณภาพ โดยการทำงานของเครือข่ายนักวิจัยท้องถิ่น : กลุ่มตัวอย่าง คือ ทุกภาคส่วนที่เกี่ยวข้องกับปัญหาการค้ามนุษย์ในพื้นที่ เช่น การเกี่ยวข้องในฐานะเหยื่อการค้ามนุษย์ กลุ่มที่เสี่ยงต่อการถูกล่อลวงเข้าสู่กระบวนการค้ามนุษย์ ผู้ได้รับผลกระทบจากการค้ามนุษย์ ผู้นำชุมชน หน่วยงาน/องค์กรที่ทำงานในพื้นที่  ฯลฯ เพื่อให้ได้มาซึ่งข้อมูลที่สามารถวิเคราะห์ถึงเงื่อนไขปัจจัยที่ส่งเสริม และสนับสนุนให้เกิดกระบวนการค้ามนุษย์ และการเข้าสู่การค้ามนุษย์, กระบวนการค้ามนุษย์ในพื้นที่, ปัญหาและข้อจำกัดในการทำงานเพื่อป้องกันและแก้ไขปัญหาการค้ามนุษย์ในพื้นที่ เพื่อนำไปสู่แนวทางในการสร้างกลไกในการป้องกันและแก้ไขปัญหาการค้ามนุษย์ในพื้นที่
โดยที่ในการศึกษาวิจัยครั้งนี้มีพื้นที่ในการศึกษาเก็บรวบรวมข้อมูลเชิงลึก/ข้อมูลเชิง ในพื้นที่ที่มีปัญหาการค้ามนุษย์ในรูปแบบต่างๆค่อนข้างรุนแรง ได้แก่ 

1) การค้ามนุษย์ในรูปแบบการค้าประเวณี ได้แก่ 
- พื้นที่จังหวัดเชียงราย
- พื้นที่จังหวัดพะเยา
2)  การค้ามนุษย์ในรูปแบบการค้าแรงงาน ได้แก่ 
- พื้นที่จังหวัดตาก  
- พื้นที่จังหวัดสมุทรสาคร

เครื่องมือที่ใช้ในการวิจัย

เครื่องมือที่ใช้ในการศึกษาครั้งนี้ ได้แก่ 1) แบบสอบถามในการวิจัยเชิงปริมาณ และ 2) แนวคำถามในการวิจัยเชิงคุณภาพหรือในการดำเนินกระบวนการในพื้นที่ ซึ่งผู้วิจัยได้สร้างขึ้นจากการทบทวนเอกสารและงานวิจัยที่เกี่ยวข้อง กล่าวคือ 
1) แบบสอบถามในการวิจัยเชิงปริมาณ แบ่งเป็น 2 ชุด  เนื่องจากกลุ่มตัวอย่างซึ่งเป็น
เหยื่อการค้ามนุษย์ สามารถแบ่งออกเป็น 2 กลุ่มใหญ่ คือ เหยื่อชาวไทย และเหยื่อชาวต่างประเทศ ซึ่งจะมีลักษณะที่แตกต่างกัน ฉะนั้นเพื่อให้ได้ข้อมูลที่ถูกต้อง และคอบคลุมผู้ศึกษาจึงได้จัดทำแบบสอบถามขึ้นมา 2 ชุดเพื่อใช้เป็นเครื่องมือในการเก็บรวบรวมข้อมูลจากกลุ่มตัวอย่างทั้ง 2 กลุ่ม โดยที่ประเด็นหลักของคำถามหรือจำนวนตอนและชื่อตอนของแบบสอบถามนั้นเหมือนกัน แต่ในรายละเอียดของข้อคำถามนั้นแตกต่างกัน กล่าวคือ 
1.1) แบบสอบถามสำหรับเหยื่อค้ามนุษย์ชาวไทย
ตอนที่ 1 ข้อมูลทั่วไปของผู้ตอบแบบสอบถาม ได้แก่ เพศ อายุ การศึกษา ศาสนา จำนวน
สมาชิกในครอบครัว สถานภาพของครอบครัว สภาพเศรษฐกิจของครอบครัว ภูมิลำเนา ตอนที่ 2 ปัจจัยของการเข้าสู่กระบวนการค้ามนุษย์ ได้แก่ เหตุผลสำคัญ 3 อันดับแรกที่ทำให้กลุ่มตัวอย่างตัดสินใจมาทำงานนี้ ตอนที่ 3 กระบวนการเข้าสู่กระบวนการค้ามนุษย์ ได้แก่ ผู้ที่ชักชวนให้มาทำงาน วิธีการในการชักชวน การให้ข้อมูลที่ผู้ชักชวนให้แก่กลุ่มตัวอย่าง ลักษณะของสถานที่ทำงานก่อนที่จะได้รับการช่วยเหลือ ชั่วโมงการทำงานในแต่ละวัน ค่าตอบแทน สวัสดิการ การติดต่อกับบุคคลอื่นๆ(ในระหว่างที่ทำงาน) ลักษณะของการการเข้ามาทำงานในประเทศไทย (ระดับของการค้ามนุษย์) ตอนที่ 4  ผลกระทบ/ความเสียหายที่ได้รับ ได้แก่ การถูกทำร้ายจากนายจ้าง ความเสียหายและความเจ็บปวดที่เผชิญทั้งทางร่างกาย จิตใจ และความเสียหาย/ความเจ็บปวดอื่นๆ ตอนที่ 5  การเยียวยาความเสียหายที่ได้รับและการเยียวยาความเสียหายที่ต้องการ ได้แก่ การได้รับความช่วยเหลือเยียวยาจากหน่วยงาน/องค์กรต่างๆ  ลักษณะของการช่วยเหลือเยียวยาที่ได้รับ และความตรงต่อความต้องการของการช่วยเหลือเยียวยาที่ได้รับ ความต้องการช่วยเหลือ เยียวยาที่ต้องการ และตอนที่ 6 ข้อเสนอแนะอื่นๆ 
1.2) แบบสอบถามสำหรับเหยื่อค้ามนุษย์ชาวต่างประเทศ 

ตอนที่ 1 ข้อมูลทั่วไปของผู้ตอบแบบสอบถาม ได้แก่ เพศ อายุ การศึกษา ศาสนา จำนวน
สมาชิกในครอบครัว สถานภาพของครอบครัว สภาพเศรษฐกิจของครอบครัว เชื้อชาติ ประเทศบ้านเกิด ภูมิลำเนา ชนิดของบัตรประจำตัว ตอนที่ 2 ปัจจัยของการเข้าสู่กระบวนการค้ามนุษย์ ได้แก่ เหตุผลสำคัญ 3 อันดับแรกที่ทำให้กลุ่มตัวอย่างตัดสินใจมาทำงานนี้ และทัศนะต่อปัจจัยที่ทำให้ตัดสินใจเดินทางมากทำงานในประเทศไทย  ตอนที่ 3 กระบวนการเข้าสู่กระบวนการค้ามนุษย์ ได้แก่ ผู้ที่ชักชวนให้มาทำงาน วิธีการในการชักชวน การให้ข้อมูลที่ผู้ชักชวนให้แก่กลุ่มตัวอย่าง วิธีการเดินทางเข้าสู่ประเทศไทย ลักษณะการเดินทางเข้าสู่ประเทศไทย (กลุ่มคนที่เดินทางมาด้วย) การเดินทางไปยังพื้นที่อื่นๆหรือการเดินทางไปยังสถานที่ทำงาน ประสบการณ์การเดินทางจากประเทศไทยไปยังประเทศอื่น ลักษณะของสถานที่ทำงานก่อนที่จะได้รับการช่วยเหลือ ชั่วโมงการทำงานในแต่ละวัน ค่าตอบแทน สวัสดิการ การติดต่อกับบุคคลอื่นๆ(ในระหว่างที่ทำงาน) ลักษณะของการการเข้ามาทำงานในประเทศไทย (ระดับของการค้ามนุษย์) ตอนที่ 4  ผลกระทบ/ความเสียหายที่ได้รับ ได้แก่ การถูกทำร้ายจากนายจ้าง ความเสียหายและความเจ็บปวดที่เผชิญทั้งทางร่างกาย จิตใจ และความเสียหาย/ความเจ็บปวดอื่นๆ ตอนที่ 5  การเยียวยาความเสียหายที่ได้รับและการเยียวยาความเสียหายที่ต้องการ ได้แก่ การได้รับความช่วยเหลือเยียวยาจากหน่วยงาน/องค์กรต่างๆ  ลักษณะของการช่วยเหลือเยียวยาที่ได้รับ และความตรงต่อความต้องการของการช่วยเหลือเยียวยาที่ได้รับ ความต้องการช่วยเหลือ เยียวยาที่ต้องการ และตอนที่ 6 ข้อเสนอแนะอื่นๆ 

2) แนวคำถามในการวิจัยเชิงคุณภาพหรือในการดำเนินกระบวนการในพื้นที่ : 
เป็นคำถาม/ประเด็นศึกษาหลักที่เครือข่ายนักวิจัยในพื้นที่ใช้เป็นกรอบแนวทางในการศึกษาปรากฏการณ์การค้ามนุษย์และกระบวนการเข้าสู่การค้ามนุษย์ตามโครงการศึกษาวิจัยในครั้งนี้ ทั้งนี้แนวคำถามดังกล่าวมีทั้งสิ้น 9 ประเด็นหลัก ได้แก่ 
2.1) ข้อมูลบริบททางสังคมวัฒนธรรมในพื้นที่/ข้อมูลเบื้องต้นของชุมชนที่ศึกษาเป็นอย่างไร
2.2) เงื่อนไขปัจจัยที่ส่งเสริม และสนับสนุนให้เกิดกระบวนการค้ามนุษย์ในพื้นที่คืออะไร เป็นอย่างไร
2.3) ปัจจัยที่ทำให้คนในพื้นที่ที่ศึกษาเข้าสู่การค้ามนุษย์คืออะไร เหตุใดจึงเป็นเช่นนั้น
2.4) รูปแบบและกระบวนการค้ามนุษย์ในพื้นที่เป็นอย่างไร 
2.5) ในพื้นที่มีกระบวนการในการขับเคลื่อนของภาคส่วนต่างๆ เพื่อป้องกันและแก้ไขปัญหาค้ามนุษย์หรือไม่ อย่างไร
2.6) ปัญหาและข้อจำกัดในการทำงานเพื่อป้องกันและแก้ไขปัญหาการค้ามนุษย์ในพื้นที่มีหรือไม่ อย่างไร เหตุใดจึงเป็นเช่นนั้น
2.7) แนวทางในการสร้างและพัฒนากลไกในการป้องกันและแก้ไขปัญหาการค้ามนุษย์ในพื้นที่ควรเป็นอย่างไร
2.8) แนวทางในการเยียวยา ช่วยเหลือ สนับสนุนเหยื่อการค้ามนุษย์ในพื้นที่ที่ศึกษาอย่างไร
2.9) การศึกษากรณีศึกษา (Cast study) เหยื่อการค้ามนุษย์และหรือผู้ที่เกี่ยวข้องกับการค้ามนุษย์ในพื้นที่ ประมาณ 5-10 กรณีศึกษา ในประเด็นต่างๆ อาทิ ภูมิหลัง สาเหตุของการเข้าสู่กระบวนการค้ามนุษย์ รูปแบบของการค้ามนุษย์และวิถีชีวิตในช่วงเวลาที่อยู่ในกระบวนการของการค้ามนุษย์ ผลกระทบด้านต่างๆที่เหยื่อการค้ามนุษย์ได้รับ ฯลฯ
การวิเคราะห์ข้อมูล

เน้นการให้ข้อมูลจากการศึกษาทั้ง 2 ลักษณะ คือ การวิจัยเชิงคุณภาพและการวิจัยเชิงปริมาณควบคู่กันไป เพื่อให้ประเด็นที่ศึกษามีความลุ่มลึกทั้งในมิติของความลึกของข้อมูลเชิงคุณภาพ และการให้ภาพกว้างของข้อมูลจากการวิจัยเชิงปริมาณ โดยที่การวิจัยแต่ละประเภทจะแสดงข้อมูลในลักษณะ ดังต่อไปนี้

1) การวิเคราะห์ข้อมูลเชิงปริมาณ : เมื่อทำการเก็บรวบรวมข้อมูลโดยแบบสอบถาม
และตรวจสอบความสมบูรณ์ของแบบสอบถามแล้ว ผู้ศึกษาจะนำข้อมูลดังกล่าวมาประมวลผลด้วยโปรแกรม SPSS for Window โดยใช้สถิติในการพรรณนาข้อมูล คือ ค่าร้อยละ (Percentage)
2) การวิเคราะห์ข้อมูลเชิงคุณภาพ : การวิเคราะห์ข้อมูลจะวิเคราะห์ตามประเด็นหลัก
ในการศึกษา และการนำแนวคิดทฤษฎีที่ได้ทบทวนในบทที่ 2 มาอธิบาย วิเคราะห์ และสังเคราะห์ปรากฏการณ์ให้มีความลุ่มลึกยิ่งขึ้น
แผนภาพที่ 1     
สรุปกระบวนการศึกษาวิจัยตามโครงการศึกษากระบวนการเข้าสู่การค้ามนุษย์

การศึกษาทบทวนองค์ความรู้ที่เกี่ยวข้องกับการศึกวิจัยการค้ามนุษย์


ทบทวนแนวคิด ทฤษฎีที่เกี่ยวข้อง


ทบทวนงานศึกษา วิจัยที่เกี่ยวข้องกับการค้ามนุษย์ทั้งในสังคมไทยและในต่างประเทศ





การศึกษาและเก็บรวบรวมข้อมูลเชิงลึกในพื้นที่ 


- การค้ามนุษย์ในรูปแบบการค้าประเวณี : พื้นที่จังหวัดเชียงรายและพะเยา


-  การค้ามนุษย์ในรูปแบบการค้าแรงงาน : พื้นที่จังหวัดตากและสมุทรสาคร








การเก็บรวบรวมข้อมูลเชิงปริมาณ โดยใช้แบบสอบถามเป็นเครื่องมือในการเก็บรวบรวมข้อมูลจาก “เหยื่อ” การค้ามนุษย์ที่ได้รับการช่วยเหลือจากหน่วยงาน/องค์กรในสังกัดของกรมพัฒนาสังคมและสวัสดิการ โดยสุ่มกลุ่มตัวอย่างจากหน่วยงาน/องค์กรใน 4 ภูมิภาค ได้แก่


ภาคเหนือ : เชียงใหม่,พิษณุโลก


ภาคตะวันออกเฉียงเหนือ : นครราชสีมา


ภาคกลาง : นนทบุรี


ภาคใต้ : สุราษฎร์ธานี








การวิเคราะห์และสังเคราะห์องค์ความรู้เกี่ยวกับการค้ามนุษย์ในสังคมไทย โดยมีประเด็นหลัก ได้แก่


- เงื่อนไขปัจจัยที่ส่งเสริม และสนับสนุนให้เกิดกระบวนการค้ามนุษย์ และการเข้าสู่การค้ามนุษย์ 


- รูปแบบ (pattern) ของการเข้าสู่กระบวนการค้ามนุษย์ 


- แนวทางในการสร้างและพัฒนากลไกในการป้องกันและแก้ไขปัญหาการค้ามนุษย์ในสังคมไทย 











� ในที่นี้ยังรวมไปถึงคำนิยาม/จำกัดความของ “การค้ามนุษย์” ด้วย


� อ้างถึงใน องค์กรสากลต่อต้านความเป็นทาส. การค้ามนุษย์สิทธิมนุษยชนกับนิยามใหม่ของการคุ้มครองผู้ตกเป็นเหยื่อ.กรุงเทพฯ : บริษัท ตาลาภ ครีเอท ทราเวลเอเยนซี่ จำกัด, 2546, หน้า 23


� อ้างถึงในเล่มเดียวกัน, หน้า 23


� อ้างถึงในเล่มเดียวกัน, หน้า 26


� ศูนย์ข้อมูลคนหาย เพื่อต่อต้านการค้ามนุษย์ � HYPERLINK "http://www.backtohome.org/autopage-new/show_page.php?h=7&s_id=13&d_id=13" ��http://www.backtohome.org/autopage-new/show_page.php?h=7&s_id=13&d_id=13�)





� พ.ต.ท.ดรัสวัต เลอวงศ์รัตน์ .การป้องกันและปราบปรามการค้ามนุษย์ของประเทศไทย, 2549, หน้า 3 - 5

